**KRAPINSKO-ZAGORSKA ŽUPANIJA**

**OPĆINA STUBIČKE TOPLICE**

**Dječji vrtić ZVIREK**

**Mlinarska cesta 34**

**Stubičke Toplice**

**GODIŠNJI PLAN I PROGRAM ODGOJNO-OBRAZOVNOG RADA**

**DJEČJEG VRTIĆA ZVIREK**

**STUBIČKE TOPLICE**

PEDAGOŠKA GODINA 2021./2022.

Rujan, 2021.

**ŽUPANIJA**: KRAPINSKO-ZAGORSKA

**OPĆINA**: STUBIČKE TOPLICE

**ADRESA**: MLINARSKA CESTA 34, STUBIČKE TOPLICE

E-MAIL djecji.vrtic-zvirek@kr.t-com.hr, [ravnatelj@dv-zvirek.hr](mailto:ravnatelj@dv-zvirek.hr)

www.dv-**zvirek**.hr

Telefon:

-centrala: 049/283-355

- ravnateljica: 049/283-301

Fax: 049/283-305

Mob. ravnateljica: 091/2833550

Mob. računovodstvo: 091/3833552

**OIB: 60853772547**

**OSNIVAČ:** OPĆINA STUBIČKE TOPLICE

GODINA OSNIVANJA: 2010.

RAVNATELJICA: Kristina Ljubić, mag.praesc.educ.

*MISIJA Dječjeg vrtića ZVIREK*

**Kontinuirano stručno usavršavanje, istraživanje u praksi i promišljanje o njezinu unapređivanju.**

**Svakodnevno prepoznati potrebe svakog djeteta ponaosob, poštivati dječja prava i interese, uvažavati različitosti, poticati toleranciju i razvijati ekološku svijest kod djece.**

*VIZIJA Dječjeg vrtića ZVIREK*

**Sretna i zadovoljna djeca koja rastu u poticajnom okruženju njegujući tradiciju, kulturu i ekološku osviještenost kraja u kojem živimo.**

Na temelju članka 21. Zakona o predškolskom odgoju i obrazovanju (Narodne novine broj 10/97, 107/97 i 94/13) i članka 36. Statuta Dječjeg vrtića ZVIREK, Upravno vijeće Dječjeg vrtića ZVIREK donijelo je na svojoj 45. sjednici održanoj dana 30. rujna 2021. godine

**GODIŠNJI PLAN I PROGRAM ODGOJNO-OBRAZOVNOG RADA**

**DJEČJEG VRTIĆA ZVIREK, STUBIČKE TOPLICE**

**ZA PEDAGOŠKU GODINU 2021./2022.**

***SADRŽAJ***

1. UVOD
2. USTROJSTVO RADA VRTIĆA
   1. Struktura radnog tjedna stručnih i drugih radnika
   2. Sadržaji rada, izvršitelji i vrijeme rada
   3. Upravljanje vrtićem
3. MATERIJALNI UVJETI RADA
4. NJEGA I SKRB ZA TJELESNI RAST, RAZVOJ I ZDRAVLJE DJECE
   1. Identifikacija i rad s djecom s posebnim potrebama
   2. Higijensko epidemiološke mjere
   3. Briga o pravilnoj i zdravoj prehrani djece
   4. Realizacija njege i skrbi za djecu
5. ODGOJNO-OBRAZOVNI RAD
   1. Sadržaji i aktivnosti odgojno-obrazovnog rada
   2. Ostvarivanje dobrobiti za dijete
   3. Razvoj kompetencija
   4. Aktivnosti za razvoj dječjih kompetencija
   5. Posebni programi

5.4.1 Program predškole

4.5 Vrtićki projekti

4.6 Vođenje pedagoške dokumentacije

1. NAOBRAZBA I STRUČNO USAVRŠAVANJE DJELATNIKA
2. SURADNJA S RODITELJIMA
3. SURADNJA S DRUŠTVENIM ČIMBENICIMA
4. VREDNOVANJE PROGRAMA
5. GODIŠNJI PLAN I PROGRAM RADA RAVNATELJA I STRUČNOG TIMA

10.1 Godišnji plan rada ravnatelja

10.2 Godišnji plan i program rada stručnog suradnika edukacijsko-rehabilitacijskog

profila

10.3 Godišnji plan i program rada zdravstvenog voditelja

1. PRIVITAK GODIŠNJEM PLANU I PROGRAMU RADA
2. **UVOD**

Dječji vrtić ZVIREK javna je ustanova koja obavlja djelatnost ranog i predškolskog odgoja i obrazovanja djece rane i predškolske dobi kao javnu službu te obavlja sljedeće poslove:

* upise i ispise djece iz dječjeg vrtića s vođenjem odgovarajuće dokumentacije,
* izdavanje potvrda i mišljenja,
* upisivanje podataka o dječjem vrtiću u zajednički elektronički upisnik.

Osnivač Dječjeg vrtića ZVIREK je Općina Stubičke Toplice. Sjedište Dječjeg vrtića ZVIREK je u ulici Mlinarska cesta 34, Stubičke Toplice.

Ciljevi, zadaće i sadržaji programa proizlaze iz humanističko - razvojne koncepcije odgoja i obrazovanja u Republici Hrvatskoj, a temelje se na dokumentima, zakonskim i podzakonskim aktima vezanim za sustav ranog i predškolskog odgoja i obrazovanja u Republici Hrvatskoj:

* *Zakon o predškolskom odgoju i obrazovanju* (Narodne novine, broj 10/97, 107/07, 93/13 i 98/19)
* *Državni pedagoški standard predškolskog odgoja i naobrazbe* (Narodne novine, broj 63/08 i 90/10)
* *Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje* (Ministarstvo znanosti, obrazovanja i sporta RH, lipanj 2011.)
* *Konvencija o pravima djeteta* (UN, 1989.)
* *Europska konvencija o ostvarivanju dječjih prava* (EU, 2017.)
* *Ustav Republike Hrvatske* (Narodne novine, broj 85/2010)
* *Obiteljski zakon* (Narodne novine, broj 116/03)
* *Zakon o prosvjetnoj inspekciji* (Narodne novine, broj 61/2011)
* *Zakon o radu* (Narodne novine, broj 149/09)
* *Zakon o ustanovama* (Narodne novine, broj 76/93)
* *Zakon o zaštiti osobnih podataka* (Narodne novine, broj 106/2012)
* *Zakon o Agenciji za odgoj obrazovanje* (Narodne novine, broj 85/2006)
* *Zakon o športu*(Narodne novine, broj 71/06 i 150/08)
* *Zakon o stručno-pedagoškom nadzoru* (Narodne novine, broj 73/97)
* *Zakon o odgoju i obrazovanju na jeziku i pismu nacionalnih manjina* (Narodne novine, broj 51/00 i 56/00)
* *Nacionalni kurikulum za rani i predškolski odgoj i obrazovanje* (Ministarstvo znanosti, obrazovanja i sporta RH, Narodne novine, broj 05/15)
* *Programsko usmjerenje odgoja i obrazovanja predškolske djece* (1991.)
* *Pravilnik o vrsti stručne spreme stručnih djelatnika te vrsti i stupnju stručne spreme**ostalih djelatnika u dječjem vrtiću* (Narodne novine, broj 133/97)
* *Pravilnik o vježbaonicama i pokusnim programima u dječjim vrtićima te o dječjim vrtićima kao stručno – razvojnim centrima* (Narodne novine, broj 46/04)
* *Nacionalni program odgoja i obrazovanja za ljudska prava* (Vlada Republike Hrvatske, 1999.)
* *Plan razvoja sustava odgoja i obrazovanja 2005.–2010. Ministarstva znanosti, obrazovanja i športa Republike Hrvatske*
* *Pravilnik o sastavu i radu stručnih povjerenstava kao tijela vještačenja u postupku za ostvarivanje prava i drugih oblika socijalne skrbi, o sadržaju medicinske i druge dokumentacije te o vrstama i stupnju ometenosti u psihičkom ili fizičkom razvoju djece i omladine s orijentacijskom listom vrsta i stupnja teškoća u razvoju* (Narodne novine, broj 12/84)
* *Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću* (Narodne novine, broj 133/97 i 4/98)
* *Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima* (Narodne novine, broj 133/97)
* *Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću* (Narodne novine, broj 133/97)
* *Pravilnik o posebnim uvjetima i mjerilima ostvarivanja programa predškolskog odgoja* (Narodne novine, broj 133/97)
* *Pravilnik o načinu raspolaganja sredstvima državnog proračuna i mjerilima sufinanciranja programa predškolskog odgoja* (Narodne novine, broj 134/97)
* *Pravilnik o obrascima i sadržaju pedagoške dokumentacije i evidencije o djeci u dječjem vrtiću* (Narodne novine, broj 83/01)
* *Odluka o programu polaganja stručnog ispita za pripravnike u predškolskom odgoju i izobrazbi* i *Program polaganja stručnog ispita za pripravnike u predškolskom odgoju i izobrazbi* (Prosvjetni vjesnik, 2/2000)
* *Odluka o broju i sjedištima povjerenstava za polaganje stručnih ispita odgojitelja i stručnih suradnika u dječjem vrtiću* (Prosvjetni vjesnik, 2/2000)
* *Poslovnik o radu povjerenstva za polaganje stručnog ispita odgojitelja i stručnih suradnika u dječjem vrtiću* (Prosvjetni vjesnik, 2/2000)
* *Poslovnik o radu povjerenstva za stažiranje odgojitelja i stručnih suradnika u dječjem vrtiću* (Prosvjetni vjesnik, 2/2000)
* *Program polaganja stručnog ispita defektologa u radu s djecom predškolske dobi s teškoćama u razvoju* (Vjesnik Ministarstva prosvjete i športa, 4/98)
* *Okvirni program pripravničkog staža defektologa (predškolski odgoj i naobrazba)* (Vjesnik Ministarstva prosvjete i športa, 4/98)
* *Predškolski odgoj s programskim usmjerenjima njege, odgoja, zaštite i rehabilitacije djece predškolske dobi s poteškoćama u razvoju* (Ministarstvo kulture i prosvjete, Zavod za školstvo RH, 1993)
* *Prehrambeni standardi za planiranje prehrane djece u dječjem vrtiću – jelovnici i normativi* (Zagreb, Laserplus, 2007.)
* *Programi predškolskog odgoja, naobrazbe i skrbi djece s autističnim poremećajima* (Glasnik Ministarstva prosvjete i kulture, posebno izdanje, 16/97)
* *Programi predškolskog odgoja, naobrazbe i skrbi djece s mentalnom retardacijom i djece s tjelesnom invalidnosti i kroničnim bolestima* (Glasnik Ministarstva prosvjete i kulture, posebno izdanje, broj 16/97)
* *Strategijom obrazovanja, znanosti i tehnologije*, (listopad 2014.).
* *Ugovor između Svete Stolice i Republike Hrvatske o suradnji na području odgoja i kulture* (Narodne novine/Međunarodne novine, broj 2/97)
* *Program zdravstvene zaštite djece i higijene i pravilne prehrane djece u dječjim vrtićima* (Narodne novine, broj 105/02, 55/06 i 121/07)
* *Pravilnik o obrascima zdravstvene dokumentacije djece predškolske dobi i evidencije u dječjem vrtiću* (Narodne novine, broj 114/02, 107/07, 94/13 i 63/19)

OPĆI AKTI DJEČJEG VRTIĆA I PEDAGOŠKA DOKUMENTACIJA:

* Statut
* Pravilnik o unutarnjem ustrojstvu i načinu rada dječjeg vrtića
* Pravilnik o radu dječjeg vrtića
* Pravilnik o upisu djece i ostvarivanju prava i obveza korisnika usluga i kriterijima za prednost pri upisu djeteta/ce
* Kurikulum dječjeg vrtića
* Godišnji plan i program odgojno-obrazovnog rada
* Godišnje izvješće o ostvarivanju plana i programa rada
* Matična knjiga djece
* Knjiga pedagoške dokumentacije odgojno - obrazovne skupine
* Imenik djece
* Ljetopis dječjeg vrtića
* Kućni red dječjeg vrtića
* Program stručnog usavršavanja
* Dosje djeteta s posebnim potrebama
* Knjiga zapisnika
* Drugi opći akti ustanove

CILJ REDOVITOG VRTIĆKOG PROGRAMA je osiguravanje cjelovitog razvoja djeteta u skladu s individualnim potrebama i mogućnostima.

ZADAĆE PROGRAMA proizlaze iz suvremenog shvaćanja djeteta te su usmjerene na poticanje i razvoj djetetovih aktualnih i potencijalnih mogućnosti, na njegov cjelovit razvoj, odgoj, učenje i osnaživanje osam temeljnih kompetencija cjeloživotnog učenja i to :

* komunikacije na materinskom jeziku,
* komunikacije na stranim jezicima,
* matematičke kompetencije i osnovne kompetencije u prirodoslovlju,
* digitalne kompetencije,
* kompetencije razvoja vlastite strategije učenja,
* socijalne i građanske kompetencije,
* kompetencije inicijativnosti i poduzetnosti i
* kompetencije kulturne osviještenosti i izražavanja.

1. **USTROJSTVO RADA**

U Dječjem vrtiću ZVIREK Stubičke Toplice tijekom pedagoške godine 2021./2022. godine rad će se odvijati u šest (6) odgojno-obrazovnih skupina redovitog programa.

Kraći program predškole ostvarivat će se dvaputa tjedno po dva i pol sata.

Kraći programi će se provoditi u skladu s epidemiološkom situacijom vezanom uz epidemiju COVID-19 i prema naputcima MZO-a i HZJZ-a.

U redovitom programu (redoviti programe njege, odgoja, naobrazbe, zdravstvene zaštite, prehrane i socijalne skrbi djece predškolske dobi, koji su prilagođeni razvojnim potrebama djece te njihovim mogućnostima i sposobnostima) rad se organizira u dvije (2) skupine djece jasličke dobi i četiri (4) skupine djece vrtićke dobi.

Cilj nam je u skladu s uvjetima i mogućnostima osigurati optimalne prostorne, vremenske i kadrovske uvjete za normalan tjelesni, emocionalni i socijalni razvoj djece u dobi od jedne godine do polaska u školu. Organizacijom rada planski kreirati kontekst ustanove, uvažavajući pritom raspoložive prostorne, ljudske, materijalne i financijske resurse u skladu s djelovanjem vrtića kao javne ustanove, te zakonskim okvirima koji reguliraju djelatnost vrtića i odnose u njemu osigurati uvjete odgojno-obrazovnog rada, njege, prehrane, zdravstvene i socijalne zaštite.

Bitne zadaće: podizati cjelokupno ustrojstvo rada na višu razinu i prilagođavati ga ovisno o aktualnim promjenama ponajviše zbog korona virusa, raditi i dalje na osvješćivanju radnih uloga zaposlenih u svim strukturama (tko što radi, odgovornost, granice) konstruktivnim dijalogom između zaposlenika. Tijekom dnevnih rutina i ritma (obroka, popodnevnog odmora, boravka na zraku i dr.) biti fleksibilni i pravovremeno reagirati na potrebe djece.

ODGOJNO-OBRAZOVNE SKUPINE

* odgojno-obrazovna skupina djece od 1. godine do 2. godine života
  + odgojitelji: 1 odgojitelj (VSS), 1 odgojitelj (pripravnik)
  + broj djece: 13
* odgojno-obrazovna skupina djece od 2.godine do 3. godine života
  + odgojitelji: dva odgojitelja, (VŠS)
  + broj djece: 16
* odgojno-obrazovna skupina djece od 3. godine do 4. godine života
  + odgojitelji: 1 odgojitelj mentor (VŠS), 1 odgojitelj (VŠS)
  + broj djece: 19
* odgojno-obrazovna skupina djece u 5. godini života
  + odgojitelji: 1 odgojitelj (VŠS), 1 nestručna zamjena (VŠS) + osobni asistent studentica RPOIO (20 sati tjedno)
  + broj djece: 20
* odgojno-obrazovna skupina djece u 6. godini života
  + odgojitelji: 1 odgojitelj (VŠS), 1 nestručna zamjena (VSS)
  + broj djece: 19
* odgojno-obrazovna skupina djece u 6. godini do polaska u školu
  + odgojitelji: dva odgojitelja (VŠS) + osobni asistent studentica RPOIO (20 sati tjedno)
  + broj djece: 23

Odgojno-obrazovne skupine u pedagoškoj godini 2021./2022. su prikazane u tablici:

|  |  |  |  |
| --- | --- | --- | --- |
| *Odgojno-obrazovna skupina* | *Ime skupine* | *Broj djece na početku pedagoške godine* | *Odgojiteljice* |
| MLAĐA JASLIČKA\* | „PAČIĆI“ | 11 | Nikolina Cinčić  Marija Grden |
| STARIJA JASLIČKA | „ZVJEZDICE“ | 16 | Željka Fruk  Ivana Lukić Habulin |
| MLAĐA VRTIĆKA | „PUŽEKI“ | 19 | Andreja Očko Krušelj  Martina Ruk |
| SREDNJA VRTIĆKA | „CVJETIĆI“ | 20 | Martina Pihač  Ivanka Krklec  Sara Martinić (asistentica) |
| SREDNJA VRTIĆKA | „SUNCOKRETI“ | 19 | Andreja Čačko  Martina Šešerko |
| STARIJA VRTIĆKA | „SLONIĆI“ | 23 | Jelena Fišter  Lidija Kapac  Marta Šešerko  (asistentica) |

\* *Tijekom pedagoške godine ne očekuje se značajna promjena broja djece u odgojnim skupinama, osim u mlađoj jasličkoj skupini gdje se do kraja pedagoške godine očekuje upis još dvoje djece*

*\*\*Potrebno je napomenuti da ove pedagoške godine po provedenom postupku upisa u vrtić nismo mogli upisati svu djecu prijavljenu na natječaj.*

Pedagoška godina počela je 1. 09. 2021. godine, a bit će podijeljena na dva razdoblja:

1. Redovni rad punim kapacitetom koji će se odvijati do 19.06.2022. i redovni rad smanjenim kapacitetom (ljetna organizacija rada - od 23. 06. 2022. do 31. 08. 2022.)

Napomena: Tijekom pedagoške godine 2021./2022. rad smanjenim kapacitetom odvijat će se i tijekom zimskih, proljetnih praznika te uoči blagdana u RH.

1. Ljetni rad- zbog specifičnosti djelatnosti, organizacija godišnjih odmora zaposlenika odvijati će se najvećim dijelom tijekom manjeg dijela mjeseca lipnja te u mjesecima srpnju i kolovozu 2022.

Tijekom ljeta nužno je rasporediti za rad u jaslicama odgojitelje koji u narednoj pedagoškoj godini 2022./2023. preuzimaju nove jasličke skupine. Tijekom ljeta će se provoditi uobičajeno zakonsko vrijeme svih struktura.

Radno vrijeme vrtića je usklađeno sa potrebama roditelja, temeljeno je na obradi upitnika roditelja novoupisane djece, bilježenju dolazaka i odlazaka djece (dežurstvo-jutarnje i popodnevno), kao i analizom i praćenjem specifičnih situacija. Također provodit će se ankete za roditelje o boravku djece u vrtiću tijekom predblagdanskog i blagdanskog perioda te u vrijeme godišnjih odmora. Podaci dobiveni anketiranjem roditelja će omogućiti financijsku, materijalnu i kadrovsku racionalizaciju usklađenu s potrebama djece i roditelja.

Vrtić radi svaki radni dan od ponedjeljka do petka od 6.00 do 17.00 sati.

Sukladno broju odgojno-obrazovnih skupina, trajanju i vrsti programa, utvrđuje se broj potrebnih radnika u Dječjem vrtiću kako slijedi:

* ravnatelj (radno vrijeme u skladu sa zadaćama i zakonskoj odredbi o 40-satnom radnom vremenu)
* prof. rehabilitator (puno radno vrijeme)
* dvanaest odgojiteljica (puno radno vrijeme)
* treći odgojitelj (puno radno vrijeme - za dva djeteta s teškoćama u razvoju)
* zdravstveni voditelj (nepuno radno vrijeme)
* tajnik – računovođa (puno radno vrijeme - pet sati dnevno poslovi računovođe, tri sata dnevno tajnički poslovi)
* jedna glavna kuharica na puno radno vrijeme, i jedna pomoćna kuharica na pola radnog vremena (1+0,5)
* jedna spremačica na puno radno vrijeme, i jedna na pola radnog vremena (1+0,5)
* domar (1)

Treći odgojitelj (osobni asistent) je ravnopravni član tima zajedno s dva postojeća odgojitelja skupine. Njihov timski pristup cjelokupnom odgojno-obrazovnom procesu treba rezultirati kvalitetnijem zadovoljavanju potreba i interesa djeteta s teškoćama u razvoju. Ukoliko se na natječaj za trećeg odgojitelja ne javi stručna osoba, podršku djetetu s teškoćama u razvoju u odgojnoj skupini pruža asistent (najčešće student RPOIO).

Kratki prikaz rada trećeg odgojitelja naveden je u tablici koja slijedi.

|  |
| --- |
| *Zadaće trećeg odgojitelja* |
| * *sudjelovanje u planiranju individualnog plana rada s djetetom s teškoćama u razvoju* * *sudjelovanje u izradi mišljenja u suradnji s timom* * *priprema i izrada didaktičkih materijala, sredstava i pomagala u svrhu oblikovanja poticajne okoline za razvoj djeteta s teškoćama kao i ostale djece u skupini* * *stvaranje uvjeta za suradnju i zajedničko učenje djeteta s teškoćama i ostale djece u skupini* * *uvažavanje djetetovih individualnih potreba tijekom rasporeda dnevnih aktivnosti i ostalih dnevnih rutina skupine* |
| *Suradnja s roditeljima* |
| * *priprema i održavanje individualnih razgovora s roditeljima djeteta (okvirno dva puta godišnje)* * *sudjelovanje u pripremi i održavanju suradnje s roditeljima skupine* |
| *Stručno usavršavanje trećeg odgojitelja* |
| * *obveze vezane uz stručno usavršavanje trećeg odgojitelja istovjetne su obvezama ostalih odgojitelja* * *na području individualnog stručnog usavršavanja treći odgojitelj poseban fokus stavlja na specifičnosti odgojno-obrazovnog rada s djetetom s teškoćama* |

U dječjem vrtiću na poslovima njege, odgoja, naobrazbe, socijalne i zdravstvene zaštite, brinut će se osobe koje imaju stručnu spremu propisanu Zakonom o predškolskom odgoju (čl.24), no s obzirom na nedostatak stručnog kadra na Zavodu za zapošljavanje trenutno je u vrtiću neophodno zapošljavanje nestručnog kadra u skladu istim zakonom.

*2.1 STRUKTURA RADNOG TJEDNA STRUČNIH I DRUGIH RADNIKA*

Struktura radnog tjedna odgojiteljica popunjava 40 satno radno vrijeme:

* neposredni rad sa djecom 27,5 sati
* prateći poslovi (planiranje, programiranje, valorizacija rada, suradnja s

roditeljima) 10 sati

* dnevna stanka 2,5 sati tjedno

Raspored rada ostalih zaposlenika:

* ravnateljica 7.00-15.00 (u slučaju potrebe drugačije raspoređeno)
* tajnik–računovođa 7.00-15.00
* glavna kuharica 6.00-14.00
* pomoćna kuharica 8.30-12.30
* spremačica 11.00-19.00
* spremačica na pola radnog vremena 8.00-12.00
* domar 6.00-14.00

Raspored rada odgojitelja usklađen je s rasporedom rada odgojno-obrazovnih skupina koji je napravljen u skladu s postojećim epidemiološkim mjerama i trenutnim potrebama roditelja ili skrbnika djece pojedine odgojno-obrazovne skupine.

|  |  |
| --- | --- |
| **SKUPINA** | **Radno vrijeme odgojne skupine** |
| Mlađa jaslička  „Pačići“ | Od 6.30 do 16.00 |
| Starija jaslička  „Zvjezdice“ | Od 6.00 do 16.30 |
| Mlađa vrtićka  „Pužeki“ | Od 7.00 do 16.00 |
| Srednja vrtićka  „Cvjetići“ | Od 6.30 do 16.00 |
| Srednja vrtićka  „Suncokreti“ | Od 7.30 do 16.00 |
| Starija vrtićka  „Slonići“ | Od 6.00 do 16.00 |

U organizaciji skupina Vrtić zadržava pravo da se formiranjem novih skupina, a potrebom organizacije rada „rasformira“ skupina djece po procjeni stručnog tima i o tome obavijeste roditelji.

U slučaju promjene okolnosti ili drugačijih potreba roditelja, ravnateljica vrtića donosi odluku o početku radnog vremena odgojno-obrazovnih skupina i odgojiteljica po skupinama u smislu većeg preklapanja odgojiteljica svih ili pojedine odgojne skupine.

Raspored rada stručnog suradnika- prof. rehabilitatora:

* od ponedjeljaka do petka: 8.00-15.00 (1.tjedan)
* od ponedjeljka do petka: 10.00-17.00 (2.tjedan)
* rad poslijepodne sukladno potrebama odgojno-obrazovnog procesa

Raspored rada zdravstvenog voditelja

* četiri sata tjedno raspoređeno u skladu s postojećim potrebama

Članovi stručnog tima u okviru 40 sati tjedno raspoređeni su s fleksibilnim radnim vremenom (ovisno o potrebama njihova sudjelovanja u odgojno-obrazovnom procesu, u procesu stručnog usavršavanja te ovisno o potrebama njihovog grupnog i individualnog rada s roditeljima). Svoje radno vrijeme stručni suradnici provodit će ovisno o potrebama odgojitelja, djece i roditelja.

Raspored rada skupina i raspored rada radnika vrtića je promjenjiv ovisno o dnevnoj organizaciji rada i u skladu s važećim propisanim epidemiološkim mjerama. Radno vrijeme radnika će se po potrebi mijenjati, ovisno o potrebama zaposlenih roditelja i specifičnih potreba pojedine odgojno-obrazovne skupine.

U svrhu ostvarivanja kvalitetne komunikacije i poštivanja obveza iz radnog odnosa radnici su dužni pridržavati se sljedećeg:

1. Zakonske odredbe o zaštiti na radu i Pravilnik o zaštiti na radu su obvezujući i njihovo nepridržavanje predstavlja povredu radne dužnosti.
2. Verbalna agresija prema djeci predstavlja težu povredu obveza iz radnog odnosa, a verbalna agresija prema suradnicima je također nedopustiva i podliježe sankcijama (napomena: fizičko zlostavljanje djece podliježe najtežoj disciplinskoj mjeri).
3. Nepoštivanje rokova, probijanje radnih uloga podliježe također disciplinskim mjerama.

Tijekom pedagoške godine pratit će se realizacija zadaća kroz veze između organizacije unutarnjeg ustrojstva i ostvarivanja postavljenog cilja i to postoje li:

* otpori unutar kolektiva (incidenti, učestalost problemskih situacija, iznalaženje rješenja za iste – svaki problem ima naziv )
* otpori na granice izvana (roditelji, vanjski čimbenici i dr.) - bilježe se problemske situacije i rješenja
* neravnoteža aktivnosti (osobnog angažmana) u timu (timovi odgojitelja, stručni tim) - bilježit će se problemske situacije, rješenja, realizacija zadaća u odnosu na cilj
* granice koje su prelabavo postavljenje (stalna provjera da li postoji svijest svakog zaposlenika o obvezama u odnosu na postavljeni cilj i zadaće ustanove)

|  |  |  |
| --- | --- | --- |
| INTERESNE SKUPINE ODGOJITELJA  ZA PEDAGOŠKU GODINU 2021./2022. | | |
|  | | |
| 1. | ESTETSKA SKUPINA  (estetsko uređenje zajedničkih prostora vrtića) | Nikolina Cinčić  Željka Fruk  Marija Grden |
| 2. | EKO VRT  (provođenje aktivnosti u vrtu i briga o vrtićkom povrtnjaku) | Andreja Čačko  Martina Šešerko |
| 3. | EKO KOORDINATORI  (organizacija i dokumentiranje aktivnosti programa Eko-škole) | Jelena Fišter  Andreja Očko Krušelj |
| 4. | VRTIĆKA KNJIŽNICA  (organizacija i vođenje vrtićke knjižnice) | Martina Pihač  Martina Ruk |
| 5. | DRAMSKA SKUPINA | Lidija Kapac  Ivanka Krklec  Ivana Lukić Habulin |
| 6, | SIGURNIJE ŠKOLE I VRTIĆI | Ivana Lukić Habulin  Željka Fruk |

Redovni neposredni rad odgojitelja sa djecom u skupini traje 5,5 sati dnevno. U slučaju promijenjenih okolnosti, nepredvidivih bolovanja, odlazaka odgojitelja na stručno usavršavanje, tijekom ljetnih mjeseci i slično, rad odgojitelja će se reorganizirati.

Zajednički rad odgojitelja (preklapanje) bit će od 2 do 2,5 sata, a po potrebi i drugačije. Ukoliko će dolaziti do promjene broja djece tijekom dana, poduzet će se dodatne mjere.

Organizacija rada će kvalitetno zadovoljavati prava i potrebe djece uz poštovanje važećih mjera propisanih uslijed epidemije COVID-19 te doprinositi ukupnoj kvaliteti rada vrtića te zaštiti i očuvanja zdravlja djece i radnika vrtića.

Specifičnosti u organizaciji rada odnose se na: organizaciju redovitog odgojno-obrazovnog procesa, provedbu kraćeg programa predškole te na organizaciju i provedbu rada u posebnim uvjetima kao što su period prilagodbe, smanjena prisutnost djece u skupinama, rad u skupinama u koje su uključena djeca s teškoćama te bolovanja ili odsutnost odgojitelja.

Za svakog radnika će se izraditi godišnja satnica, te izdati rješenje o godišnjem, mjesečnom i tjednom zaduženju.

U vrtiću naglašavamo značaj timskog rada koji sadržava:

* dnevno, tjedno, mjesečno i tromjesečno planiranje
* rad na dokumentaciji (arhiviranje materijala, i sl.)
* planiranje i kreiranje poticajnog okruženja
* priprema raznih vrsta poticaja za neposredni proces
* planiranje aktivnosti s ciljem podizanja kvalitete suradničkih odnosa na svim razinama procesa (suradnja među zaposlenicima, suradnja s djecom i suradnja s roditeljima)
* planiranje oblika suradnje s društvenom zajednicom i ostalo.

Vezano uz realizaciju ostale satnice tijekom pedagoške godine, osobito će se pratiti i procjenjivati osobni doprinos i angažman tj. spremnost (motivacija) svakog odgojitelja u timskom radu, te individualno stručno usavršavanje i procjena nivoa doprinosa istog na unapređivanju rada u skupini.

Tijekom pedagoške godine redovito će se održavati sjednice Odgojiteljskog vijeća, planirano ih je šest, a u slučaju potrebe može se održati i više. Odgovorno će se donositi sve odluke vezane za razvoj, učenje i socijalni život djece u vrtiću. Kao i dosada nastavit ćemo rad na razvijanju kvalitete s naglaskom na poticanje individualnog razvoja svakog djeteta.

Djelokrug rada Odgojiteljskog vijeća obuhvaća:

* donošenje prijedloga programa rada za narednu pedagošku godinu
* donošenje plana i programa individualnog stručnog usavršavanja
* obrađivanje tema koje se vežu uz svakodnevnu problematiku rada sa djecom
* informiranje o sadržajima sa stručnih skupova izvan našeg vrtića
* donošenje plana rada ljeti
* vrednovanje odgojno-obrazovnog rada
* podnošenje izvješća o realizaciji programa na kraju pedagoške godine
* donošenje prijedloga rasporeda odgojitelja za narednu pedagošku godinu

*2.2 SADRŽAJI RADA, IZVRŠITELJI I VRIJEME RADA*

**Sadržaji rada:**

* prijem djece u vrtić
* raspoređivanje djece po skupinama
* raspoređivanje zaposlenika po skupinama
* pravodobna organizacija izmjene ritma aktivnosti djeteta u vrtiću
* rasporedom radnog vremena odgojitelja osigurati siguran boravak djeteta u vrtiću
* organizacija upisa i rada u programu predškole
* organizacijom rada i uvjetima rada motivirati dijete za boravak u vrtiću, svojoj skupini
* suradnja s roditeljima u vezi odgojno-obrazovnog rada s djecom
* redovito vršiti zaduženja roditelja, upisivati i ispisivati djecu
* anketiranjem roditelja rješavati organizaciju rada
* dogovori i sastanci s predstavnicima jedinica lokalne samouprave

Izvršitelji sadržaja rada su:

ravnatelj, odgojitelji, stručni suradnik, računovođa-tajnik, Upravno vijeće, te ostali

djelatnici vrtića.

Sadržaji rada će se provoditi tijekom cijele pedagoške godine.

2.3. *UPRAVLJANJE VRTIĆEM*

**Sadržaj rada:**

Na sjednicama Upravnog vijeća donositi odluke u skladu s djelokrugom rada Upravnog vijeća propisanim Statutom Dječjeg vrtića i zakonom, a naročito:

* razmatranje i prihvaćanje financijskog plana ustanove
* razmatranje i prihvaćanje godišnjeg izvješća
* usvajanje godišnjeg plana i programa rada
* suradnja s nadležnim tijelima i ustanovama u funkcioniranju vrtića, financiranja djelatnosti
* rješavanje financiranja, zapošljavanja

Nositelji zadatka su ravnatelj, Upravno vijeće i računovođa, a vrijeme realizacije je prema potrebi, odnosno tijekom cijele pedagoške godine.

1. **MATERIJALNI UVJETI RADA**

**Cilj** je osigurati djeci kvalitetne materijalne i prostorne uvjete za sigurno življenje, zajedničko učenje i odgovorno ponašanje prema raspoloživim resursima.

Odgojno - obrazovne skupine djece formiraju se prema *Državnom pedagoškom standardu predškolskog odgoja i naobrazbe* (NN 63/2008; 90/2010), s mogućnošću inkluzije djece s teškoćama u razvoju. U tom smislu prostor za boravak sve djece fleksibilno se prilagođava, kontinuirano nadopunjuje i mijenja prema potrebi.

Sadržaji i aktivnosti odvijat će se u unutarnjem prostoru vrtića i na ograđenom dvorištu vrtića. Zadatak je radnika Dječjeg vrtića da stvore uvjete pod kojima će se odgojno-obrazovni rad odvijati u pozitivnom ozračju, te da cijela ustanova bude sigurna i poticajna.

Centralni prostor zgrade zamišljen je kao jezgra u obliku osmerokuta oko kojeg se kao krakovi šire prostori odjeljenja za grupe dječjeg vrtića, ukupno šest odjeljenja i dva trakta sa pratećim i pomoćnim sadržajima.

Svako odjeljenje za jednu grupu sastoji se od sanitarija, garderobe, dnevnog boravka i natkrivene terase. Ukupna površina svih prostora za jedno odjeljenje za jednu grupu je 86,0 m² BP. Uz šest odjeljenja u kompleksu je zajednički centralni prostor, površine 75,0 m². Taj je prostor otvoren do pod krov. Prostoru je osigurano prirodno osvjetljenje i provjetravanje preko kupola od plexi stakla na krovu.

U dva posebna odjela kompleksa predviđeni su pomoćni sadržaji vrtića, i to: prostor kuhinje sa ostavom i sanitarijama i garderobom, prostori odgojitelja i ravnatelja sa sanitarijama i garderobom, prostori računovodstva i uprave na dijelu prvog kata, prostori zdravstvenog osoblja sa izolacijom i sanitarijama, prostor za pomoćno osoblje sa sanitarijama i garderobom, prostori spremišta i kotlovnica, te prostori za odlaganje kućnog otpada, zajednički ulazni prostor sa vjetrovnikom i komunikacijskim hodnicima.

Ukupna bruto površina svih zatvorenih prostora iznosi 782,0 m², natkrivene terase ukupno 95,50 m², a ulaznog podesta, stuba i kose rampe 28,0 m².

Na zemljištu oko zgrade osigurani su vanjski prateći sadržaji (parkirališta te veće i manje dječje igralište).

Vanjski prostor vrtića je ograđen, opremljen klupicama, toboganom, ljuljačkama, klackalicama, većim i manjim pješčanikom, penjalicama, okružen sa puno zelenila. Vrtić je u zoni mirnog prometa u radijusu od 500 m prema glavnoj cesti.

Pristup vrtiću je postojeći iz dva smjera, i to od Strmečke ulice posebnim pristupnim putem i od Mlinarske ulice. Na parceli je omogućen promet u kružnom toku. Za promet u mirovanju, parkirališta djelatnika i korisnika usluga osigurani su prostori na parceli.

Pristup u prostore vrtića omogućen je direktno s vanjskih površina preko kose ulazne rampe, te su tako izbjegnute arhitektonske barijere. Vertikalna komunikacija predviđena je unutarnjim stubištem samo za upravni dio kompleksa od zajedničkog ulaznog pred prostora.

U svim prostorijama oprema vrtića je prilagođena uzrastu djece (od jasličke do predškolske dobi). Vrtić je opremljen namještajem primjerenim djeci: mali stolovi i stolice, krevetići, ormari, police za odlaganje igračaka, kutije za igračke, opremom, didaktičkim sredstvima i drugim pomagalima potrebnim za provedbu programa dječjeg vrtića.

Kuhinja zadovoljava principe HACCP sustava, a kvalitetno opremljena je plinskim štednjakom sa četiri plamenika i električnom pećnicom, plinskim kiperom 50 l, plinskim kotlom 80 l, kuhinjskom eko napom sa filterima i rasvjetom , hladnjakom 600 l, zamrzivačem 600 l, dvodijelnim sudoperom sa ocjednom plohom, strojem za pranje suđa, automatskim omekšivačem vode, strojem za obradu povrća sa osam komada diskova za obradu, električnom fritezom, podnom vagom, digitalnom vagom, miješalicom za vodu sa tušem i pipom, strojem za rezanje kruha. Uvjeti rada u vrtićkoj kuhinji su poboljšani postavljanjem klima uređaja čime je omogućena bolja regulacija temperature i vlage zraka prostora kuhinje.

Materijalni uvjeti rada su poticajni, ciljaju poticanju razvojnih mogućnosti djeteta, znatiželje, razvoju društvenosti, suosjećajnosti, samokontrole, kao i raznovrsnih oblika opažanja.

Tijekom cijele pedagoške godine nadopunjavat će se oprema po sobama u skladu s potrebama djece i odgojitelja i financijskim mogućnostima.

Tijekom rujna i listopada nabaviti ćemo likovni i didaktički materijal, te dopuniti knjižni fond. Materijal i sredstva za čišćenje i dezinfekciju nabavljat će se redovito tijekom cijele godine. Obuću i radnu odjeću za radnike ćemo kupiti u rujnu.

U svrhu odgojno-obrazovnog rada i stručnog usavršavanja stručnih radnika vrtića koristi se prijenosno računalo, dijaprojektor i platno, a u svrhu kvalitetnije realizacije dječjih druženja koristi se prijenosni razglasni sustav (čije će se korištenje proširiti i na dječje priredbe i vrtićke svečanosti u trenutku kada će održavanje istih biti moguće). U rujnu će se za odgojiteljsku sobu nabaviti novo prijenosno računalo namijenjeno stručnim radnicima vrtića.

Oba dječja igrališta će se kontinuirano održavati zamjenom dotrajalih dijelova te obogaćivati novim elementima. Terase jasličkih skupina i mlađe vrtićke skupine obložene u potpunosti, a preostale terase djelomično protukliznim, spužvastim materijalom (velikim podnim puzzlama). Terase kao produžetci soba dnevnog boravka će se kontinuirano održavati kako bi se djeci omogućio što ugodniji i sigurniji svakodnevni boravak na svježem zraku i u vrijeme lošijih vremenskih prilika.

***Izvor sredstava***

Dječji vrtić se u skladu sa Zakonom o predškolskom odgoju i naobrazbi financira se iz: proračuna Općine Stubičke Toplice i participacije roditelja u cijeni programa. Učešće roditelja u financiranju utvrđeno je kriterijima donesenim od strane Općinskog vijeća, a sukladno županijskim kriterijima o mjerilima za osiguravanje sredstava za zadovoljavanje javnih potreba u djelatnosti predškolskog odgoja. Iz proračuna RH sufinancira se program javnih potreba za djecu s teškoćama u razvoju i program predškole. Iz proračuna KZŽ sufinancira se program predškole.

1. **NJEGA I SKRB ZA TJELESNI RAST I ZDRAVLJE DJECE**

**Prevencija bolesti i zdravstvena zaštita djece u vrtiću kao primarni cilj kvalitetnog rasta i razvoja djeteta, osobito zbog još uvijek aktualne epidemije bolesti COVID 19. Naglasak se stavlja na najbolju moguću razinu higijene prostora kroz pojačani nadzor nad mjerama provođenja higijene i pojačane kontrole epidemioloških mjera i osobne zdravstvene zaštite.**

Kod upisa djeteta u vrtić (jaslice) roditelj predaje odgojitelju pismenu potvrdu o zdravstvenom stanju djeteta. U razgovoru s roditeljem i prema priloženoj liječničkoj svjedodžbi dolazi se do saznanja o djetetovim potrebama, navikama, zdravstvenom stanju, životu u obitelji i sposobnosti komunikacije.

Za svako dijete u skupini vodi se individualni karton koji sadrži podatke o zdravstvenom stanju djeteta, napredovanju ili poteškoćama u razvoju, promjene nastale u obitelji. Sustavno će se pratiti psihofizički razvoj djeteta i zdravstveno stanje svakog djeteta s posebnim naglaskom na prevenciju zaraznih bolesti, nepravilnog razvoja sustava za kretanje, prevenciju pretilosti i prevenciju karijesa. Povećati broj različitih motoričkih aktivnosti radi poticanja cjelovitog psihomotornog razvoja.

Kontinuirano ćemo pratiti i unaprjeđivati zdravlje djece s naglaskom na edukaciju djece, roditelja, odgojitelja.

*4.1 IDENTIFIKACIJA I RAD S DJECOM S POSEBNIM POTREBAMA*

Kontinuirano se prati psihofizički razvoj i zdravlje djece u svim odgojno-obrazovnim skupinama. Djeca će se po potrebi upućivati na specijalističke preglede. Djeci za koju je ustanovljeno da imaju posebnih potreba (teškoće u razvoju ili darovitost) izradit će se Individualni planovi praćenja te Individualizirani odgojno-obrazovni programi, a sve u cilju određivanja primjerenih aktivnosti.

*4.2 HIGIJENSKO EPIDEMIOLOŠKE MJERE*

Higijensko- epidemiološke mjere, kao i briga o pravilnoj prehrani djece se provode u skladu s Program zdravstvene zaštite djece, higijene i pravilne prehrane djece u dječjim vrtićima (NN 105/02, 55/06). Također, provedba higijensko-epidemioloških mjera u najvećoj mogućoj usklađena je s Uputama HZJZ i MZO-a za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u pedagoškoj godini 2021./2022. objavljenim od strane Hrvatskog zavoda za javno zdravstvo 24. 08. 2021.

Mjere zdravstvene zaštite djece u dječjem vrtiću obuhvaćaju praćenje i dokumentiranje:

– cijepljenja djece protiv zaraznih bolesti

– sistematskog zdravstvenog pregleda djeteta prije upisa u dječji vrtić

– zdravstvenog pregleda djeteta nakon izostanka iz dječjeg vrtića zbog bolesti, odnosno drugog razloga zbog kojeg je izostanak djeteta trajao dulje od 60 dana

Zadaća dječjeg vrtića je:

– provjera dokumentacije o cijepljenju djeteta

– upućivanje roditelja / skrbnika djece na obvezu cijepljenja, ako ono nije obavljeno.

Upis djeteta u dječji vrtić uvjetuje se urednim cijepljenjem protiv bolesti iz Programa obveznih cijepljenja, s iznimkom djece koja imaju kontraindikacije na pojedina cijepljenja.

Nadalje mjere zdravstvene zaštite djece u dječjem vrtiću obuhvaćaju provedbu:

– protuepidemijskih mjera u slučaju zarazne bolesti

– zdravstvenog prosvjećivanja i zdravstvenog odgoja djece u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najznačajnijih zdravstvenih problema

– zdravstvenog prosvjećivanja i zdravstvenog odgoja zaposlenih u dječjem vrtiću kao i roditelja / skrbnika djece

– uputa HZJZ za sprječavanje i suzbijanje epidemije COVID-19

Mjere za osiguranje higijene u dječjem vrtiću obuhvaćaju:

– ispunjavanje uvjeta smještaja

– ispunjavanje uvjeta u pogledu prehrane

– mjere prevencije od zaraznih bolesti tijekom zajedničkog boravka

– mjere vezane na svakodnevne aktivnosti u dječjem vrtiću

– održavanje higijene i nadzor nad higijenskim stanjem

– mjere za zaštitu od zaraznih bolesti kao i higijensko-epidemiološki nadzor nad zaraznim bolestima u dječjem vrtiću

– protuepidemijske mjere

– zdravstveni odgoj djece

Higijensko-epidemiološki uvjeti u vezi sa smještajem koji trebaju biti ispunjeni:

– prostori ustanove moraju biti čisti

– obvezna je svakodnevna dezinfekcija (Izosanom 6) sanitarnih čvorova

– obvezna je svakodnevna dezinfekcija (Izosanom 6) kuhinjske opreme i didaktičkih sredstava s kojima djeca dolaze u doticaj

– obvezno je redovito provjetravanje prostorija

– potrebno je redovito pranje i mijenjanje posteljine

– u objektu je obvezno osigurati zdravstveno ispravnu čistu vodu, kao i ispravnu dispoziciju otpadnih voda i krutog otpada

– namještaj je odgovarajući i ne pogoduje nastanku ozljeda s krvarenjem

– igračke i drugi predmeti opće uporabe ispunjavaju uvjete u pogledu zdravstvene ispravnosti predmeta opće uporabe

– redovito je osigurana dovoljna količina sredstava za opću higijenu djece

– radi sprečavanja i suzbijanja epidemije COVID-19 ispunjavaju se dodatni higijensko-epidemiološki uvjeti: dezbarijera i uređaj za beskontaktnu dezinfekciju ruku i mjerenje tjelesne temperature nalaze se na ulazu u vrtić, vrši se obavezna dezinfekcija dodirnih površina koje koristi veći broj osoba minimalno dva puta dnevno, vodi se evidencijska lista dezinfekcije, vrši se svakodnevno mjerenje tjelesne temperature beskontaktnim toplomjerom svoj djeci i djelatnicima vrtića te se ista evidentira u za to predviđene liste, vrši se pojačana dezinfekcija igračaka i didaktičkih sredstava za rad te se prostorije pojačano provjetravaju…

U cilju zaštite od zaraznih bolesti poduzima se sljedeće:

– prati se zdravstveno stanje djece koja pohađaju dječji vrtić, odnosno pobol te razloge izostajanja iz dječjeg vrtića

– svakog dana pri dolasku djece u dječji vrtić provodi se trijaža te se kod prisutnosti odgovarajuće indikacije djecu upućuje na liječnički pregled i liječenje

– posebnu pozornost posvećuje se poduci djece o osobnoj higijeni (posebice ih se usmjerava i podsjeća na redovito pranje ruku)

– pri korištenju sanitarnog čvora vrši se nadzor djece te djeca dobivaju podršku potrebnu sukladno kronološkoj dobi

– sprječava se nastanak ozljeda tijekom igre djece

Provode se obvezni redovni zdravstveni pregledi svih zaposlenika, prema potrebi i dodatni u suradnji sa Zavodom za javno zdravstvo Krapinsko-zagorske županije.

U objektu i oko njega provode se potrebne mjere dezinfekcije, deratizacije i dezinsekcije.

Posebnu pozornost posvećuje se održavanju i čistoći okoliša dječjeg vrtića uz primjenu postupaka navedenih u sljedećoj tablici.

|  |
| --- |
| PODSJETNIK NA POSTUPKE PRI KORIŠTENJU VRTIĆKOG IGRALIŠTA |
| SVAKODNEVNO |
| Domar i ostali tehnički djelatnici jutarnje smjene trebaju obići vanjski prostor terasa i igrališta i ukloniti opasne predmete i smeće (staklo, injekcijske igle, šprice, boce i dr.) |
| Tehničko osoblje treba iznositi sredstva za boravak na zraku u dogovoru s odgojiteljicama. |
| Odgojiteljice trebaju dogovoriti s djecom granice korištenja igrališta. |
| U svakom trenutku odgojiteljice trebaju znati gdje je svako dijete iz njihove grupe. |
| Odgojiteljice posebno trebaju nadzirati mjesta koja pružaju djeci mogućnost izdvajanja i gdje ih se ne može vidjeti. |
| Odgojiteljice trebaju biti uz djecu koja su na spravama. |
| Vrata dvorišta je potrebno provjeravati i zatvarati ih. |
| Potrebno je djecu zaštititi od sunca. |
| Važno je djeci osigurati dovoljno tekućine i čaša. |
| IZVANREDNE SITUACIJE |
| Odgojiteljica koja je u zamjeni (ako ne pozna djecu) toga dana ne mora do dolaska matičnog odgojiteljice ići s djecom na igralište. |
| Svaki djelatnik je dužan informirati domara i ravnateljicu u slučaju uočavanja novonastale nesigurnosti, štete ili opasnosti na vanjskom prostoru. |
| AKTIVNOSTI S DJECOM SU USMJERENE NA |
| Razvijanje sposobnosti samozaštite i preuzimanja odgovornosti u skladu s mogućnostima djeteta, npr. „Što ako nađem staklo, iglu, uginulu životinju, izmet, smeće...“ |

*4.3 PRAĆENJE I BRIGA O PRAVILNOJ I ZDRAVOJ PREHRANI DJECE*

Na početku svakog tjedna u kutić za roditelje i web-stranice vrtića stavljat će se jelovnik (prema zdravstvenim normativima). U vrtiću će se provoditi klizni doručak od 8.00 do 9.00 sati, ručak od 11.00 do 12.15 sati, te užina i poslijepodnevni obrok za djecu koja ostaju duže od 14.30 sati.

Raspored svih obroka po odgojno-obrazovnim skupinama planiran je kako slijedi u naredne dvije tablice.

|  |  |  |
| --- | --- | --- |
| **Raspored konzumiranja obroka**  *Vrsta obroka* | JASLIČKE SKUPINE | VRTIĆKE SKUPINE |
| DORUČAK | Od 8.00 do 9.00 | Od 8.00 do 9.00 |
| VOĆNI MEĐUOBROK | Od 9.30 | Od 10.00 |
| UŽINA | Od 14.00 do 15.00 | Od 14.30 do 15.30 |
| Kasna užina (u vrijeme popodnevnog dežurstva) | Od 16.30 | |

|  |  |  |  |  |  |
| --- | --- | --- | --- | --- | --- |
|  | | **Raspored konzumiranja ručka i užine** | | | |
| **Odgojno-obrazovna skupina** | | | Pribor | RUČAK | UŽINA |
| 1 | Mlađa jaslička | **Pačići** | žlice | 11:00 | 14:15 |
| 2 | Starija jaslička | **Zvjezdice** | žlice | 11:15 | 14:15 |
| 3 | Mlađa vrtićka | **Pužeki** | žlice i vilice | 11:30 | 14:30 |
| 4 | Srednja vrtićka | **Cvjetići** | žlice i vilice | 11:30 | 14:30 |
| 5 | Srednja vrtićka | **Suncokreti** | žlice, vilice | 12.00 | 14:30 |
| 6 | Starija  vrtićka | **Slonići** | žlice, vilice i noževi | 12.15 | 14:30 |

Redovito će se pratiti priprema, kvaliteta i distribucija hrane, pratiti vremensku realizaciju konzumiranja hrane, dostupnost tekućini svakom djetetu prema potrebi i potrebama pojedinog djeteta.

Kod izrade jelovnika pridržavat ćemo se preporuka i smjernica novog Prehrambenog standarda za planiranje prehrane djece u dječjem vrtiću (jelovnici, normativ 2007).

Dnevni odmor organizirat će se za djecu svih dobnih skupina prema potrebi.

U toku dana djeca će boraviti na svježem zraku, u skladu sa vremenskim uvjetima i dobi. Pravovremeno će se mijenjati krevetnina, prozračivati prostorije, te stalno održavati čistoća. Svi radnici nosit će radnu odjeću i obuću.

*4.4 REALIZACIJA NJEGE I SKRBI ZA DJECU*

**Njega i skrb realizirat će se putem ostvarenja zadovoljenja sljedećih potreba:**

* zadovoljiti osjećaj sigurnosti kod roditelja pri uključivanju djeteta u kolektiv (informirati roditelje o načinu rada, dati savjete koji će olakšati period adaptacije kod djece, uskladiti postupke vrtića i doma djeteta)
* zadovoljiti potrebu djeteta za hranom, tekućinom, kretanjem, odmorom, boravkom na zraku (uvažiti individualnost, posebnost pojedinog djeteta)
* poštivanje djetetovog bioritma (ritam dana, odmor, kretanje, boravak na zraku)
* poticati pravilan psihofizički razvoj svakog djeteta (pratiti psihofizički razvoj djeteta, edukacija i uključivanje odgojitelja sa svrhom očuvanja i unapređivanja života i zdravlja djece, suradnja s ambulantom,….)
* sigurnost djece (osigurati sigurne uvjete življenja u kolektivu)

**Aktivnosti:**

* individualni razgovori s roditeljima održavat će se telefonskim putem i neposredno u poslijepodnevnim satima uz pridržavanje epidemioloških mjera
* roditeljski sastanci će se održavati uz poštivanje epidemioloških mjera
* kutići za roditelje
* izrada letaka
* izrada jelovnika
* pravilno izmjenjivanje dnevnih aktivnosti uvažavajući individualne razlike svakog djeteta
* svakodnevni boravak na zraku
* antropometrijska mjerenja
* osiguranje higijenskih uvjeta (vanjskih i unutarnjih prostora)
* kontrola kvalitete hrane

Stručni radnici vrtića surađivat će i pratiti razvoj sve djece u vrtiću i voditi dokumentaciju o tome (kroz liste praćenja). Tijekom perioda prilagodbe djece na vrtić procjenjivat će se uspješnost prilagodbe djece, pratit će se direktnim opažanjem u odgojnoj skupini i kroz liste praćenja prilagodbe.

Kod djece jasličke i vrtićke dobi napredak djece na svim razvojnim područjima pratit će se kontinuirano uz bilježenje uočenog u tri vremenske točke putem lista procjene. Također će se pratiti ponašanje djece u kontekstu odgojne skupine, a po potrebi će se provoditi i dodatni protokoli praćenja.

Uz sve iznad navedeno kod djece u godini prije polaska u školu procjenjivat će se svi segmenti psihofizičke i socio-emocionalne zrelosti i spremnosti djeteta za školu.

1. **ODGOJNO-OBRAZOVNI RAD**

Sukladno Nacionalnom kurikulumu za rani i predškolski odgoj i obrazovanje, cilj programa je osiguravanje cjelokupne dobrobiti za dijete (osobne, emocionalne, tjelesne, obrazovne i socijalne). To je multidimenzionalni, interaktivni, dinamični i kontekstualni proces kojim se integrira zdravo i uspješno individualno funkcioniranje te pozitivni socijalni odnosi u kvalitetnom okruženju vrtića. Osiguravanje osobne, emocionalne i tjelesne, obrazovne i socijalne dobrobiti djeteta podrazumijeva usmjerenost planiranja odgojno – obrazovnog procesa na dijete te promišljanja dobrobiti i načina na koji se može ostvariti.

Zadaće programa usmjerene su na cjelovit razvoj, odgoj i učenje djece te razvoj ključnih kompetencija za cjeloživotno učenje (komunikacija na materinskom jeziku; komunikacija na stranim jezicima; matematička kompetencija i osnovne kompetencije u prirodoslovlju; digitalna kompetencija; učiti kako učiti; socijalna i građanska kompetencija; inicijativnost i poduzetnost; kulturna svijest i izražavanje). Poticanje i osnaživanje navedenih kompetencija, ostvarujemo kroz odgoj i obrazovanje temeljenim na vrijednostima:

* znanja,
* identiteta,
* humanizma i tolerancije,
* odgovornosti,
* autonomije i
* kreativnosti.

*Glavni cilj* programa koji se ostvaruju u Dječjem vrtiću je da svako dijete:

* živi u sigurnom, zdravom i poticajnom okruženju,
* rado dolazi u jaslice i vrtić,
* stekne prijatelje i ostvaruje kvalitetne socijalne kontakte,
* kroz igru stječe nova znanja, iskustva i vještine,
* postane samostalno u brizi za sebe i u odnosima prema drugima,
* usvoji vlastita prava, prava drugih, odgovornost,
* izražava i proširuje svoje interese,
* slobodno se i kreativno izražava,
* veseli se sudjelujući u obilježavanju tradicijskih blagdana i svečanosti (posebnu pažnju posvetiti tradicionalnim zagorskim običajima),
* ostvariti s roditeljima kvalitetne odnose pune povjerenja.

***5.1 SADRŽAJI I AKTIVNOSTI ODGOJNO-OBRAZOVNOG RADA***

Odgojno obrazovni rad odvijat će se prema Humanističko-razvojnoj koncepciji i Programskom usmjerenju odgoja i obrazovanja predškolske djece (Glasnik Ministarstva prosvjete i kulture, br.7-8/91), te uz uvažavanje dječjeg iskustva, interesa i potreba razvojne dobi. Osnovna zadaća je organiziranje i unapređivanje dječjih aktivnosti radi zadovoljenja njihovih razvojnih potreba.

U svom će radu odgojitelji poštivati humanističko–razvojnu pedagošku koncepciju. Nastojat ćemo:

* nadopuniti obiteljski odgoj i proširiti ga kao komplementarni dio integralnog odgojnog nastojanja
* čuvati i unaprjeđivati tjelesno i mentalno zdravlje djeteta, emocionalni razvoj i stabilnost te socijalizaciju
* uspostaviti s djecom govornu komunikaciju na način primjeren govoru svakog pojedinog djeteta
* stvarati osnovu za razvoj govora i obogaćivanja dječjeg rječnika primjerenim literarnim djelima, slikovnicama, odabranim tekstovima proze i poezije
* u svakodnevnim aktivnostima djecu postupno upućivati u jednostavne improvizacije scenskom lutkom
* cjelokupnim dnevnim rasporedom poticati usvajanje zdravog načina života i navika korisnih za zdravlje
* njegovati navike održavanja osobne higijene
* podržavati samostalnost kod svlačenja, oblačenja, jela, urednom odlaganju odjeće i obuće
* njegovati i razvijati osnovne pokrete, naročito koristiti elementarne igre, trčanje, skakanje, bacanje, gađanje i nošenje, igre u vodi i na snijegu, igre uz vokalno-instrumentalnu pratnju, uz akustičnu pratnju (udaraljke, bubnjevi i sl.)
* poticati djecu da promatraju praktičnim povjeravanjem i zaključivanjem neke uzročno-posljedične veze i stjecanju elementarnih znanja o zakonitostima u prirodi, zagrijavanje i hlađenje vode i drugih materijala, privlačenje magnetom, povećala, izvori zvuka, svjetlosti i dr.
* omogućiti upoznavanje sa likovno-tehničkim sredstvima za crtanje, slikanje i prostorno oblikovanje
* poticati ih da pjevaju jednostavne melodije pa sve do melodija bogatijih ritmičkih struktura, narodne i umjetničke (slušanje glazbe, prepoznavanje skladbe po melodiji, ritmu sadržaju, karakteru, tempu i dinamici)
* razvijati glazbenu osjetljivost, kretanje uz glazbu, glazbeno stvaralaštvo, igre uz pjevanje i male glazbene aktivnosti
* poticati, inicirati i organizirati individualne igre, zajedničke igre koje djecu raduju, u koje se spontano uključuju i igraju se zajedno s odgojiteljem ili u manjim grupama
* podržavati dječji interes za biljni i životinjski svijet, prirodne pojave, predmete, materijale po boji, veličini i obliku
* u dnevnom životu, igri i radnim obavezama razvijati humane i ravnopravne odnose među spolovima i prijateljstva između djevojčica i dječaka
* razvijati kod djece potrebu da se dogovaraju i planiraju zajedničke igre i aktivnosti, njegovati osjećaj samopouzdanja, poticati ih da zajednički uređuju i mijenjaju prostor u kojem borave, te da se njime funkcionalno koriste
* stalno podržavati osjećaj sigurnosti, zadovoljstva i slobode

***5.2 OSTVARIVANJE DOBROBITI ZA DIJETE***

Sukladno Nacionalnom kurikulumu za rani i predškolski odgoj sadržajima i aktivnostima odgojno-obrazovnog rada ostvarujemo ciljeve koji se odnose na osiguravanje dobrobiti za dijete: osobne i tjelesne, obrazovne, te emocionalne i socijalne dobrobiti.

5.2.1. **Osobna i tjelesna dobrobit**

Osobna i tjelesna dobrobit obuhvaća razvoj subjektivnog osjećaja biti zdrav, zadovoljan i osjećati se dobro.

U našem vrtiću, prilikom ostvarivanja osobne i tjelesne dobrobiti kod djece, vodimo se suvremenim pretpostavkama njegova osiguravanja kroz spontano, situacijsko učenje kroz igru i doživljavanje različitih iskustava u okruženju bogatom razvojno primjerenim poticajima.

Tablica 5.2.1. Osobna i tjelesna dobrobit djeteta

|  |  |
| --- | --- |
| Dob djeteta: | Osobna i tjelesna dobrobit uključuje: |
| djeca u 2. godini života | - usvajanje higijenskih i prehrambenih navika kao preduvjet za zdravlje  - razvoj samostalnosti u savladavanju higijenskih navika, životno praktičnih i radnih aktivnosti  - savladavanje prirodnih oblika kretanja (osobito hodanje, trčanje i puzanje)  - jačanje fine motorike (okretanjem stranica knjiga, hvatanjem i stavljanjem predmeta u određene otvore, građenjem tornja od 3 i više elementa) |
| djeca u 3. godini života | - usvajanje higijenskih i prehrambenih navika kao preduvjet za zdravlje  - razvoj samostalnosti u savladavanju higijenskih navika i životno praktičnih i radnih aktivnosti  - savladavanje prirodnih oblika kretanja (hodanje, trčanje, puzanje); prelazak prepreke u visini trbuha i prsnog koša; preskakanje predmeta visokih 15 cm s doskokom na oba stopala; promjena i pravac kretanja prilikom trčanja; držanje žlice i vilice; pijenje iz čaše  - jačanje fine motorike (okretanjem stranica knjiga, rezanjem škaricama, držanjem bojica palcem i prstima, ponavljanjem crteža kruga, vučenjem okomitih i vodoravnih crta, mrvljenjem, gnječenjem i razvlačenjem gline i plastelina, hvatanjem predmeta i stavljanjem u određene otvore) |
| djeca u 4. godini života | - usvajanje higijenskih i prehrambenih navika kao preduvjet zdravlja  - razvoj samostalnosti u savladavanju higijenskih navika i životno praktičnih i radnih aktivnosti  - jačanje krupnih grupa mišića; vježbe za razvoj stopala, pravilno držanje tijela te organizirano kretanje i postavljanje u kolonu i krug; razvoj prirodnih oblika kretanja (hodanje - natraške, na prstima i petama, trčanje, skakanje, poskakivanje, bacanje i gađanje); savladavanje bacanja lopte jednom rukom na udaljenost 1,5 – 2 m; usvajanje rezanja papira ravnim čvrstim potezima |
| djeca u 5. godini života | - usvajanje zdravog načina života  - usvajanje navika održavanja osobne higijene, samostalnosti u oblačenju i svlačenju te urednom odlaganju  - samostalnost u uzimanju obroka i korištenju pribora za jelo  - jačanje krupnih mišićnih skupina; pravilno držanje tijela; pravilan razvoj stopala; vježbe za razvoj snage i jačine te organizirano kretanje; razvoj osnovnih pokreta i njihove preciznosti; usavršavanje prirodnih oblika kretanja (trčanje, skakanje, bacanje, hvatanje, gađanje i nošenje); savladavanje hodanja po smanjenoj površini, skakanja preko užeta te igre loptom |
| djeca u 6. i 7. godini života | - stjecanje navika zdravog načina života,  - osamostaljivanje u svim aktivnostima  - jačanje krupnih mišićnih skupina; lakoća izvođenja, točnost i preciznost; usavršavanje motorike; koordinacija pokreta i ravnoteže; razvoj fine motorike i koordinacije oko – ruka  - razvoj osnovnih pokreta i sposobnosti mjerenja rezultata (nivo postignuća); savladavanje izvođenja plesova hodanjem, trčanjem i poskocima |

5.2.2. **Obrazovna dobrobit**

Obrazovna dobrobit podrazumijeva uspješno funkcioniranje i razvijanje osobnih, spoznajnih, umjetničkih, motoričkih i drugih potencijala. Kod osiguravanja ove dobrobiti u našem odgojno-obrazovnom radu, vodimo se prihvaćanjem integrirane prirode djetetovog učenja u organizaciji odgojnog i obrazovnog procesa u vrtiću.

Svakodnevno procjenjujemo znanja i mogućnosti te istražujemo interese djece kako bi, na temelju toga, planiranim promjenama u okruženju i poticanjem interakcije s djecom i djece međusobno, omogućavali njihov daljnji rast i razvoj. Okruženje obogaćujemo različitim sredstvima i materijalima te odlazimo u prostore izvan vrtića radi zadovoljavanja dječjih potreba i proširivanja iskustva kako bi svi zajedno konstruirali i sukonstruirali znanja.

Odgojiteljeva uloga je ovdje izuzetno važna, a ona obuhvaća stvaranje uvjeta za poticanje i motiviranje djece na aktivnost, na činjenje i otkrivanje vlastite strategije učenja. Svakodnevni kontakt s različitim prostorima, raznovrsnim sredstvima, aktivnostima, skupljanje doživljaja i iskustva svim senzornim modalitetima dovodi do učenja, znanja i razvoja ključnih kompetencija za cjeloživotno učenje.

Tablica 5.2.2. Obrazovna dobrobit djeteta

|  |  |
| --- | --- |
| Dob djeteta | Radi obrazovne dobrobiti dijete potičemo na: |
| djeca u 2. godini života | - upoznavanje okoline manipulacijom (trganjem, prevrtanjem, rastavljanjem, sastavljanjem, udaranjem, premještanjem i sl.)  - aktivnost i samostalnost  - na istraživanje, oponašanje jednostavnih radnji, osluškivanje i oponašanje zvukova iz prirode i okoline; imenovanje (stvari, radnje) i prepoznavanje sadržaja iz okoline kroz igru  - čitanje slikovnica i razgovor o slikovnicama uz pokazivanje slika  - komunikaciju (verbaliziramo njegove geste, komunikacijske namjere)  - verbalno izražavanje - govor (pjesmice i brojalice)  - simboličku igru u kojoj dijete oponaša radnje i osobine ljudi, životinja, predmeta |
| djeca u 3. godini života | - aktivno isprobavanje, istraživanje, manipulaciju svojom okolinom (opipava, rastavlja, sastavlja…); usmjeravanje pažnje na događaje koji potiču istraživanje i koji su mu zanimljivi; rješavanje praktičnih problema (uklanjanjem prepreke i sl.); svrstavanje predmete po jednom svojstvu, razlikovanje i pridruživanje (dvije boje, veličine, oblike)  - čitanje, listanje i gledanje slikovnica uz razgovor nakon čitanja  - na igru pretvaranja kroz suradnički odnos s odraslom osobom koja se s djetetom igra |
| djeca u 4. godini života | - upoznavanje namjene svih prostora u vrtiću; uočavanje prostornih i količinskih odnosa  - stjecanje znanja i iskustava o svijetu koji ih okružuje (ljudi i njihove aktivnosti, materijalna i duhovna dobra, biljni i životinjski svijet, vremenske karakteristike i prirodne pojave); imenovanje grada i ulice u kojoj dijete živi; igre za stjecanje iskustava u prometu usvajajući pozitivna ponašanja u prometnim situacijama  - prepoznavanje slova i brojeva; imenovanje i opisivanje; prepoznavanje barem šest dijelova tijela; pamćenje osobnih imena; predviđanje realističnog ishoda događaja ili priče  - pravilno služenje jednostavnim alatima u aktivnostima |
| djeca u 5. godini života | - upoznavanje i istraživanje osnovnih obilježja biljnog i životinjskog svijeta; zapažanje, uspoređivanje i imenovanje odnosa među predmetima te imenovanje količine i vremenskih odnosa; usvajanje prometne kulture; brojanje i prepoznavanje brojka; prepoznavanje slova; razvoj interesa za čitanje; prepoznavanje vremena koje pokazuje sat; razumijevanje pojama prošlosti i budućnosti |
| djeca u 6. i 7. godini života | - sve veću radoznalost i interes prema svemu što ga okružuje; istraživanje i uočavanje povezanost pojava (uzrok i posljedica)  - stjecanje sve više iskustava i znanja o sebi, o ljudima i njihovim osobinama, o prirodi, o materijalnim i duhovnim dobrima iz okruženja  - razvijanje ekološke svijesti, prostorne i vremenske orijentacije, pojama broja i skupa; prepoznavanje brojki i pridruživanje količini, mehaničko brojenje  - razvoj pažnje, koncentracije, percepcije; svjesno i namjerno učenje i zapamćivanje |

5.2.3. **Socijalna i emocionalna dobrobit djece**

Socijalna i emocionalna dobrobit djeteta uključuje interpersonalno funkcioniranje i razvijanje socijalnih kompetencija te razvoj pozitivne slike o sebi. Nastojimo da atmosfera našeg vrtića bude ispunjena pozitivnim međusobnim odnosima, suradnjom, pomaganjem, razumijevanjem, prihvaćanjem i poštovanjem što čini preduvjet za ostvarivanje socijalne i emocionalne dobrobiti djeteta.

Tablica 5.2.3. Socijalna i emocionalna dobrobit djeteta

|  |  |
| --- | --- |
| Dob djeteta | Socijalna i emocionalna dobrobit uključuje: |
| djeca u 2. godini života | - pružanje utjehe, razumijevanja i sigurnosti djetetu tijekom boravka u vrtiću ( korištenje „prijelaznog objekta“, postupno produžavanje boravka u jaslicama itd.)  - poticanje, iniciranje i organiziranje zajedničke igre  - poticanje prosocijalnog ponašanja (pomaganje, tješenje, velikodušnost, suradnja)  - poticanje razvoja pojma o sebi i dijeljenje s drugima  - osiguravanje razvoja osjećaja vlastite sposobnosti (samostalno ovladavanje sve širim krugom aktivnosti te postupno širenje granica)  - omogućavanje isprobavanja granica koje može samostalno dosegnuti u svakodnevnim aktivnostima  - učenje djeteta kako može bezopasno obaviti željenu aktivnost |
| djeca u 3. godini života | - poticanje empatije i prosocijalnog ponašanja - jačanje osjećaja neovisnosti i samostalnosti - poticanje početaka socijalne interakcije  - uspostavljanje kontakta i interakcije s drugom djecom kroz igru i dnevne aktivnosti |
| djeca u 4. godini života | - podržavanje osjećaja sigurnosti, vjere u sebe i okolinu  - poticanje, iniciranje i organiziranje zajedničke, grupne i individualne igre  - podržavanje inventivnost, prijateljske pomoći u igri i dnevnim aktivnostima  - poticanje jednostavnih društvenih igara, simboličke igre  - poticanje rješavanja problema s vršnjacima i razumijevanja osjećaja drugih  - poticanje osamostaljivanja u primjerenim zadacima (oblačenje, zatvaranje zatvarača, vezanje vezica, pripremanje materijala i igračaka, održavanje čistoće prostora) |
| djeca u 5. godini života | - poticanje razumijevanja pripadnosti obitelji, vrtiću i društvenoj sredini te izražavanja o tome  - poticanje društveno prihvatljivih ponašanja  - poticanje poštovanja drugih i kulturno ophođenje  - poticanje na sklapanje prijateljstava i na samostalno rješavanje problema  - poticanje suradničke igre i učenja, grupno donošenje odluka, podjelu uloga i fair - play odnose  - poticanje pružanja podrške i pomaganja drugima  - poticanje osamostaljivanja u svim razvojno primjerenim zadacima  - poticanje angažiranosti i samostalnosti u radu  - poticanje slijeđenja grupnih pravila  - poticanje čuvanja materijalnih dobara, prirode i prirodnih resursa. |
| djeca u 6. i 7. godini života | - poticanje društvenosti i razvoja socijalnih kontakata  - poticanje razvoja osjećaja pripadnosti skupini te osjećaja prihvaćenosti  - poticanje razvoja socijalnih kompetencija, društveno prihvatljiva ponašanja, kulturnog ophođenja u svim prilikama  - poticanje suradničkih odnose u igrama i aktivnostima  - poticanje osamostaljivanja u svim radnjama  - poticanje razvoja sigurnosti, samopouzdanja i pozitivne slike o sebi i svojim mogućnostima  - poticanje prepoznavanja emocija preko gesta, mimike ili intonacije glasa te razumijevanje i poštovanje emocija drugih ljudi |

***5.3. RAZVOJ KOMPETENCIJA***

Pojam kompetencija odnosi se na skup znanja, vještina i stavova koje omogućuju pojedincu da nešto čini, izvodi i djeluje. Kompetencije djece su razvojne i prema tome potrebno je osigurati kontinuirani njihov razvoj i praćenje. Kompetencije se određuju mjerljivim ishodima učenja odnosno ukoliko je neko učenje rezultiralo očekivanim ishodom, tada je pojedinac kompetentan u tom određenom području. U ranoj dobi posebna pažnja posvećuje se kompetencijama koje čine temelj razvoja svih ostalih, a posebno razvoju samopoštovanja, samopouzdanja i pozitivne slike djeteta o sebi.

Prema Nacionalnom kurikulumu za rani i predškolski odgoj i obrazovanje osam temeljnih kompetencija za cjeloživotno učenje su:

* Komunikacija na materinskom jeziku
* Komunikacija na stranim jezicima
* Matematička kompetencija i osnovne kompetencije u prirodoslovlju
* Digitalna kompetencija
* Učiti kako učiti
* Socijalna i građanska kompetencija
* Inicijativnost i poduzetnost
* Kulturna svijest i izražavanje

5.3.1. **Komunikacija na materinskom jeziku**

Kod djece nastojimo osnažiti pravilno usmeno izražavanje i bilježenje vlastitih misli, osjećaja, doživljaja i iskustava kroz različite za njega smislene i svrhovite aktivnosti. Uz to usmjereni smo i na razvoj svijesti djeteta o utjecaju jezika na druge i potrebi upotrebe jezika na pozitivan i socijalno odgovoran način. Veliku ulogu u razvoju kompetencije na materinskom jeziku imaju stručni djelatnici vrtića, posebice odgojitelji, kroz komunikaciju s djecom. Stručni djelatnici nastoje biti dobri govorni modeli te poticati raznolike socijalne interakcije s drugom djecom i odraslima. Također, vode brigu o stvaranju i kontinuiranom obogaćivanju poticajnog jezičnog okruženja.

Tablica 5.3.1 Komunikacija na materinskom jeziku

|  |  |
| --- | --- |
| Komunikacija na materinskom jeziku | |
| Dob djeteta | **Ishodi:** |
| dijete u 2. godini života | - prepoznaje govor kao sredstvo komunikacije u svakoj prilici; smisleno povezuje dvije riječi; koristi govor putem verbalnih naloga; ispravno odgovara na pitanja: Što je to? Tko je to? Čije je? Kamo? Gdje?; prepoznaje predmete i spominje ih i izvan situacije u kojoj ih je vidjelo; sluša i razumije jednostavne priče o onome što mu se nedavno dogodilo; sposobno je razgovarati uz vizualnu podršku predmeta u okruženju; ima razvijen sluh za ritam pjesmica i zvukova iz prirode |
| dijete u 3. godini života | - dijete ima razvijen govor (u svakoj prilici, obitelji, vrtiću, izvan njega) te pokazuje interes za pjesmice, brojalice, priče, dramatizaciju u igri, pri tome koristi govor u različite svrhe kao i za dobivanje i davanje informacija; to mu omogućava stvaranje dužih i složenijih rečenica |
| dijete u 4. godini života | - dijete vodi razgovor i komunicira u različitim prilikama te ima formiranu rečenicu s više riječi; govor koristi u različite svrhe (za dobivanje i davanje informacije, za izražavanje svojeg mišljenja); razumije govor druge djece; rječnik mu je obogaćen primjerenim literarnim djelima; postavlja pitanja kada, kako, zašto; razumije usmene upute u igri kao i redoslijed događanja; razumije značenja priloga: između, iznad, ispod, na vrhu, na dnu; igra se scenskim lutkama i dramatizira priče |
| dijete u 5. godini života | - dijete govori i vodi razgovor u različitim prilikama; pokazuje interes za priče, stihove i zagonetke; prepričava priče uz vizualnu podršku; dijete ima scenski izraz, dramatizira priče i stihove; rutinirano odgovara na pitanja; pravilno izgovara samoglasnike i suglasnike; razlikuje tihi od glasnog govora |
| dijete u 6. godini života | - dijete ima govornu komunikaciju u raznolikim životnim situacijama; pažljivo sluša druge u razgovoru i vodi razgovor s njima; djetetov govor je pravilan, razumljiv i izražajan; prepričava, recitira, opisuje događaje; dramsko - scenski se izražava; pokazuje interes i ljubav prema slikovnicama i knjigama; dijete samostalno može izvršiti glasovnu analizu i sintezu riječi; razumije abecedna načela, šifriranje i dešifriranje; samostalno određuje položaj glasa u riječima; ima razvijene grafomotoričke vještine |

5.3.2. **Komunikacija na stranim jezicima**

Za djecu starije kronološke dobi, razvijat će je voditelj verificiranog programa ranog učenja engleskog jezika u poticajnome jezičnom kontekstu, u igri i drugim njegovim svrhovitim aktivnostima za djecu i roditelje koji će iskazati interes. Razvoju ove kompetencije pridonosi i poticanje međukulturalnoga razumijevanja i komunikacije djece s drugim subjektima u ustanovi i izvan nje.

5.3.3. **Matematička kompetencija i osnovne kompetencije u prirodoslovlju**

Matematička kompetencija obuhvaća: razvoj prostorne orijentacije i shvaćanje prostornih odnosa; razvoj pojma o vremenu i vremenskih odnosa; klasifikaciju, pojam količine, serijaciju, konzervaciju i pojam broja; oblike, veličine, mjerenje i mjere.

Matematička kompetencija razvija se kroz poticanje djeteta na razvijanje i primjenu matematičkog mišljenja u rješavanju problema, u različitim aktivnostima i svakodnevnom životu. Veliki utjecaj na razvoj matematičke kompetencije ima poticajno okruženje, bogato materijalima i sredstvima, u kojem dijete može aktivno i praktično sudjelovati, stjecati iskustva, misliti i ovladavati matematičkim pojmovima i relacijama.

Tablica 5.3.3. Matematička kompetencija

|  |  |
| --- | --- |
| Matematička kompetencija | |
| Dob djeteta | **Ishodi:** |
| dijete u dobi od 2 do 3 godine | - prepoznaje brojeve kao pojmove  - prepoznaje pojmove prvi i posljednji te početak i kraj  - dijeli igračke pomoću strategije „jedna meni, druga tebi“  - pokušava brojati i prebrojavati, iako se još uvijek događa pogrešno korištenje naziva i redoslijeda brojeva  - ponekad igračke označava brojem |
| dijete u dobi od 3 do 4 godine | - mehanički broji od 1 do 10  - prilikom prebrojavanja stvari razvija svijest da je zadnji izgovoreni broj jednak ukupnom broju predmeta  - rješava jednostavne zadatke zbrajanja i oduzimanja s konkretama  - prepoznaje neke znamenke  - uspoređuje dva predmeta ili bića prema veličini, duljini, težini, brzini |
| dijete u dobi od 4 do 5 godina | - broji unazad od 5 do 1  - razumije i koristi redne brojeve  - započinje i nastavlja brojati od broja koji nije jedan  - pojedina djeca mogu brojati do broja 20  - razumije prijedloge (dolje, gore, ispred, iza, unutar, vani, između, lijevo, desno)  - prepoznaje neke geometrijske oblike (trokut, krug ili kvadrat)  - razumije vremenske koncepte (jutro, popodne, večer, prije, kasnije, ubrzo)  - poznaje dane u tjednu i godišnja doba  - razvrstava stvari u grupe prema zajedničkim karakteristikama  - prepoznaje uzorke koji se ponavljaju  - razumije riječi poput možda, vjerojatno, moguće, nemoguće i sl. |
| dijete u dobi od 5 do 6 godina | - broji i prebrojava iznad 20  - ukoliko mu se ponude dva broja između 1 i 10 prepoznaje koji je od tih brojeva veći  - razvija svijest da se udaljenost između dva predmeta ne mijenja ukoliko se predmeti ne pomaknu  - prepoznaje da u setu ima 5 igračaka, bez prebrojavanja  - razumije pojmove pola ili dva puta veće/više,  - počinje pisati znamenke |

**Osnovne kompetencije u prirodoslovlju** djeca razvijaju kroz centre aktivnosti u svojim odgojno-obrazovnim skupinama te planiranim i promišljenim aktivnostima kroz koje istražuju, otkrivaju i zaključuju o zakonitostima u svijetu prirode, a potom ih se potiče da naučeno primjenjuju u svakodnevnom životu. Također, nastojimo kod djece razvijati ekološku osviještenost, svijest o važnosti očuvanja prirodnih resursa te razumijevanje djelovanja i posljedica ljudske djelatnosti na prirodu. To nastojimo ostvariti kroz provođenje različitih ekoloških projekata i aktivnosti. Djeca su aktivno uključena u sadnju i brigu o biljnom svijetu u vrtićkom vrtu-povrtnjaku te vrtićkom dvorištu, a svakodnevno uvažavamo i potičemo njihove ekološke ideje, odluke, akcije te spoznaje i iskustva o ekološkim problemima i njihovom rješavanju u svakodnevnom životu. Kroz odgojno-obrazovni rad i razvoj osnovne kompetencije u prirodoslovlju želimo kod djece unapređivati vrijednosne stavove da vole, cijene, čuvaju, njeguju prirodu i svoj okoliš.

5.3.4. **Digitalna kompetencija**

U ranoj i predškolskoj dobi djeca se upoznaju s informacijsko-komunikacijskom tehnologijom i mogućnostima njezine upotrebe kroz aktivnosti koje su svrhovite za dijete. Tehnologiju u dječjem vrtiću koristimo kao resurs učenja, alat za dokumentiranje odgojno-obrazovnog rada i aktivnosti, ali pomaže i djeci kod samoevaluacije vlastitih aktivnosti i procesa učenja. Unutar dječjeg vrtića nastojimo oblikovati okruženje u kojem je informacijsko-komunikacijska tehnologija dostupna i djeci, a ne samo odraslima, u svrhu planiranja, realizacije i evaluacije odgojno obrazovnog rada. Takvo okruženje uvelike pozitivno utječe na razvoj digitalne kompetencije. Prema tome, od predškolske djece mogu se očekivati sljedeća znanja digitalne kompetencije:

* kontrola miša, jedan ili dvostruki klik na miš;
* označavanje i pomicanje datoteke preko zaslona;
* prepoznavanje različitih ikona;
* pokretanje i zatvaranje programa;
* uporaba programa za crtanje/bojanje;
* unošenje slova/tekst u dokument ili tražilicu; znati upisati svoje ime;
* prepoznavanje određenih tipki (npr. enter i sl.);
* igranje igra/aktivnosti odabrane od odgojitelja/roditelja;
* prepoznavanje glavnih računalnih komponenti kao što su: miš, tipkovnica, monitor, kućište, te prepoznavanje računalnih dodataka poput: web kamere, slušalica, printera, mikrofona i sl.;
* razvijen osjećaj poštovanja i brige te razumijevanje da se komponentama računala mora ophoditi pažljivije nego drugim igračkama.

5.3.5. **Učiti kako učiti**

Za razvoj kompetencije Učiti kako učiti važno je osposobljavanje djeteta za osvještavanje procesa vlastitog učenja te njegovo uključivanje u planiranje i organizaciju tog procesa. Važna zadaća odgojitelja je poticanje djeteta na stvaranje strategije vlastitog učenja što čini kroz osiguravanje poticajnog i bogatog okruženja čija svrha je poticanje samoiniciranog i samoorganiziranog učenja djece.

Kako bi okruženje djetetu bilo zanimljivo i privlačno, nastojimo ga oblikovati na način da nudi raznolike mogućnosti za igranje, istraživanje, učenje i druženje. S obzirom na navedeno, stručni djelatnici neprestano promatraju djecu, promišljaju, koriste svoja osobna i iskustva drugih, uvode promjene, kreativni su i fleksibilni kako bi doprinijeli otkrivanju i razvoju djetetove strategije učenja.

5.3.6. **Socijalna i građanska kompetencija**

Socijalna i građanska kompetencija razvija se kroz:

* poticanje odgovornog ponašanja, pozitivnog i tolerantnog odnosa prema drugima;
* poticanje međuljudske i međukulturne suradnje;
* poticanje međusobnog pomaganja i prihvaćanja različitosti;
* poticanje samopoštovanja i poštovanja drugih;
* osposobljavanje za učinkovito sudjelovanje u demokratskim odnosima u vrtiću, zajednici i društvu na načelima pravednosti i mirotvorstva;
* uključivanje djece u donošenje odluka vezanih uz njihovo življenje u vrtiću.

U našem vrtiću socijalnu i građansku kompetenciju razvijamo u demokratskoj atmosferi koju karakteriziraju pozitivni međusobni odnosi, suradnja, uzajamno pomaganje, prihvaćanje i poštovanje. Djecu potičemo na donošenje odluka, odgovorno ponašanje te humane i tolerantne odnose prema drugima.

5.3.7. **Inicijativnost i poduzetnost**

Inicijativnost i poduzetnost čine temelj stjecanja različitog znanja, vještina i sposobnosti djeteta te razvoj njegova samopouzdanja i samopoštovanja. S obzirom na važnost ovladavanja ovom kompetencijom za cjelokupni razvoj djeteta, u odgojno-obrazovnom procesu oslanjamo se na poticanje samoiniciranih i samoorganiziranih aktivnosti djece kroz koje djeci pružamo priliku i odgovarajuću podršku da propitkuje, istražuje, isprobava i procjenjuje svoje ideje. Uz navedeno potičemo razvoj djetetovog stvaralaštva, inovativnosti, spremnost na preuzimanje rizika te planiranje i vođenje aktivnosti i projekata.

5.3.8. **Kulturna svijest i izražavanje**

Kulturnu svijest i izražavanje kod djece razvijamo poticanjem stvaralaštva i izražavanja ideja, iskustva i emocija kroz različita umjetnička područja kao što su glazba, ples, književnost, vizualna umjetnost i sl. Također, kod djece nastojimo jačati svijest o lokalnoj, nacionalnoj i europskoj kulturi i baštine kroz provođenje različitih aktivnosti i projekata.

***5.4 AKTIVNOSTI ZA RAZVOJ DJEČJIH KOMPETENCIJA***

Na različite načine omogućavamo i motiviramo djecu na aktivnosti prilagođene njihovu stupnju razvoja, interesima i sposobnostima kroz koje bogate i strukturiraju svoja iskustva o sebi i svijetu, uče načine rješavanja vlastitih i zajedničkih problema i zadaća.

**Djeca rane dobi (od 1. do 3. godine života)**

ŽIVOTNO – PRAKTIČNE I RADNE AKTIVNOSTI:

* praktične aktivnosti u području održavanje osobne higijene, brige za okolinu, prostora za igru i igračaka…
* praktične aktivnosti na područjima samostalnog hranjenja, pravilne prehrane, posluživanja hrane, pospremanja stola…
* svlačenje i oblačenje jednostavnih odjevnih predmeta i obuće;
* aktivnosti za upoznavanje igračaka i prostora skupine, sanitarnog čvora, igrališta;
* aktivnosti suradnje s članovima uže okoline;
* praktične aktivnosti u području pravilnog ponašanja pri kretanju i korištenju predmeta u svakodnevnom životu;
* igre osamostaljivanja (što mogu i znam)
* samoposluživanje (u svim životnim situacijama-sve što dijete može samo, poželjno je da i učini samo)
* pospremanje igračaka, održavanje predmeta i prostora u kojima boravimo, korištenje jednostavnih alata i pribora – metlica, kantica, škarice, čekić, ...
* kulturno ophođenje
* aktivnosti pomoći drugima;

RAZNOVRSNE IGRE:

* funkcionalne igre za razvoj senzomotorike i intelektualnih sposobnosti (za razvoj funkcija pojedinog dijela tijela, igre rukama, nogama, hodanja, trčanja, puzanja, provlačenja, penjanja, skakanja, bacanja, hvatanja);
* simboličke i imitativne igre (pretvaranje, oponašanje, zamišljanje i uživljavanje u različite situacije i uloge);
* igre građenja i konstruiranja, sastavljanja i rastavljanja, građenja pa rušenja (razvoj kreativnosti, preciznosti, pažnje, logičkog zaključivanja i usvajanja prostornih odnosa);
* igre s pravilima (didaktičke, pokretne, društvene, jezične, matematičke)
* ostale igre (istraživačke, glazbene, likovne, dramsko-scenske, s kretanjem-plesom)

DRUŽENJE I DRUŠTVENO ZABAVNE AKTIVNOSTI:

* intimnije (jedno dijete-odgojitelj, odgojitelj u raznim situacijama: hranjenje, previjanje, oblačenje; igra dijete-dijete)
* igre upoznavanja;
* igre aktivnog slušanja;
* igre za razvoj grupne suradnje;
* obilježavanje rođendana, važnih datuma u životu djeteta i zajednice;
* druženja s više djece i odraslih (socijalne igre)
* zajedničke aktivnosti djece različitih skupina (svečanosti, tematska druženja u vrtiću, sportske manifestacije)
* kazališne predstave u i izvan vrtića;
* posjeti i izleti; šetnje; druženje djece i odraslih (uključivanje odraslih u neposredni rad, radionice, izleti, manifestacije, svečanosti, priredbe, humanitarne akcije, ekološke akcije);
* aktivnosti razvoja osjećaja grupne pripadnosti (rituali pri dolasku, izrada postera s fotografijama i imenima djece);

*\*\*\*NAPOMENA: realizacija i način provedbe društveno-zabavnih aktivnosti tijekom godine će ovisiti o epidemiološkoj situaciji i važećim epidemiološkim mjerama*

UMJETNIČKE AKTIVNOSTI:

* promatranje, slušanje, interpretacija suvremenih i tradicionalnih umjetničkih djela za djecu (slikovnice, književna, likovna, glazbena, filmska i scenskih djela)

RAZNOVRSNO IZRAŽAVANJE I STVARANJE DJETETA:

* aktivnosti raznovrsnog likovnog izražavanja i stvaranja djeteta (slikarskim i crtačkim tehnikama, otiskivanjem, modeliranjem, plastičnim oblikovanjem, kolažem, konstruiranjem);
* aktivnosti kreativnog izražavanja i stvaranja svim likovnim tehnikama;
* izražavanje cjelokupnom motorikom i vlastitim tijelom (ples, pantomima, mimika, govor cijelog tijela);
* govorno i scensko izražavanje;
* govorne i jezične aktivnosti (razgovor, pričanje i prepričavanje priča i doživljaja, opisivanje, bogaćenje rječnika i rečenice, oblikovanje gramatički pravilnog govora);
* aktivnosti ponavljanja i samostalnog reproduciranja (brojalice);
* aktivnosti za razvijanje slušne osjetljivosti i glazbenog sluha (govorenje i pjevanje, govorenje različitom visinom glasa, glazbeno pamćenje i reproduciranje, korištenje i prepoznavanje različitih izvora zvuka, izvođenje glazbe različitim glazbalima, ritmičke aktivnosti uz glazbu, glazbene i govorne aktivnosti s upotrebom intonacije);
* aktivnosti kreativnog izražavanja i stvaranja glazbom (produciranje glazbe na različitim instrumentima i improviziranim glazbalima, igre s pjevanjem);
* igre opuštanja (likovnim tehnikama, prirodnim materijalima - pijeskom, vodom, slušanjem glazbe, priča, vođene fantazije, različite tjelesne aktivnosti i igre),
* aktivnosti izražavanja i stvaranja konstruiranjem (gotovog didaktičkog materijala, iz drugih materijala)

ISTRAŽIVAČKO – SPOZNAJNE AKTIVNOSTI:

* manipuliranje predmetima; promatranje, upoznavanje osoba, predmeta;
* otkrivanje; jednostavna eksperimentiranja;
* praktično rješavanje problema i verbalno rješavanje problema;
* namjerno učenje i vježbanje postupaka, ponašanja i pravila;
* povezivanja prethodnih iskustava i novih spoznaja; pronalaženje rijetkih i neuobičajenih rješenja;
* aktivnosti za razvoj spoznaje o sebi, svom fizičkom i psihičkom identitetu (o dijelovima tijela, njihovoj funkciji i svojstvima, o tome što voli, zna i može - igre pred ogledalom, fotografije, album djeteta, slikovni prikaz napretka djeteta);
* aktivnosti i imitativne igre na temu brige za osobnu higijenu i higijenu prostora;
* aktivnosti za preventivno utjecanje na zdravlje djeteta (pravilna prehrana, odijevanje, preventivni liječnički pregledi i dr.);
* aktivnosti i igre u području brige za djetetovo prirodno okruženje (vrtić, naselje, ekološki i estetski aspekti brige za prirodno okruženje);
* vještine i navike potrebne za sigurnost djeteta: korištenju različitih materijala i sredstava, sigurnost tijekom cijelog dana, sigurnost na otvorenim prostorima oko vrtića;
* spoznajne aktivnosti i raznovrsne igre za prepoznavanje i imenovanje osnovnih osjećaja (na slikama, fotografijama, umjetničkim djelima, u kutićima osjećaja, na licima druge djece, odgojitelja , na sebi);
* aktivnosti upoznavanja i elaboriranja socijalnih odnosa, osnovnih pravila komunikacije među ljudima;
* aktivnosti za usvajanje pravila grupe, lijepog ponašanja, pravednosti;
* igre za konstruktivno rješavanje problema;
* razvijanje spoznaje o specifičnim karakteristikama predmeta; percipiranje i spoznavanje da se predmeti razlikuju po obliku, veličini, boji…
* aktivnosti za upoznavanje odnosa u prostoru, uspoređivanja, svrstavanja i razvrstavanja, sparivanja i pridruživanja, mehaničkog brojanja…
* aktivnosti za razvoj logičkog zaključivanja;
* aktivnosti za orijentaciju u vremenu (dan, noć, sad, prije, poslije… );
* aktivnosti opažanja osobina biljnog i životinjskog svijeta;
* aktivnosti opažanja osobina prirodnih pojava;
* aktivnosti uočavanja, istraživanja i proučavanja svega što nas okružuje
* aktivnosti za poticanje govornih i jezičnih vještina (slušanje i pamćenje kraćih pjesmica i priča, uočavanje rime…)
* aktivnosti istraživanja glazbe (slušanje glazbe i pokret uz glazbu, istraživanje i prepoznavanje glasova, istraživanje instrumenata, istraživanje glasa pri pjevanju)

SPECIFIČNE AKTIVNOSTI S KRETANJEM :

* aktivnosti za razvijanje koordinacije pokreta;
* aktivnosti za razvijanje sposobnosti ravnoteže (balansiranje na jednoj nozi, sužena podloga, povišena podloga, neravna podloga, koso postavljena podloga, preskakivanje, nošenje predmeta na glavi);
* aktivnosti za razvijanje tjelesne izdržljivosti;
* aktivnosti za razvijanje motoričke sposobnosti ruku i nogu (aktivnosti jačanja mišića ruku, nogu, ramenog pojasa i zdjelice, kretanje u različitim pravcima u odnosu na tijelo, kretanje s izmjenama pravca kretanja, aktivnosti skakanja, poskakivanja, bacanja, hvatanja, gađanja);
* aktivnosti za razvijanje motoričke sposobnosti ruku, šake i prstiju šake (aktivnosti izvođenja pokreta bojanja, pisanja, miješanja, stiskanja mekanih predmeta, presavijanje papira različite tvrdoće, skupljanja sitnih predmeta, nizanja, lijepljenja, rezanja, aktivnosti šake bez suvišnih pokreta);
* aktivnosti za razvijanje motoričke sposobnosti stopala i prstiju stopala (razvijanje funkcije zgloba stopala, aktivnosti kretanja unatrag-lijevo-desno, aktivnosti kretanja na prstima, balansiranja, aktivnosti hvatanja sitnih predmeta);

**Djeca predškolske dobi ( u dobi od navršene 3. godine života do polaska u osnovnu školu)**

ŽIVOTNO – PRAKTIČNE I RADNE AKTIVNOSTI:

* postavljanje stola za jelo, serviranje, samoposluživanje hrane, pospremanje stola;
* aktivnosti pomoći drugima;
* održavanje osobne higijene i čistoće odjeće i obuće;
* svlačenje, oblačenje, vezanje vezica, zakopčavanje;
* održavanje čistoće prostora za igru, igračaka i pribora;
* pravilno rukovanje različitim dječjim alatima;
* priprema sredstava i poticaja za likovne aktivnosti, tjelesne aktivnosti, aktivnosti u vrijeme boravka na otvorenom i druge aktivnosti;
* izrada plakata, portfolija, pozivnica, zahvalnica, čestitki;
* pripremanje izložbi dječjih radova;
* izrada poticaja prema planiranim vrstama aktivnosti (društvene igre, instrumenti, tonske ljestvice i nizovi, slikovne fraze, kostimi, maske, lutke, kulise, slikovnice, slikopriče, interaktivne tabele, rebusi, slikovne kartice, različiti didaktički materijali);
* formiranje novih kutića, dopuna postojećih kutića;
* sudjelovanje u sakupljanju časopisa, literature, pedagoški neoblikovanog materijala te drugih materijala potrebnih za planirane aktivnosti;
* ekološke aktivnosti: odvajanje različitih vrsta otpada; štedljivo odnošenje prema prirodnim resursima (zatvaranje vode, svjetla); sijanje, sadnja i njega biljaka; briga o životinjama iz neposrednog okruženja;
* kretanje u prometu

RAZNOVRSNE IGRE:

* funkcionalne igre za razvoj sposobnosti grube i fine motorike, te praktičnih, izražajnih i intelektualnih sposobnosti;
* simboličke i imitativne igre (pretvaranje, oponašanje, zamišljanje i uživljavanje u različite situacije);
* igre građenja i konstruiranja za razvoj kreativnosti, preciznosti, pažnje, logičkog zaključivanja i usvajanje prostornih odnosa;
* igre s pravilima (didaktičke, pokretne, društvene, jezične, matematičke)

DRUŽENJE I DRUŠTVENO ZABAVNE:

* obilježavanje rođendana i važnih datuma u životu djeteta i zajednice u kojoj živi;
* zajedničke aktivnosti djece različitih skupina (svečanosti i tematska druženja u vrtiću, sportske manifestacije);
* kazališne predstave u vrtiću i kazalištu;
* posjete i izleti; šetnje;
* druženje djece i odraslih (uključivanje odraslih u neposredan rad, zajedničke radionice, izleti, manifestacije, svečanosti, priredbe, koncerti itd. );
* igre za stvaranje osjećaja grupne pripadnosti
* igre za međusobno bolje upoznavanje, igre u kojima se djeca predstavljaju u skupini
* igre za aktivno slušanje;
* igre za razvoj grupne suradnje (zajednički crtež, projekti, različite konstrukcije);
* humanitarne akcije i druge akcije za razvoj empatije i pomaganja drugima

*\*\*\*NAPOMENA: realizacija i način provedbe društveno-zabavnih aktivnosti tijekom godine će ovisiti o epidemiološkoj situaciji i važećim epidemiološkim mjerama*

UMJETNIČKE AKTIVNOSTI:

* promatranje, slušanje, interpretacija suvremenih i tradicionalnih umjetničkih djela za djecu (slikovnica, književnih djela, likovnih, glazbenih, filmskih i scenskih djela)

RAZNOVRSNO ISTRAŽIVANJE I STVARANJE DJETETA:

* aktivnosti raznovrsnog izražavanja djeteta različitim oblicima stvaranja (slikarske i crtačke tehnike, modeliranje, plastično oblikovanje, preoblikovanje prostora);
* izražavanjem cjelokupnom motorikom i vlastitim tijelom (plesne aktivnosti, pantomima, dramske aktivnosti, govor lica, govor ruku, govor cijelog tijela);
* govornim i scenskim izražavanjem;
* govorne i jezične aktivnosti (razgovor, pričanje i prepričavanje priča i doživljaja, pričanje prema nizu slika, opisivanje, bogaćenje rječnika i rečenice, oblikovanje gramatički pravilnog govora);
* aktivnosti ponavljanja i samostalnog reproduciranja;
* aktivnosti za razvijanje slušne osjetljivosti i glazbenog sluha (pjevanje, govorenje različitim jačinama i visinama glasa, glazbenog pamćenja i reproduciranja, izvođenje glazbe različitim glazbalima, ritmičke aktivnosti uz glazbu);
* igre za opuštanje (opuštanje likovnim tehnikama, prirodnim materijalima, bojama i svjetlom, glazbom, slušanjem priča, vođenim fantazijama, različitim tjelesnim aktivnostima)

ISTRAŽIVAČKO – SPOZNAJNE AKTIVNOSTI:

* manipuliranje predmetima, promatranje, upoznavanje osoba i predmeta, otkrivanje, jednostavna eksperimentiranja, praktično rješavanje problema i verbalno rješavanje problema, namjerno učenje i vježbanje postupaka, ponašanja i pravila, povezivanje prethodnih iskustava i novih spoznaja, pronalaženje rijetkih i neuobičajenih rješenja;
* aktivnosti za razvoj spoznaje o sebi, svom fizičkom i psihičkom identitetu (o dijelovima tijela, njihovoj funkciji i svojstvima, o tome što voli, zna i može - igre pred ogledalom, fotografije, album djeteta, slikovni prikaz napretka djeteta );
* aktivnosti i imitativne igre na temu brige za osobnu higijenu i higijenu prostora
* aktivnosti za preventivno utjecanje na zdravlje djeteta ( pravilna prehrana, pravilno odijevanje, liječnički pregledi i dr.);
* aktivnosti i igre u području brige za djetetovo prirodno okruženje;
* vještine i navike potrebne za sigurnost djeteta, korištenje različitih materijala i sredstava, sigurnost tijekom cijelog dana;
* spoznajne aktivnosti i raznovrsne igre za prepoznavanje i imenovanje osnovnih osjećaja (na slikama, fotografijama, umjetničkim djelima, u kutićima osjećaja, na licima druge djece, odgojitelja , na sebi);
* usvajanje pravila grupe, lijepog ponašanja, pravednosti;
* igre za konstruktivno rješavanje problema;
* razvijanje spoznaje o specifičnim karakteristikama predmeta u kategorijama: oblik, veličina, boje - nijansa, kakvoća materijala i dr.;
* aktivnosti operiranja i spoznavanja količinskih, prostornih i vremenskih odnosa;
* aktivnosti za upoznavanje odnosa u prostoru, uspoređivanja, svrstavanja i razvrstavanja, sparivanja i pridruživanja, mehaničkog brojanja, brojanja s pridruživanjem, prepoznavanje brojaka i pridruživanje brojaka količini, uspoređivanje veličine skupa i usporedbe brojeva „u glavi“ - jednako, za jedan više, za jedan manje;
* aktivnosti za razvijanje pojmova geometrijskih oblika i struktura ( geometrijski likovi, tijela);
* aktivnosti mjerenja i upoznavanja mjera;
* aktivnosti za razvoj spoznaje o smislu matematike u svakodnevnom životu;
* aktivnosti za razvoj logičkog zaključivanja;
* aktivnosti za orijentaciju u vremenu i razumijevanje vremenskih odnosa (dan, noć, prije, poslije, prijepodne, poslijepodne, jučer, danas, sutra, dani u tjednu, mjeseci u godini);
* aktivnosti uočavanja i istraživanja fizikalnih pojava (istraživanje i proučavanje neživih materijala - krutih, tekućih, plinovitih, energije vjetra, elektriciteta, gibanja, magnetizma te njihovih zakonitosti);
* aktivnosti uočavanja i istraživanja kemijskih pojava: istraživanje i proučavanje sastava i mijenjanja tvari (npr. otapanje, kuhanje i sl.);
* aktivnosti istraživanja i proučavanja materijala na zemlji, objekata na nebu i promjena na nebu i zemlji: geološke (rijeka, jezero, more, itd.), meteorološke (aktivnosti za razlikovanje prirodnih pojava: sunce, oblaci, kiša, snijeg, vjetar, zrak.), astronomske (sunce, mjesec, planete i zemlja);
* aktivnosti za poticanje predčitačkih vještina – slušanje, pamćenje, uočavanje i stvaranje rime, uočavanje prvog i zadnjeg glasa, rastavljanje riječi na glasove, sastavljanje riječi od pojedinačnih glasova, povezivanje slova i glasa, prepoznavanje i imenovanje slova ;
* aktivnosti za stjecanje osnovnih znanja iz područja digitalne i medijske pismenosti i kulture;

SPECIFIČNE AKTIVNOSTI S KRETANJEM:

* aktivnosti za razvijanje koordinacije pokreta (sjedeći i ležeći položaj, u kretanju, simultani i ritmički pokreti ruku i nogu, kretanje preko prepreka, kretanje s nošenjem predmeta, ritmičke aktivnosti, dodavanje i bacanje predmeta u metu, hodanje postranično i natraške, aktivnosti udaranja lopte s nogom);
* aktivnosti za razvijanje sposobnosti ravnoteže (balansiranje na jednoj nozi, sužena podloga, povišena podloga, neravna podloga, koso postavljena podloga, preskakivanje, nošenje predmeta na glavi);
* aktivnosti za razvijanje tjelesne izdržljivosti;
* aktivnosti za razvijanje motoričke sposobnosti ruku i nogu (aktivnosti jačanja mišića ruku, nogu, ramenog pojasa i zdjelice, kretanje u različitim pravcima u odnosu na tijelo, kretanje s izmjenama pravca kretanja, aktivnosti skakanja, poskakivanja, bacanja, hvatanja, gađanja);
* aktivnosti za razvijanje motoričke sposobnosti ruku, šake i prstiju šake (aktivnosti izvođenja pokreta bojanja, pisanja, miješanja, stiskanja mekanih predmeta, presavijanje papira različite tvrdoće, skupljanja sitnih predmeta, nizanja, lijepljenja, rezanja, šivanja, aktivnosti šake bez suvišnih pokreta);
* aktivnosti za razvijanje motoričke sposobnosti stopala i prstiju stopala (razvijanje funkcije zgloba stopala, aktivnosti kretanja unatrag, lijevo-desno, aktivnosti kretanja na prstima, balansiranja, aktivnosti hvatanja sitnih predmeta);
* složene motoričke vještine: vožnja romobila, bicikla, koturanje, košarka, nogomet, štafetne i natjecateljske igre i korištenje složenih igrala na vrtićkom igralištu

***5.5 POSEBNI PROGRAMI***

***5.5.1 KRAĆI PROGRAM PREDŠKOLE***

Program predškole provodit će se za dvoje (2) djece koja su se javila na objavljeni javni poziv za upis, a rođena su od 1. travnja 2015. do 31. ožujka 2016. S obzirom na izrazito mali broj prijavljene djece, kraći program predškole će se održavati uz poštivanje epidemioloških mjera integriran u redoviti vrtićki program u sobi dnevnog boravka starije vrtićke skupine.

Program će započeti 5. listopada 2021. i trajat će do kraja svibnja 2022., a provoditi će se dva puta tjedno (utorkom i četvrtkom) u trajanju od dva i pol sata. U pedagoškoj godini 2021./2022. provesti će se ukupno 150 sati programa, sukladno članku 3. stavak (2) Pravilnika o sadržaju i trajanju programa predškole (NN 107/2014).

Za program predškole vodit će se sljedeća pedagoška dokumentacija:

1. Matična knjiga
2. Knjiga pedagoške dokumentacije odgojne skupine
3. Imenik djece
4. Godišnji plan i program odgojno-obrazovnog rada

5. Ljetopis

6. Godišnje izvješće o ostvarivanju plana i programa

7. Program stručnog usavršavanja

8. Knjiga zapisnika

U radu s djecom koristit će se vanjski i unutarnji prostor koji će se nastojati što češće mijenjati i opremati novim pomagalima za rad.

U realizaciji programa uključivat ćemo roditelje u mjeri koju će to dozvoljavati epidemiološka situacija, radi ostvarivanja samostalnosti djece, razvoja prijateljstva, slobodne komunikacije s okolinom u razvijanju djetetova interesa za sve što nas okružuje.

**Ciljevi programa predškole**

* zadovoljavanje djetetovih aktualnih razvojnih potreba i poticanje svih aspekata djetetova razvoja,
* utjecaj na djetetovu osobnost u smislu jačanja pozitivne i realne slike o sebi, omogućavanje stjecanja iskustva o međusobnim različitostima, te upućivanje na osnovne moralne vrednote kulture i tradicije naše sredine,
* upoznavanje s osnovnim socijalnim vještinama te stjecanje osnovnih znanja i vještina potrebnih za djetetov daljnji razvoj i uspješno uključivanje u program prvog razreda osnovne škole.
* praćenjem razvoja djeteta moguće je uočiti posebne potrebe djeteta te o tome porazgovarati s roditeljima koji će se obratiti stručnjacima za prevenciju mogućih poremećaja

**Zadaće programa predškole**

* osposobljavanje za prihvaćanje obveza u koje će se uklopiti buduće školske obveze
* poticanje spontanih ponašanja i izražavanje posebnih potreba
* otvorenost za prihvaćanje informacija
* otvorenost za učenje u interakciji s drugima
* otvorenost za primanje usmenih i pisanih poruka

U neposrednom radu s djecom voditi računa o osiguranju uvjeta za stimuliranje psiho-fizičkog razvoja djeteta, brige za zdravlje i tjelesni razvoj, te stalno podržavati pozitivnu emocionalnu vezu dijete-odgojitelj.

U realizaciji zadaća uključivati i roditelje, a sve u svrhu ostvarivanja samostalnosti djece, razvoju prijateljstva, slobodne komunikacije s okolinom, razvijanja interesa djeteta za život i promjene oko njega, te u svrhu stvaranja pozitivne slike o sebi.

**Organizacija rada programa predškole**

Organizacija rada, programske zadaće i uvjeti provedbe omogućivat će zadovoljavanje djetetovih potreba :

* primarnih bioloških potreba
* potreba za sigurnošću
* potreba za pripadnošću i ljubavlju
* potreba za samopoštovanjem i poštivanjem drugih osoba
* potrebe za samoostvarenjem na osnovi osobnih potencijala

**Materijalni uvjeti programa predškole**

Prostor je strukturiran tako da omogućuje igru u malim skupinama, te je osigurano dovoljno prostora za ugodno druženje cijele skupine. Igračke i sredstva grupirani su prema svrsi i vrstama aktivnosti. Svi materijali su na dohvat ruke djeci kako bi se samostalno mogli njima služiti.

* materijali (i prostor) za likovno izražavanje: glina, tekuća boja, kistovi, olovke, ljepilo, škarice, pastele, papiri raznih formata i debljine i boje
* materijali (i prostor) za razvoj predčitačkih i čitačkih vještina: slikovnice, enciklopedije, slova i brojke od raznih materijala (tkanine, plastike, brusnog papira, gline,...), časopisi za djecu, ploča za pisanje, kreda,...
* materijali (i prostor) za dramske igre: stara odjeća, obuća, nakit, torbice, bižuterija, kostimi, šeširi, scenske lutke, veće ogledalo
* prostor za slušanje glazbe i sviranje: udaraljke, zvečke, šuštalice, instrumenti koje ćemo sami izraditi, glazbena linija
* prostor za igre građenja i konstruiranja: tepih, drvene i plastične kocke klasificirane prema vrsti, veličini i obliku, male figurice, različita kartonska i plastična ambalaža
* sredstva i prostor za tjelesno vježbanje: svi rekviziti koje koristimo u redovnom programu
* materijali (i prostor) za manipulativno istraživačke aktivnosti: društvene igre, slagarice, slike skupova, logički blokovi, mali podlošci, dijelovi prirode koje smo unijeli u prostor radi njihova proučavanja i istraživanja,...

**Sadržaji i aktivnosti programa predškole**

TEME:

* To sam ja
* Ja i moja obitelj
* Moje naselje - put od kuće do vrtića, oprezno kretanje u prometu, moji susjedi
* Svijet u kojem živim
* Škola

Za provođenje programa predškole vrtić je dobio suglasnost nadležnog Ministarstva.

***5.5.2 OSTALI KRAĆI PROGRAMI***

**PROGRAM IGRAONICE** je posebni program odgojno-obrazovnog rada. Predviđeno je da se program održava dva puta tjedno u trajanju od dva sunčana sata u razdoblju od studenog 2o21. do kraja svibnja 2022. Igraonica je namijenjena djeci od navršene tri do šest godina života koja nisu polaznici redovitog vrtićkog programa, a upisi u program će se odvijati krajem rujna/početkom listopada 2021.

Ciljevi programa igraonice su zadovoljiti djetetove aktualne razvojne potrebe i poticati sve aspekte djetetova razvoja, utjecati na djetetovu osobnost u smislu jačanja pozitivne i realne slike o sebi te poticati kod djeteta usvajanje osnovnih socijalnih vještina.

Zadaća programa je pružiti svakom djetetu prigode i mogućnosti za samoostvarenje i stjecanje povjerenja u sebe te poticati spontana ponašanja djeteta i izražavanje posebnih potreba.

Sadržaji i aktivnosti prilagođavati će se potrebama i interesima djece te će biti temeljene na spontanom situacijskom učenju kroz igru.

Nositelj aktivnosti za program igraonice je Dječji vrtić ZVIREK, a provodi ga odgojiteljica, više stručne spreme s položenim stručnim ispitom.

(\*\*\*realizacija Programa igraonice ovisi o dovoljnom broju upisane djece)

**PROGRAM FOLKLORA** je posebni program odgojno-obrazovnog rada.

Predviđeno je da se program održava dva puta tjedno u trajanju 45 minuta u razdoblju od studenog 2o21. do kraja svibnja 2022. Program folklora je namijenjen djeci od četvrte do sedme godina života, a upisi u program će su odvijati krajem početkom listopada 2021.

Ciljevi programa su poticanje na razvoj interesa za tradiciju i folklor našeg kraja, odnosno cijele Hrvatske. Zatim utjecati na djetetovu osobnost u smislu jačanja pozitivne i realne slike o sebi, omogućiti stjecanje iskustava o međusobnim različitostima, te uputiti na osnovne moralne vrednote i tradicije kojoj dijete pripada.

Aktivnostima će se obogaćivati djetetova iskustva kroz pjesmu, ples i priču, te omogućiti upoznavanje sa starinskim igračkama, igrama i instrumentima.

Program je usmjeren na zadovoljavanje djetetovih aktualnih razvojnih potreba i poticanje svih aspekata djetetova razvoja, na upoznavanje s osnovnim socijalnim vještinama, te stjecanje osnovnih znanja i vještina potrebnih za djetetov daljnji razvoj.

Programom se potiče razvoj svih temeljnih kompetencija djeteta uz značajniji utjecaj na socijalnu i građansku kompetenciju te na kulturnu svijest i izražavanje.

Nositelj aktivnosti za program folklora je Dječji vrtić ZVIREK, a voditeljica programa folklora je odgojiteljica, više stručne spreme s položenim stručnim ispitom čije je zaduženje usklađeno s Državnim pedagoškim standardom predškolskog odgoja i naobrazbe (NN, 63/08; 90/10). (\*\*\*realizacija Programa folklora ovisi o dovoljnom broju prijavljene djece)

**PROGRAM RANOG UČENJA ENGLESKOG JEZIKA** je kraći program koji će se održavati dva puta tjedno u trajanju od 45 minuta, ukupno 60 nastavnih sati godišnje u razdoblju od početka listopada 2021. do kraja svibnja 2022. u poslijepodnevnim satima. Za pohađanje programa prijavljeno je osamnaest (18) djece polaznika redovitog programa.

Primarni cilj programa učenja engleskog jezika je ostvariti adekvatne poticaje i okruženje za cjelokupni razvoj djeteta, a posebice ostvariti poticaje kojima će se zadovoljiti djetetova potreba za učenjem stranog jezika. Zatim razvijati interes i osjetljivost djeteta za drugi fonološki sustav, uz postupno izražavanje na stranom jeziku. Učenje će se realizirati kroz situacijski pristup rada s djetetom te će se poticati svako dijete na oblikovanje pozitivne slike o sebi. Zadaće programa su razvijati opažajne vještine, osobito slušnu osjetljivost, zatim poticati na spontano usvajanje engleskog jezika i spontano izražavanje na engleskom jeziku, usvojiti strukturu iskaza i izgovora te postupno upoznati djecu s kulturom, običajima i ljudima zemalja engleskog govornog područja.

Sadržaji i aktivnosti su vezani ponajprije za usvajanje pojmova, riječi i fraza iz tematskih cjelina koje su najbliže djeci kroz pjesmu i igru (igramo se i pjevamo na engleskom jeziku). Teme se planiraju u skladu s aktualnostima iz djetetovog životnog konteksta te prirodnim mijenama, blagdanima i društvenim događanjima.

Program će provoditi stručno osposobljena odgojiteljica s potvrđenom razinom znanja engleskog jezika B2/C1 u organizaciji Udruge za promicanje ranog učenja stranih jezika „Naučimo puno“ („Learn a lot“).

**PROGRAM „MALE SPORTSKE ŠKOLE“** je kraći program sportskih igraonica za djecu u dobi od 4 godine do polaska u školu. Sportske igraonice će se održavati dva puta tjedno u trajanju od 45 minuta, ukupno 60 sati godišnje u razdoblju od listopada 2021. do svibnja 2022. Za sportski program se prijavilo jedanaest (11) djece.

Programom će se provoditi tjelesne i sportske aktivnosti za djecu predškolske dobi kao sastavni dio općeg odgoja djece. Cilj sportske igraonice je stvaranje navike za svakodnevnim vježbanjem i bavljenjem sportom tijekom cijelog života kao neophodnim dijelom kulture življenja. Zadaci ovog programa su razvoj niza sposobnosti i vještina kao što su: motoričke sposobnosti, psihičke sposobnosti, razvoj socijalizacije i komunikacije, jačanje imuniteta i zdravlja, zatim stjecanje higijenskih navika, te zdravih i pravilnih prehrambenih navika te naposljetku usvajanje sportskih pravila igre, zdravog reda i discipline koja se prenosi na sve ostale aktivnosti u životu. Program će provoditi Sportsko društvo „Ku-ku-ri-ku“ iz Zaboka.

**PROGRAM RITMIKE I PLESA** je kraći program koji će se održavati jednom tjedno u trajanju od 90 minuta, ukupno 60 sati godišnje u razdoblju od listopada 2021. do svibnja 2022. u poslijepodnevnim satima. Za program plesa se prijavilo osmero (8) djece.

Programom će se provoditi edukacija suvremenog plesno-ritmičkog odgoja za djecu predškolske dobi. Ovakvim plesnim odgojem djeca unapređuju ukupan psihofizički razvoj kroz četiri različita razvojna područja: tjelesne vještine (izvedba i doživljaj pokreta utječe na razvoj osjećaja za vlastito tijelo u pokretu, razvija se kinestetska inteligencija); misaone vještine (sposobnost analize, prosudbe, utemeljene kritike i sinteze, razvoj pažnje, razvoj kritičkog mišljenja); estetska mjerila i poticanje kreativnosti.

Plesno-ritmički odgoj omogućava djeci od najranijih uzrasta razvoj vještina i znanja na njima primjeren i kreativan način. Sadržaji koji se obrađuju svakom djetetu omogućavaju individualni razvoj bez obzira na njegove urođene sposobnosti i talente.

Program će provoditi „Plesni studio SAM-SA“, Zagreb koji ima višegodišnje iskustvo suradnje s dječjim vrtićima te je njihov plan i program rada odobren od AZOO i MZOS.

**5.6 *VRTIĆKI PROJEKTI***

|  |  |
| --- | --- |
| NAZIV PROJEKTA: **SVAKO SLOVO NEŠTO NOVO** | |
| Nositelji aktivnosti: odgojiteljice Lidija Kapac i Jelena Fišter | |
| Odgojna skupina: Starija vrtićka skupina **„Slonići“** | |
| Vremenik aktivnosti: tijekom cijele pedagoške godine 2021./2022. | |
| **Opis projekta:** Tema ovog projekta odabrana je kako bi kod djece poticale govorni razvoj i usmenu ekspresiju, sposobnost slušanja drugih te pažnju i koncentraciju. Smatramo da na govornom razvoju trebamo dosta poraditi sa svom djecom u skupini.  Velik broj djece pokazuje interes za predčitačke vještine, razne dječje enciklopedije, slikovnice, slikopriče, kao i za pisanje slova, te ćemo putem projekta i projektnih aktivnosti pokušati proširiti njihovo znanje, a kod ostale djece povećati interes za sve navedeno. Smatramo da ćemo odabirom ovog projekta kod djece ostvariti zadane ciljeve, a vodit će nas dječja mašta i kreativnost. | |
| **Ciljevi:**   * poticanje govornog stvaralaštva * poticanje sposobnosti slušanja * razvoj pamćenja i zapamćivanja * jačanje mašte i zamišljanja putem kostimiranih igara i dramatizacije | **Način ostvarivanja** (sadržaji i aktivnosti):   * usavršavanje dječjih znanja i vještina * glasovna i slogovna analiza i sinteza putem raznih kartica za imenovanje, fotografija, plakata,.. * rješavanje različitih radnih grafomotoričkih zadataka * provedba programa predškole * stvaranje nova iskustva * bogaćenje rječnika uz usvajanje novih riječi i značenje za isto * igranje raznih govornih igara : igre prepričavanja (započni priču – dovrši priču), osmišljavanje novoga završetka, dodavanje sebe kao lika u priču,… * razne dramatizacije * izrada maski od PNM -a * izložba dječjih radova na odabranu temu, izrada raznih lutaka, plakata podne igre, bojanke, stolno-manipulativne igre |
| **Sudionici:** | **Način vrednovanja:** |
| * djeca i odgojiteljice starije vrtićke skupine * Općinska knjižnica Stubičke Toplice i knjižničarka * sudjelovanje na KIKI festivalu | * razmjena iskustava kroz razgovore sa djecom * vođenje bilješki * fotografiranje * ankete za djecu i roditelje * vođenje registratora * ispunjavanje razvojnih lista djece |

|  |  |
| --- | --- |
| NAZIV PROJEKTA: **STVARAJMO I IZRAŽAVAJMO SE LIKOVNO** | |
| Nositelji aktivnosti: odgojiteljice Lidija Kapac i Jelena Fišter | |
| Odgojna skupina: Starija vrtićka skupina **„Slonići“** | |
| Vremenik aktivnosti: tijekom cijele pedagoške godine 2021./2022. | |
| **Opis projekta:** Djeca svakodnevno pokazuju velik interes za razna likovna izražavanja, te svakodnevno traže i koriste razne nove materijale i tehnike. Jedan od djetetu svojstvenih i prirodnih načina izražavanja je izražavanje putem likovnih ekspresija. U svakodnevnom radu s djecom u njihovom likovnom izražavanju okosnica nam je spontani izraz i kreativnost djeteta bez uplitanja odraslih. Spontanost izražavanja djeteta u likovnom izrazu, temeljimo na prethodnom iskustvu djeteta i njegovom slobodnom istraživanju ponuđenih motiva i tehnika. Za razvoj djeteta nužno je da ono samostalno, slobodno i aktivno istražuje svijet oko sebe jer tako izgrađuje sebe kao osobu, a jedan od načina spoznaje svijeta oko sebe je i likovno stvaralaštvo djeteta. Kroz ovaj projekt pokušati ćemo svakodnevno djeci dati priliku za upoznavanje s različitim svojstvima materijala kako bi ih u starijoj dobi mogli koristiti samostalno i svrhovito, nuditi ćemo i neoblikovani materijal, te se nadamo da će i samim time biti vrlo primamljiv djeci. Neoblikovanost materijala omogućuje slobodu istraživanja, jer ne postoji određen način kojem dijete treba odgovarati.  Time želimo poslati djetetu poruku da nije bitan konačan rezultat, već sami proces u istraživanju, izražavanju i stvaranju. U radu s djecom nastojat ćemo pravilno usmjeriti dijete, a ne ga poučavati, niti mu zadavati konačan cilj, jer se time guši njegova kreativnost, te ga se obeshrabruje u nastojanju da se samo izrazi. | |
| **Ciljevi:**   * Poticati djecu na usvajanje osnovnih pojmova vezanih uz projekt (osnovne, sekundarne boje, imenovanje tehnika-gvaš,…) * Poticati razvoj likovno –kreativnih sposobnosti, * Poticati spoznavanje vanjskog svijeta i promjena u njemu * Poticati i razvijati sposobnost rješavanja problema * Razvijati logičko razmišljanje * Razvijati prostornu percepciju te stjecati iskustva kretanjem i plesom kako bi se razvila prostorna percepcija na papiru | **Način ostvarivanja** (sadržaji i aktivnosti):   * Likovne aktivnosti raznim materijalima i tehnikama * Izrada raznih lutaka * Kombiniranje različitih materijala i tehnika, uočavanje svojstva materijala * Uočavanje problema i korištenje metoda pokušaja i pogrešaka, osmišljavanje i davanje rješenja problema te razvijanje kreativnog mišljenje * Spoznavanje materijalne i socijalne okoline * Učenje strpljivosti i suradnji * Razvijanje koordinacije pokreta, preciznosti i psihomotoričkih sposobnosti * Likovno stvaralaštvo putem slušne percepcije te metodom zamišljanja |
| **Sudionici:** | **Način vrednovanja:** |
| * Djeca i odgojiteljice starije vrtićke skupine * Sudjelovanje na Likovnoj koloniji * Sudjelovanje na raznim likovnim natječajima | * Svakodnevna komunikacija između odgojitelja, djeteta i roditelja * Video snimanje * Vođenje bilješki * Vođenje registratora * Fotografiranje * Razmjena iskustava kroz razgovore s djecom * Radionica s djecom * Edukativni plakati * Izlaganje dječjih radova |

|  |  |
| --- | --- |
| NAZIV PROJEKTA: **ZNAMO ŠTO JE DOBAR CRTANI FILM** | |
| Nositelji aktivnosti: odgojiteljice Andreja Čačko, Martina Šešerko | |
| Odgojna skupina: Srednja vrtićka skupina **„Suncokreti“** | |
| Vremenik aktivnosti: studeni i prosinac 2021. | |
| **Ciljevi:**   * poticanje na kvalitetniji odabir sadržaja za gledanje * usvajanje znanja o načinu izrade crtanog filma | **Način ostvarivanja** (sadržaji i aktivnosti):   * razgovor i video isječci o nastanku crtanog filma. * gledanje odabranih crtanih filmova i doživljaj nakon odgledanog. * likovnim aktivnostima izraziti svoj doživljaj viđenog. * uspoređivanje nekadašnjih crtanih filmova s današnjim. |
| **Način vrednovanja:** | **Sudionici:** |
| Fotodokumentacijom, dječjim izjavama, svakodnevnim bilješkama u dokumentaciju skupine | Djeca i odgojiteljice srednje vrtićke skupine „Suncokreti“ |

|  |  |
| --- | --- |
| NAZIV PROJEKTA: **SUNCOKRETI U SVIJETU DALEKE PROŠLOSTI** | |
| Nositelji aktivnosti: odgojiteljice Andreja Čačko, Martina Šešerko | |
| Odgojna skupina: Srednja vrtićka skupina **„Suncokreti“** | |
| Vremenik aktivnosti: ožujak i travanj 2022. | |
| **Ciljevi:**   * zadovoljenje dječjeg interesa vezanog na temu proučavanja razdoblja u dalekoj prošlosti te biljka i životinja koje su tada živjele (vrste, staništa, prehrana, specifičnosti, način života…) * samostalno razmišljanje i djelovanje djeteta te suradničko rješavanje problema s drugima * poticanje predčitačkih i predmatematičkih vještina kroz temu koja je djeci poticajna | **Način ostvarivanja** (sadržaji i aktivnosti):   * upoznavanje teme kroz enciklopedije, slikovnice, fotografije i dokumentarne filmove. * istraživanje, doživljavanje i usvajanje teme kroz igre, likovne aktivnosti i kazališne predstave. * uočavanje sličnosti sa današnjim životinjama i biljkama. * istraživanje živih bića koja su se pojavljivala kroz druge ere. * izrada lente geoloških razdoblja sa važnim obilježjima tog vremena. |
| **Način vrednovanja:** | **Sudionici:** |
| Fotodokumentacijom, dječjim izjavama o razini razumijevanja i usvojenosti teme, svakodnevnim bilješkama u dokumentaciji skupine | Djeca i odgojiteljice srednje vrtićke skupine „Suncokreti“ |

|  |  |
| --- | --- |
| NAZIV PROJEKTA: **SVIJET DINOSAURA** | |
| Nositelji aktivnosti: odgojiteljice Martina Pihač, Ivanka Krklec | |
| Odgojna skupina: Srednja vrtićka skupina **„Cvjetići“** | |
| Vremenik aktivnosti: od studenog 2021. do veljače 2022. | |
| **Ciljevi:**   * zadovoljiti dječji interes * upoznati životinje iz davnina (tko su dinosaurusi, gdje su živjeli, kako su izgledali, kako su građeni, kako su se kretali, vrste dinosaurusa prema prehrani) | **Način ostvarivanja** (sadržaji i aktivnosti):   * razgovor o dosadašnjoj spoznaji o svijetu dinosaurusa * enciklopedije iz prapovijesti, enciklopedije o dinosaurusima * istraživanje gumenih dinosaurusa * šetnja prirodom, istraživanje bilja kojim su se hranili * specifične igre kretanja * raznovrsne stolno manipulativne igre * likovno izražavanje |
| **Način vrednovanja:** | **Sudionici:** |
| - fotodokumentacija  - dječje izjave  - pedagoška dokumentacija  - projektni pisani oblik | - djeca srednje vrtićke skupine Cvjetići  - odgojiteljice skupine  - asistentica u skupini |

|  |  |
| --- | --- |
| NAZIV PROJEKTA: **PUŽEKI U POKRETU** | |
| Nositelji aktivnosti: odgojiteljice Martina Ruk i Andreja Očko Krušelj | |
| Odgojna skupina: Mlađa vrtićka skupina **„Pužeki“** | |
| Vremenik aktivnosti: listopad i studeni 2021. | |
| **Opis projekta:** Ovim projektom planiramo kod djece poticati i razvijati prirodne oblike kretanja, motoričke vještine te vještine međusobnog uvažavanja, suradnje i tolerancije. | |
| **Ciljevi:**   * poticanje razvoja prirodnih oblika kretanja, motoričkih vještina, koordinacije i ravnoteže pri pokretima, * poticanje pokretljivosti i spretnosti pri kretanju, * učenje, stjecanje novih znanja, vještina i ponašanja kroz pokret | **Način ostvarivanja** (sadržaji i aktivnosti):   * specifične aktivnosti s kretanjem * igre s pokretom * sportske aktivnosti * poligoni * igre na igralištu (na spravama) * različite likovne tehnike * glazbene aktivnosti i ples * didaktičke igre * igre za razvoj predčitalačkih i predmatematičkih vještina |
| **Način vrednovanja:** | **Sudionici:** |
| Pismena dokumentacija, liste praćenja, dokumentiranje fotografijama, videozapisima… | * djeca i odgojiteljice mlađe vrtićke skupine „Pužeki“ * roditelji (putem kutića za roditelje, plakata, fotografija, obavijesti…) |

|  |  |
| --- | --- |
| NAZIV PROJEKTA: **RECI ŠTO OSJEĆAŠ** | |
| Nositelji aktivnosti: odgojiteljice Martina Ruk i Andreja Očko Krušelj | |
| Odgojna skupina: Mlađa vrtićka skupina **„Pužeki“** | |
| Vremenik aktivnosti: od siječnja do ožujka 2022. | |
| **Ciljevi:**   * razvijati sposobnost prepoznavanja i izražavanja emocija * poticati prihvaćanje i uvažavanje osjećaja drugih * poticati razvoj regulacije emocija | **Način ostvarivanja** (sadržaji i aktivnosti):  Kroz razne aktivnosti tijekom provođenja ovog projekta cilj nam je da djeca prepoznaju svoje trenutne emocije i otvoreno razgovaraju o njima, da prepoznaju emocije kod prijatelja i odraslih koji su u tom trenutku s njima, da uz osnovne emocije (poznate – sretan, tužan, ljut, uplašen) nauče imenovati i mnoštvo novih emocija – iznenađen, povrijeđen, ponosan, nervozan, sramežljiv, smiren, uzbuđen, ljubomoran, voljen…, te da se kroz igru i zajedništvo („Nisi jedini, nisi sam“) lakše uče nositi s njima i izražavati ih na prihvatljiv način. |
| **Način vrednovanja:** | **Sudionici:** |
| Dokumentiranje fotografijama, videozapisima, plakatima… | * djeca i odgojiteljice mlađe vrtićke skupine „Pužeki“ * roditelji (putem kutića za roditelje, plakata, fotografija, obavijesti…) |

|  |  |
| --- | --- |
| NAZIV PROJEKTA: **ZVJEZDICE ISTRAŽUJU SVIM OSJETILIMA** | |
| Nositelji aktivnosti: odgojiteljice Željka Fruk i Ivana Lukić Habulin | |
| Odgojna skupina: Starija jaslička skupina **„Zvjezdice“** | |
| Vremenik aktivnosti: od studenog 2021. do lipnja 2022. | |
| **Opis projekta:** Potaknute prirodnom potrebom malog djeteta za istraživanjem i učenjem svim osjetilima nudit ćemo djeci različite materijale te planiranim aktivnostima kod njih potaknuti opažanje vanjskog svijeta svim osjetilima. Tijekom igre i kretanja dijete usvaja osjetilne informacije iz okoline i vlastitog tijela te na taj način upoznaje svijet oko sebe.  Tijekom projekta bavit ćemo se aktivnostima za stjecanjem iskustva slušanjem, kretanjem, dodirom, gledanjem te aktivnostima za razvoj osjetila za pokret i ritam. | |
| **Ciljevi:**   * uključivanje cijelog tijela u aktivan odnos s okolinom, stjecanje iskustava putem svih osjetila * poticanje prirodnih oblika učenja (kretanje, slušanje, promatranje…) | **Način ostvarivanja** (sadržaji i aktivnosti):  AKTIVNOSTI ZA STJECANJE ISKUSTVA SLUŠANJEM  osluškivanje zvukova, traženje izvora zvuka, slušanje pjesama za opuštanje, igranje bočicama šuškalicama, zvečkama  AKTIVNOSTI ZA STJECANJE ISKUSTVA KRETANJEM  prirodni oblici kretanja, hodanje po senzomotoričkoj stazi, hodanje uz gusjenicu, ljuljanje na pilates lopti, provlačenje kroz tunel, hodanje uz vizualne upute, igre velikim kartonskim kutijama, pokret i ples uz glazbu i udaraljke, igre u kolu, spuštanje niz tobogan, ljuljanje na njihaljkama, igre loptom, igre kretanja  AKTIVNOSTI ZA STJECANJE ISKUSTVA DODIROM  igra taktilnim lopticama, otiskivanje dlanova, prstiju i stopala temperom, igranje senzomotoričkim loptama, taktilnim vrećicama, taktilnom pločom, igranje različitim vrstama brašna, igranje tijestom, igranje pijeskom, igranje snijegom  AKTIVNOSTI ZA STJECANJE ISKUSTVA GLEDANJEM  promatranje okruženja i promjena u prirodi, crtanje kredom, pastelom, slikanje temperom debelim kistovima, valjcima, spužvama, gledanje fotografija obitelji, igra sakrivanja ispod krpica raznih boja, doživljaj adventskih simbola, igranje bocama s obojenom tekućinom i pjenom, povezivanje sličica, slikovni materijali sa životinjama doživljaj adventskog svjetla  AKTIVNOSTI ZA RAZVOJ OSJETILA ZA POKRET I RITAM  igre prstićima, bacanje i kotrljanje, manipuliranje predmetima, odvrtanje i zavrtanje poklopaca, bi ba bučica, trganje i gužvanje papira, umetanje papira u boce |
| **Način vrednovanja:** | **Sudionici:** |
| Dokumentiranje fotografijama i videozapisima; bilježenje dječjih doživljaja ili izjava | * djeca i odgojiteljice starije jasličke skupine „Zvjezdice“ * roditelji (putem kutića za roditelje, plakata, fotografija, obavijesti…) |

|  |  |
| --- | --- |
| **NAZIV PROJEKTA: „EKOLOGIJA U ZVIREKU“** | |
| Nositelji aktivnosti: eko-koordinatorice Andreja Očko Krušelj, Jelena Fišter, | |
| Vrtićka skupina: sve vrtićke skupine | |
| Vremenik aktivnosti: tijekom pedagoške godine | |
| **Opis projekta:**  Naš vrtić je uključen u Međunarodni program Eko-škola u sklopu kojeg se kontinuirano provode ekološke aktivnosti koje su sastavni dio svih projekata i svakodnevnog odgojno-obrazovnog rada u vrtiću. Odgoj za okoliš i održivi razvoj usko je povezan sa svim aktivnostima koje se u vrtiću provode. | |
| **Ciljevi:** | **Način ostvarivanja** (sadržaji i aktivnosti): |
| Razvoj ekološke svijesti kod djece.  Čuvanje prirodne i kulturne baštine. | Obilježavanje važnih eko i etno datuma tijekom pedagoške godine.  Uključivanje u ekološke projekte i natječaje. |
| *Detaljan opis ciljeva i načina njihovog ostvarivanja nalazi se u godišnjem planu i programu eko aktivnosti koji se zasebno izrađuje svake pedagoške godine.* | |
| **Način vrednovanja:** | **Sudionici:** |
| Fotografije i snimke, bilježenje izjava djece, dječji uradci, panoi… | djeca i odgojitelji, djelatnici vrtića i roditelji |

|  |  |
| --- | --- |
| **Projekt Hrvatskog crvenog križa: „SIGURNIJE ŠKOLE I VRTIĆI“** | |
| Nositelji aktivnosti: koordinatorice Ivana Lukić Habulin, Željka Fruk | |
| Vrtićka skupina: sve vrtićke skupine | |
| Vremenik aktivnosti: tijekom pedagoške godine | |
| **Opis projekta:** Kada se katastrofa dogodi, djeca su među najosjetljivijim i najranjivijim društvenim skupinama. Stoga se projektom sigurnijih škola i vrtića nastoji podići svijest i unaprijediti sustav pripreme na izvanredne situacije. Razvoj novih tehnologija i njihova šira upotreba i dostupnost omogućuju pristup većem broju građana Republike Hrvatske, stoga je u sklopu projekta razvijena i testirana edukativna platforma koja nudi metodički i sadržajno standardizirane različite edukativne materijale, aktivnosti, alate i pozadinske informacije koje su razvili Hrvatski Crveni križ i partneri. Na taj način kreiran je lako dostupan i koristan internetski alat s edukativnim materijalima i konkretnim aktivnostima koje odgojitelji, učitelji, nastavnici i stručni suradnici mogu koristiti i realizirati u svakodnevnom radu s djecom i mladima. | |
| **Ciljevi:** Poboljšati znanja i jačati kompetencije djece i odgojitelja na sljedeća četiri područja: | **Način ostvarivanja** (sadržaji i aktivnosti): |
| * priprema za izvanredne situacije (poplave, potresi, ekstremni vremenski uvjeti, klimatske promjene…) * prva pomoć * sigurnost u vrtiću * psihosocijalna podrška | Provedbom sadržaja i aktivnosti koji se nalaze na internetskoj edukativnoj platformi  <https://sigurnija-djeca.hck.hr/>  Provedbom aktivnosti programa Hrvatskog crvenog križa „Odgoj za humanost od malih nogu“ i „Humane vrednote“ |
| **Način vrednovanja:** | **Sudionici:** |
| Fotografije i snimke, bilježenje izjava djece, dječji uradci, panoi… | Djeca i odgojitelji vrtićkih odgojnih skupina |

|  |  |
| --- | --- |
| **Međunarodni projekt: „NAŠA MALA KNJIŽNICA“** | |
| Nositelji aktivnosti u vrtiću: odgojiteljica Jelena Fišter | |
| Vrtićka skupina: Starija vrtićka skupina „Slonići“ | |
| Vremenik aktivnosti: tijekom pedagoške godine | |
| **Opis projekta:** Projekt „Naša mala knjižnica“ (NMK) usmjeren je na knjige za djecu i stalno povećanje i razvoj publike među djecom. Riječ je o međunarodnom višegodišnjem projektu u kojem ove godine za predškolsku dob sudjeluju Hrvatska, Slovenija i Estonija. Sve knjige bit će zajedničke (po dvije knjige iz svake zemlje). Prednosti projekta su kvalitetni zadaci vezani uz knjige, poticanje kritičkog čitanja od najranije dobi, promoviranje vrhunskih književnih djela hrvatskih i stranih autora koja prate ilustracije izrađene prema najvišim umjetničkim standardima, te suradnja odgojitelja i knjižničara, roditelja i djece. | |
| **Ciljevi:** | **Način ostvarivanja** (sadržaji i aktivnosti): |
| Svrha projekta je ponuditi djeci knjigu koja zaokuplja pažnju svojim cjelokupnim sadržajem, potaknuti na čitanje uz promišljanje i aktivno sudjelovati u stvaranju publike koja razmišlja, analizira i usmjereno djeluje na svim područjima društvenog života. Kako bi ispunio svrhu, projekt NMK nudi moderne slikovnice nastale u suradnji s priznatim autorima i ilustratorima. Uz šest slikovnica dolaze i tematske kreativne knjižice koje zanimljivim zadacima i likovnim izazovima potiču djecu na stvaranje i izražavanje, razvoj svijesti o sebi i svojoj okolini, jačanje samopouzdanja i stvaranje vlastitog mišljenja. | Aktivnosti su vezane uz knjige za djecu uzrasta 4 do 7 godina:  Andreja Peklar: **Mjesec i ja**; P.Svetina, P.Škerl: **Pekarica Margot**; D.Premec, V.Čižmek: **Vera i Srećko među buhama**;  I.Bezinović-Haydon, H.Tintor: **Moja baka ne zna tko sam**; B.Berantas, V.Kviskaite: **Baubauk**; Piret Raud: **Uho**  Prijedlozi aktivnosti i informacije vezane uz način provođenja projekta nalaze se na internetskoj stranici  <https://nasamalaknjiznica.hr/> |
| **Način vrednovanja:** | **Sudionici:** |
| Fotografije i snimke, bilježenje izjava djece, dječji uradci, panoi… | Djeca i odgojitelji skupine „Slonići“  Općinska knjižnica Stubičke Toplice |

|  |  |
| --- | --- |
| **NAZIV PROJEKTA: „PREDŠKOLSKI CAP PROGRAM“** | |
| Nositelji aktivnosti: odgojiteljice Lidija Kapac, Andreja Očko Krušelj;  stručna suradnica Maja Štefanec Herak; odgojiteljice starije vrtićke skupine | |
| Vrtićka skupina: starija vrtićka skupina (djeca u godini pred polazak u školu) | |
| Vremenik aktivnosti: od siječnja do travnja 2022. | |
| ***CAP*** *(akronim od* ***C****hild* ***A****ssault* ***P****revention)* ***program*** *je program primarne prevencije zlostavljanja koji osnažuje djecu u sprječavanju napada od strane vršnjaka, napada nepoznate osobe (otmica) i napada od strane poznate odrasle osobe. CAP nastoji integrirati najbolje izvore pomoći u zajednici kako bi se smanjila ranjivost djece i mladih na verbalno, fizičko i seksualno zlostavljanje.* | |
| **Ciljevi:** | **Način ostvarivanja**  **(sadržaji i aktivnosti):** |
| *Predškolski CAP je* ***program prevencije zlostavljanja djece*** *namijenjen djeci predškolske dobi u vrtićima.*  Cilj je smanjiti ranjivost djece i njihovu izloženost različitim oblicima zlostavljanja kroz:   * pružanje kvalitetnih informacija; * poučavanje učinkovitim prevencijskim strategijama; * osnaživanje njima važnih odraslih, roditelja i zaposlenika vrtića, da im pruže kvalitetniju podršku.   Program polazi od stava da napad predstavlja kršenje, ugrožavanje osnovnih ljudskih prava i da svi ljudi i njihova djeca imaju pravo biti **sigurni, jaki i slobodni**. | Koristi se troslojni pristup edukacije o prevenciji: obučava se osoblje vrtića, zatim roditelji te se obučavaju djeca.  **OBUČAVANJE DJECE**  Radionice za djecu se održavaju kroz 3 uzastopna dana u trajanju oko pola sata. Vode ih 3 posebno educirane CAP pomagačice (vrtićki CAP tim).  U svakoj radionici djeca se poučavaju sljedećim osnažujućim vještinama: zalaganje za sebe, podrška vršnjaka, traženje pomoći - reći problem odrasloj osobi od povjerenja.  Radionice za djecu bave se situacijama u kojima su povrijeđena dječja osobna prava, usredotočujući se na napad vršnjaka, napad nepoznate odrasle osobe (pokušaj odvlačenja, otmice) i napad poznate odrasle osobe. Kroz vođenu grupnu raspravu, priče i igranje uloga, djeca uče strategije kojima će se zaštiti i ostati sigurni, jaki i slobodni.  Razvojna primjerenost radionica se postiže korištenjem fotografija, igrokaza i vođene grupne rasprave kako bi se djeca poučila pitanjima osobne sigurnosti. |
| **Način vrednovanja:** | **Sudionici:** |
| Razgovor i bilježenje izjava djece, dječji crteži, foto-dokumentiranje provedbe programa; godišnje izvješće o provedbi CAP programa | Odgojiteljice starije vrtićke skupine, djeca u godini pred polazak u školu i njihovi roditelji, svi djelatnici vrtića, ravnateljica i vrtićki CAP tim |

**5.7 *VOĐENJE PEDAGOŠKE DOKUMENTACIJE***

1. imenik djece – ime i prezime djeteta, OIB, te svi podaci koji su potrebni od roditelja, adresa stanovanja, telefon, radno mjesto, stručna sprema, nosioca osiguranja i sl.
2. matična knjiga (upisivati svu novoupisanu djecu)
3. evidencijska lista prisutnosti djece - odgojitelji će svakodnevno bilježiti prisutnost djece u vrtiću na listi koju će na kraju mjeseca predati u računovodstvo radi obračuna
4. knjiga pedagoške dokumentacije odgojne skupine
5. tromjesečni i dnevni planovi rada
6. ljetopis dječjeg vrtića
7. godišnji plan i program odgojno-obrazovnog rada
8. godišnje izvješće o ostvarivanju plana i programa
9. program stručnog usavršavanja
10. knjiga zapisnika

Planiranje odgojno obrazovnog rada vršit će se tromjesečno. Planiraju se sadržaji i aktivnosti putem kojih će se ostvarivati zadovoljavanje svih razvojnih potreba djece (tjelesni i psihomotorni razvoj, socio-emocionalni i spoznajni razvoj, te razvoj govora, komunikacije, istraživanja i stvaralaštva). U skladu tromjesečnog plana navest će se također sredstva i pomagala koja će koristiti za realizaciju svih zadataka. Evidentirat će se individualno stručno usavršavanje, te oblici suradnje s roditeljima.

Dnevni planovi rada sadržavat će način i sredstva za oblikovanje materijalne sredine koja će inicirati određene aktivnosti ili dio aktivnosti za provođenje tog programa u obliku zapažanja naglasiti realnu realizaciju dnevnog ritma s osvrtom na zadovoljenje razvojnih potreba djece, te cjelokupnim ozračjem u grupi.

Grafikoni – starosna dob djece, poznavanje boja, antropološka mjerenja (dva puta godišnje – visina i težina).

Likovne mape s oznakom inicijala djeteta, te naznaka teme i datuma likovnog izraza.

Zdravstveni kartoni djece osim osnovnih podataka o djetetu obavezno upisati OIB djeteta, registarski broj i šifru djelatnosti nosioca osiguranja preko kojeg dijete ostvaruje pravo na zdravstveno osiguranje.

**6. NAOBRAZBA I STRUČNO USAVRŠAVANJE DJELATNIKA**

Stručno usavršavanje odgojitelja i stručnih radnika vrtića je vrlo važno za proširivanje, razmjenu i stjecanje novih iskustava, znanja i vještina te razvijanje kompetencija potrebnih za uspješan rad.

I ove godine djelatnici će raditi na podizanju kvalitete stručnog usavršavanja u ustanovi, a u cilju sustavnog unaprjeđenja rada u Dječjem vrtiću ZVIREK.

Stručno usavršavanje odgojitelja unutar vrtića odvijat će se putem sjednica Vijeća odgojitelja, stručnih aktiva-radionica te prezentacija individualnih tema stručnog usavršavanja.

Odgojiteljsko vijeće izrađuje i utvrđuje plan i program rada dječjeg vrtića, prati njegovo ostvarivanje, ocjenjuje rezultate vrtića na svim razinama. Svaki je odgojitelj obvezan u okviru svoje struke samostalno se usavršavati i pratiti dostignuća primjenjujući stečeno znanje u praktičnom radu.

Odgojitelji, stručni suradnici i ravnatelj sudjelovat će u radu stručnih aktiva koji će biti organizirani na razini Krapinsko-zagorske županije i aktivima Agencije za odgoj i obrazovanje. Redovito će se provoditi individualno stručno usavršavanje. Svaki odgojitelj imat će svoj plan i program individualnog stručnog usavršavanja. Za potrebe stručnog usavršavanja nabavit će se stručna literatura.

Ostvariti će se suradnja s Dječjim vrtićem Bedekovčina u svrhu stručnog usavršavanja stručnih radnika oba vrtića zajedničkom organizacijom stručnih predavanja.

Nastavljaju se i edukacije u sklopu trogodišnjeg programa Hrvatske udruge za ranu intervenciju „Obitelji usmjerena rana intervencija u djetinjstvu“ kojem je vrtić partnerska ustanova. Cilj programa je unaprijediti sustav podrške za djecu s teškoćama u razvoju rane i predškolske dobi i njihove obitelji djelujući kroz dvije grupe aktivnosti: izravnim osnaživanjem roditelja djece s teškoćama u razvoju, te osnaživanjem i edukacijom pružatelja usluga rane intervencije kako bi se unaprijedile njihove profesionalne vještine u radu s djecom i roditeljima.

Također se nastavljaju i edukacije u okviru četverogodišnjeg znanstvenog projekta Hrvatske zaklade za znanost u koji smo se uključili prošle pedagoške godine; riječ je o projektu MORENEC („Modeli odgovora na odgojno-obrazovne potrebe djece izložene riziku socijalne isključenosti u ustanovama ranog i predškolskog odgoja i obrazovanja u Republici Hrvatskoj“) čiji je voditelj prof. dr. sc. Dejana Bouillet s Učiteljskog fakulteta Sveučilišta u Zagrebu.

**7. SURADNJA S RODITELJIMA**

Da bi razvoj djeteta bio što kvalitetniji vrlo je važan odnos na relaciji dijete – roditelj - odgojitelj.

Roditelji i odgojitelji trebaju biti partneri, a to će se ostvariti ako stvorimo pozitivno ozračje za zajedničko druženje roditelja, odgojitelja i djece. Važno je razvijati sposobnosti za otvorenu komunikaciju, toleranciju, osjetljivost i sposobnost za razmjenu informacija, čime će se razviti povjerenje između roditelja i odgojitelja.

Veliki značaj imaju individualni razgovori s roditeljima, jer daju mogućnost roditelju da postavlja konkretna pitanja, razmjeni informacije i sazna o razvoju i ponašanju svoga djeteta, osjeti brigu odgojitelja za dijete. S obzirom na epidemiju COVID-19 individualni razgovori će se odvijati posrednim i neposrednim putem. Moći će se koristiti svi raspoloživi načini komunikacije (razgovori uživo, telefonski razgovori, e-mail i slično), a način komunikacije će biti usklađen s epidemiološkom situacijom u određenom trenutku. Roditelji će imati mogućnost telefonskih konzultacija dva puta tjedno (svaka odgojno-obrazovna skupina imati će svoj jutarnji i poslijepodnevni termin). Neposredni individualni razgovori će se održavati prema potrebi u poslijepodnevnim satima uz pridržavanje važećih epidemioloških mjera.

Također je važno da se stavovi roditelja i odgojitelja usuglase, te da se ideje i prijedlozi roditelja prihvate. Roditeljima je važno omogućiti pravovremeno informiranje o organizaciji rada u vrtiću, te ih uključiti u odgojno-obrazovni proces.

Suradnja će se ove pedagoške godine odvijati u skladu s epidemiološkim uvjetima uz poštivanje epidemioloških mjera putem:

* anketa
* inicijalnih razgovora,
* individualnih sastanaka,
* roditeljskih sastanaka
* svakodnevnih individualnih kontakata,
* uključivanja roditelja u prikupljanje materijala u svrhu provedbe vrtićkih aktivnosti i projekata te uključivanjem roditelja u realizaciju nekih aktivnosti na razini vrtića ukoliko će to epidemiološka situacija dopuštati
* telefonskih razgovora i elektronske pošte
* objava na mrežnim stranicama vrtića i na vrtićkom YouTube kanalu

Roditelji će uz navedeno o aktivnostima u skupini biti informirani preko kutića za roditelje, mape skupine i slično. U slučaju povoljne epidemiološke situacije vezane uz epidemiju COVID-19, planirano je provođenje zajedničkih radionica i druženja djece i roditelja po odgojno-obrazovnim skupinama.

**8. SURADNJA S DRUŠTVENIM ČIMBENICIMA**

Tijekom pedagoške godine vrtić će surađivati s osnivačem Općinom Stubičke Toplice, radi rješavanja potreba vezanih za organizaciju rada i financiranja.

Ostvarivati će se suradnja sa sljedećim čimbenicima i organizacijama u lokalnoj zajednici:

* suradnja s Općinskom knjižnicom Stubičke Toplice radi provedbe projekta „Naša mala knjižnica“, organizacije književnih susreta i drugih aktivnosti;
* suradnja s Osnovnom školom Vladimir Bosnar Stubičke Toplice radi provedbe upisa predškolaraca u prvi razred osnovne škole;
* suradnja s DND-om Stubičke Toplice pri sudjelovanju djece na dječjoj likovnoj koloniji;
* suradnja s Turističkom zajednicom Općine Stubičke Toplice prilikom sudjelovanja na manifestacijama u zajednici;
* suradnja s Radnim tijelom za ekologiju i kulturu, radi realizacije eko-aktivnosti i projekata;
* suradnja s različitim udrugama koje djeluju u našoj lokalnoj zajednici te suradnja s kulturnim institucijama;
* suradnja s drugim vrtićima i odgojno-obrazovnim ustanovama na području naše županije; suradnja s Dječjim vrtićem Bedekovčina radi organizacije zajedničkih stručnih usavršavanja
* suradnja s Obiteljskim centrom KZŽ u svrhu stručnog usavršavanja stručnih radnika vrtića te u svrhu pružanja podrške obiteljima korisnicima vrtića
* suradnja s Upravnim odjelom za obrazovanje, kulturu, šport i tehničku kulturu KZŽ pri razmjeni podataka relevantnih za rani i predškolski odgoj i obrazovanje na razini županije
* suradnja s epidemiološkom službom Zavoda za javno zdravstvo KZŽ radi zadovoljavanja i očuvanja prehrambenih, zdravstvenih i epidemioloških uvjeta u vrtiću
* suradnja s Centrom za socijalnu skrb Donja Stubica radi podrške obiteljima i djeci u slučaju socijalnih ili razvojnih rizika kod djece te u svrhu zaštite prava i interesa djece polaznika vrtića
* suradnja s Policijskom postajom Donja Stubica u sklopu djelovanja u Timu za prevenciju i borbu protiv nasilja i drugih ugroza na lokalnoj razini

Također će se ostvarivati suradnja sa sljedećim čimbenicima i organizacijama u široj društvenoj zajednici:

* suradnja s Hrvatskom udrugom za ranu intervenciju tijekom provedbe trogodišnjeg programa „Obitelji usmjerena rana intervencija u djetinjstvu“
* suradnja s Učiteljskim fakultetom u Zagrebu i Hrvatskom zakladom za znanost tijekom provedbe četverogodišnjeg projekta „Modeli odgovora na odgojno-obrazovne potrebe djece izložene riziku socijalne isključenosti u ustanovama ranog i predškolskog odgoja i obrazovanja u Republici Hrvatskoj“ (MORENEC)
* suradnja s Udrugom Lijepa Naša radi provedbe programa Međunarodne eko-škole
* suradnja s Hrvatskom akademskom i istraživačkom mrežom CARNet (u sklopu projekta Središnjeg državnog ureda za razvoj digitalnog društva i MZO-a) pri implementaciji sustava e-Upisi u dječje vrtiće
* suradnja s Odjelom integracije Centra za odgoj i obrazovanje „Vinko Bek“ u pružanju podrške inkluziji djeteta s oštećenjem voda
* suradnja s nadležnim institucijama za rani i predškolski odgoj i obrazovanje, odnosno s Ministarstvom znanosti i obrazovanja te Agencijom za odgoj i obrazovanje

**9. VREDNOVANJE PROGRAMA**

Vrtić će provoditi samovrednovanje kako bi se osigurala kvaliteta rada ustanove, odnosno kako bi se pratio napredak vrtića na ključnim područjima kvalitete.

Program će se kontinuirano vrednovati svakodnevnim praćenjem djece, njihovih aktivnosti, reakcija, dojmova i izjava. Isti će se redovito evidentirati i analizirati te ćemo na njih davati osvrte radi daljnjeg planiranja, poticanja, upoznavanja osobina individualnog dječjeg razvoja i radi poboljšanja organizacijskih aktivnosti.

Razvoj djeteta je dinamičan i promjenjiv pa to moramo svakako uzeti u obzir prilikom praćenja i procjenjivanja.

Kvalitetu programa pratit ćemo audio i video zapisima, fotodokumentacijom, dječjim stvaralaštvom i iz različitih područja – raznim upitnicima, anketama. U praćenju i vrednovanju programa sudjelovat će ravnatelj, prof. rehabilitator, zdravstveni voditelj i odgojitelji.

**10. GODIŠNJI PLAN I PROGRAM RADA RAVNATELJA I STRUČNOG TIMA**

***10.1 GODIŠNJI PLAN RADA RAVNATELJA***

**Programiranje rada**

- izrada Godišnjeg plana i programa rada Dječjeg vrtića ZVIREK

- izrada vrtićkog kurikuluma

- izrada Godišnjeg plana rada ravnatelja

- izrada Godišnjeg izvješća o radu Dječjeg vrtića ZVIREK

- u suradnji sa administrativno-financijskim djelatnikom planirat će se financijsko poslovanje

te pratiti njegovo ostvarenje

- planiranje sjednica Odgojiteljskog vijeća

- planiranje radnih dogovora, refleksija/timskih planiranja

- planiranje stručnih usavršavanja u ustanovi i izvan nje

- izrada programa sadržaja i aktivnosti za pojedine akcije i manifestacije u suradnji s nosiocima istih

- planiranje sjednica Upravnog vijeća u suradnji s predsjednikom Upravnog vijeća

- pružati podršku i pomoć u izradi planova i programa rada odgojitelja i stručnog suradnika

- praćenje ljetopisa

- skupljanje dokumentacije o radu vrtića: videozapisi, fotografije, članci i dr.

**Poslovi organiziranja rada vrtića**

- provesti javne upise za redovne programe i programe javnih potreba

- organizacija rada za pedagošku godinu 2021./2022.

* prijem djece u vrtić
* raspoređivanje djece po skupinama
* raspoređivanje djelatnika po skupinama
* praćenje dnevnog ritma te promjene po potrebi
* raspored radnog vremena odgojitelja
* organizacija upisa i rada predškole
* organizacija upisa djece u kraće programa
* anketiranjem roditelja rješavati organizaciju rada za blagdane i ljetni odmor

- organizacija obilježavanja važnih datuma u suradnji sa lokalnom zajednicom

- briga o odgovornom odnosu radnika prema imovini vrtića

- koordinirati rad svih skupina i djelatnika

- iniciranje inovacija i rad na unaprjeđenju odgojno-obrazovnog procesa

- pripremljenim projektima sudjelovati na natječajima za donacije

- rad u povjerenstvu za pripravnike

**Savjetodavni rad**

- sa svim djelatnicima vrtića u cilju pozitivne međusobne komunikacije i razvoja vrtića

- s pripravnicima odgojiteljima i stručnim suradnicima

- savjetovanje i suradnja sa vanjskim stručnjacima i ustanovama

- savjetovanje i suradnja s roditeljima tijekom pedagoške godine

**Administrativno-upravni poslovi**

- sklapanje ugovora o radu na određeno i neodređeno radno vrijeme

- sklapanje ugovora o pružanju usluga vrtića s roditeljima

- sklapanje ugovora s dobavljačima

- izrada plana korištenja godišnjih odmora

- izdavanje rješenja o korištenju godišnjeg odmora

- praćenje primjene zakona i pod zakonskih akata i stručno usavršavanje iz te tematike

- vođenje evidencije o radnicima i radnom vremenu radnika

- donositi odluke iz djelokruga rada

**Financijsko-računovodstveni poslovi**

- izrada prijedloga Financijskog plana Dječjeg vrtića ZVIREK za 2022. s projekcijama za 2023. i 2024. godinu

- izrada plana nabave i izmjena plana nabave u suradnji s tajnicom, glavnom kuharicom i zdravstvenim voditeljem

- izrada prijedloga izmjena i dopuna Financijskog plana Dječjeg vrtića ZVIREK za 2021. i 2022. godinu.

- izrada polugodišnjeg i godišnjeg financijskog izvješća

- kontrola narudžbenica, dostavnica i računa

- dostava računa u knjigovodstvo i odobravanje isplata

- ispunjavanje izjave te upitnika o fiskalnoj odgovornosti

**Suradnja**

- ostvarivanje i unapređivanje suradnje sa roditeljima

- sudjelovanje na roditeljskim sastancima

- suradnja sa načelnikom i Općinskim vijećem

- Suradnja s Upravnim vijećem (dogovarati dnevni red; pripremati materijale za sjednice; podnositi obrazloženja, izvješća; sudjelovati u radu; provoditi odluke)

- suradnja s Upravnim odjelima Općine Stubičke Toplice sukladno djelokrugu rada

- s Uredom državne uprave KZŽ, KZŽ i županijskim odjelom za odgoj i obrazovanje

- s nadležnim inspekcijskim službama

- s javnim ustanovama, poduzećima i udrugama u mjestu

- sa školama i vrtićima

- s Ministarstvom znanosti i obrazovanja

- s Agencijom za odgoj i obrazovanje

- s Domom zdravlja KZŽ

- epidemiološkom službom Hrvatskog zavoda za javno zdravstvo KZŽ

- s Hrvatskim zavodom za zapošljavanje

- s Hrvatskim zavodom za mirovinsko osiguranje

- s Hrvatskim zavodom za zdravstveno osiguranje

- suradnja s medijima u svrhu upoznavanja javnosti s djelovanjem i aktivnošću vrtića (suradnja s tiskovnim medijima, suradnja s radio postajom Donja Stubica)

**Zastupanje i predstavljanje ustanove:**

- zastupanje prema pozivima i potrebi

- zastupanje u javnim medijima

- prezentiranje ustanove na kongresima, konferencijama, seminarima, smotrama, priredbama

- prezentacija javnosti rada na internetskoj stranici vrtića

**Stručno usavršavanje:**

- izraditi program stručnog usavršavanja u suradnji s ustanovama u okruženju

- brinuti se o ostvarivanju plana stručnog usavršavanja

- sudjelovati u radu zajedničkih stručnih timova

- sudjelovati u radionicama , predavanjima, seminarima

- organizirati predavanja, radionice i seminare u vrtiću   
- usavršavanje u ustanovi - organizirati i voditi sjednice Odgojiteljskog vijeća  
- usavršavanje izvan ustanove -usavršavanje prema katalogu AZOO

**Obavljanje drugih poslova utvrđenih aktom o osnivanju i Statutom**

***10.2 GODIŠNJI PLAN I PROGRAM RADA STRUČNOG SURADNIKA EDUKACIJSKO-REHABILITACIJSKOG PROFILA***

|  |
| --- |
| 10.2.1 RAD S DJECOM |

|  |
| --- |
| *RAD NA OTKRIVANJU DJECE S POSEBNIM POTREBAMA:* |
| * opservacija početnog stanja u skupinama   (putem inicijalnih razgovora s roditeljima novoprimljene djece, praćenja prilagodbe i ponovne prilagodbe djece, uvida u zdravstvenu dokumentaciju i nalaze djece, prikupljanju podataka putem razgovora s odgojiteljima) |
| * kontinuirano praćenje i ažuriranje podataka o psihomotornom razvoju djece iz raznih izvora   (opservacija, razgovori, procjene - specifičnosti razvoja, spremnosti za školu, podaci od drugih stručnjaka, sustavno vođenje dokumentacije – razvojnih lista, dnevnih zapažanja o djeci itd.) |
| * identifikacija djece s posebnim potrebama putem:   - inicijalnih intervjua, zdravstvene dokumentacije i nalaza specijaliziranih institucija,  - praćenja ponašanja djeteta u vrtiću, razgovora s roditeljima, odgojiteljima, primjene elemenata defektološke dijagnostike i procjene- procjena organiziranosti psihomotorike: nogu, ruku, vizuomotorne kontrole, grafomotorike, lateralizacije pokreta i vida, doživljaja tjelesne cjelovitosti; Test imitacije pokreta Beržes-Lezin; Procjena i poticanje motoričko perceptivnih i govornih sposobnosti, Procjena osnovnog jezika i vještina učenja (POJVU), Dijagnostički materijal za ispitivanje govorno-jezične i psihološke spremnosti djeteta za usvajanje čitanja i pisanja u školi - J. Bjelica, I . Posokhova)  - upućivanje na dodatnu dijagnostičku obradu u specijalizirane ustanove |
| *RAD S DJECOM S POSEBNIM POTREBAMA:* |
| * osiguravanje uvjeta za prijem   putem odabira odgojne skupine i odgojitelja, pripreme prostora sobe dnevnog boravka, nabave specifične didaktike, priprema odgojitelja, djece i roditelja. |
| * uključivanje djece u redovne odgojne skupine:   - stvaranje atmosfere prihvaćanja i razvijanja podrške u skupini kroz rad s ostalom djecom na toleranciji različitosti,  - kreiranje vizualne podrške u prostornom okruženju sa svrhom poticanja i podržavanja socijalnih vještina u djece,  - poticanje i razvoj socijalne interakcije i adekvatnih socijalnih vještina djeteta s teškoćama  - sustavna opservacija i timsko donošenje odluke o adekvatnom modelu uključivanja u skupinu, sudjelovanje u izradi individualiziranih odgojno-obrazovnih programa i naputaka za rad |
| * edukacijsko – rehabilitacijski rad:   izrada individualnog plana i programa za rad s djetetom, individualni rad u kabinetu, individualizirani pristup u skupini (Floor time pristup), igraonice s manjim brojem djece (rad na prosocijalnom ponašanju, razvoju predmatematičkih i grafomotoričkih vještina-za djecu školske obveznike koja pokazuju razvojna odstupanja), senzomotorička stimulacija - za djecu s motoričkim teškoćama, za djecu jasličkog uzrasta. |
| * praćenje i intervencija kod djece s faktorima rizika:   -evidentiranje djece, praćenje i bilježenje ponašanja |

|  |
| --- |
| 10.2.2 RAD S ODGOJITELJIMA |

|  |
| --- |
| *KONTINUIRANO PRAĆENJE RAZVOJA I INTERVENCIJE* |
| * provedba opservacije novoupisane djece, sinteza podataka o trenutnim mogućnostima i izrada IOOP-a |
| * suradnja u uočavanju mogućih odstupanja i posebnih potreba kod već upisane djece, |
| * dogovori i konzultacije u vezi s načinom praćenja djece – dnevna zapažanja, liste praćenja i opažanje |
| * izrada individualiziranih odgojno – obrazovnih planova na temelju procjena odgojno - obrazovnih potreba (razvojne liste, liste praćenja u skupini, medicinska dokumentacija) |
| * zajedničko osmišljavanje izmjena i stvaranje podržavajućeg konteksta sadržaja rada i metodičkih postupaka u skladu s individualnim potrebama djeteta , |
| * pomoć odgojiteljima u pripremama i provedbi roditeljskih sastanaka, te individualnih konzultacija |
| *POSEBNE POTREBE* |
| * pružanje informacija odgojiteljima o specifičnim potrebama djece i adekvatnim postupcima, |
| * suradnja u osmišljavanju materijalne sredine i odabiru sredstava i aktivnosti za rad s djetetom s posebnim potrebama, |
| * sudjelovanje u individualiziranom planiranju i vrednovanju rada za dijete s posebnim potrebama u skupini, |
| * priprema i provedba zajedničkih konzultacija s roditeljima |
| *STRUČNO USAVRŠAVANJE* |
| * priprema i provedba internih oblika stručnog usavršavanja – radnih dogovora, stručnih aktiva, sjednica Odgojiteljskog vijeća, priprema stručnih materijala |
| * pomoć u pripremi i provedbi internih i vanjskih oblika stručnog usavršavanja |
| * kontinuirano praćenje novih spoznaja iz područja rada s djecom s posebnim potrebama- savjetodavni rad |
| * konzultacije |

|  |
| --- |
| 10.2.3 RAD S RODITELJIMA |

|  |
| --- |
| *PRILAGODBA* |
| * inicijalni razgovor s roditeljima novoupisane djece posredno uz korištenje upitnika za roditelje, a tamo gdje se za to ukaže potreba neposredno uz poštovanje epidemioloških mjera * roditeljski sastanak za roditelje novoupisane djece ove pedagoške godine neće biti održan zbog epidemije COVID-19, već su u svrhu osnovnog informiranja o vrtiću i pripreme na razdoblje prilagodbe roditeljima e-mailom proslijeđeni edukativni materijali informativnog tipa i prezentacija teme *„Kako olakšati djetetu prve dane u vrtiću – prilagodba djeteta na boravak u jaslicama ili vrtiću“* |
| *POSEBNE POTREBE* |
| * prikupljanje i razmjena informacija s roditeljima o specifičnim potrebama djece i adekvatnim postupcima, savjetodavni rad |
| * upoznavanje s individualnim programom rada nakon opservacije, informiranje o postignućima i napretku djeteta |
| * savjetovanje i upućivanje na dodatne specijalističke preglede, dijagnostike i tretmane u specijalizirane ustanove   \*\*\*Napomena: suradnja s roditeljima se odvija posredno - telefonom, e-mailom, pisanim i elektronskim informativnim, edukativnim i savjetodavnim materijalima; a u slučaju potrebe individualnim susretima uz poštovanje epidemioloških mjera |
| *PROGRAMI* |
| * Program pripreme djece za školu   - informiranje roditelja djece školskih obveznika o postupku upisa djece u osnovnu školu i načinima pripreme za školu u vrtiću i kod kuće: izrada edukativnih letaka s tom tematikom; objava edukativnih sadržaja za roditelje na mrežnim stranicama vrtića  - prezentacija igara za roditelje i djecu kojima se razvijaju pred čitalačke i pred matematičke vještine posredno on-line komunikacijskim kanalima   * Predškolski CAP program   - koordiniranje provedbom programa; informiranje roditelja o programu i njegovoj provedbi ( u slučaju poboljšanja epidemiološke situacije organiziranje roditeljskog sastanka na temu predškolskog CAP programa)   * Trogodišnji program „Obitelji usmjerena rana intervencija u djetinjstvu“ Hrvatske udruge za ranu intervenciju   - sudjelovanje u programskim aktivnostima; uključivanje obitelji djece s teškoćama u razvoju ili u riziku za nastanak istih u programske aktivnosti namijenjene roditeljima i djeci   * Četverogodišnji znanstveni projekt Hrvatske Zaklade za znanost i Učiteljskog Fakulteta Sveučilišta u Zagrebu MORENEC |

|  |
| --- |
| 10.2.4 OSTALI RAD |

|  |
| --- |
| *RAD U STRUČNOM TIMU* |
| * sudjelovanje u formiranju skupina, planiranju razgovora i prilagodbe, |
| * izbor i nabava didaktičkih sredstava, pomagala i sprava, stručne literature i sl., |
| * pomoć u provedbi programa predškole |
| * rješavanje ostale aktualne problematike na redovitim sastancima i radnim dogovorima, |
| * dogovori o tempu dolaska novoprimljene djece i roditelja na prilagodbu, prijenos informacija i konzultacije u fazi prije dolaska djece na prilagodbu, |
| * sudjelovanje u odabiru literature i aktivnosti za rad s djecom, |
| * suradnja u osmišljavanju materijalne sredine i odabiru sredstava i aktivnosti za rad s djetetom s posebnim potrebama |
| *PLANIRANJE, PRAĆENJE, VREDNOVANJE, IZVJEŠĆIVANJE, DOKUMENTIRANJE* |
| * godišnje i periodično planiranje rada i priprema teza za programiranje u svim segmentima rada, priprema Kurikuluma DV ZVIREK i Godišnjeg plana i programa odgojno-obrazovnog rada za 2021./2022. godinu, |
| * priprema i vođenje individualnih dosjea– prikupljanje podataka iz medicinske dokumentacije, dokumentiranje poduzetih mjera, razgovora s roditeljima i odgojiteljima, dokumentiranje suradnje s vanjskim čimbenicima |
| * godišnje vrednovanje i izvješćivanje – priprema Godišnjeg izvješća o odgojno-obrazovnom radu za 2021./2022. godinu |
| * vođenje dokumentacije – dnevnik rada, zabilješke individualnih konzultacija s odgojiteljima i roditeljima i sl. |

|  |
| --- |
| 10.2.5 OSTALI POSLOVI |

|  |
| --- |
| *SURADNJA S VANJSKIM ČIMBENICIMA* |
| * suradnja s ERF-om (stručno savjetovanje na području rane intervencije) * suradnja s Klinikom za dječje bolesti Zagreb – Centar za zaštitu mentalnog zdravlja djece i mladeži (dr. med. Aleksandra Klobučar) * suradnja s Poliklinikom SUVAG, Zagreb – Odjelom za medicinsku dijagnostiku * suradnja s Hrvatskom udrugom za ranu intervenciju (HURID) * suradnja s prof. dr. sc. Dejana Bouillet s Učiteljskog fakulteta Sveučilišta u Zagrebu usklopu projekta MORENEC * suradnja s Kabinetom za ranu intervenciju Centara za odgoj i obrazovanje Krapinske Toplice * suradnja sa stručnim timom Obiteljskog centra Krapinsko-zagorske županije u svrhu pružanja podrške obiteljima kojima je potrebna dodatna podrška u odgoju djece (djeca s teškoćama u razvoju ili u riziku za nastanak istih; otežane obiteljske okolnosti i slično) |
| *INDIVIDUALNO STRUČNO USAVRŠAVANJE* |
| * seminari (webinari) za stručne suradnike– Agencija za odgoj i obrazovanje RH, |
| * stručno usavršavanje izravno ili neizravno vezano uz planirane zadaće od posebnog interesa – stručna literatura, stručni skupovi |
| * prikupljanje informacija o specifičnim potrebama djece i adekvatnim postupcima (stručna literatura – korištenje resursa vrtićke i drugih knjižnica, interneta) |

***10.3 GODIŠNJI PLAN I PROGRAM RADA ZDRAVSTVENOG VODITELJA***

Temeljna zadaća zdravstvenog voditelja je njega i skrb za tjelesni razvoj i zdravlje djece, s posebnim naglaskom na očuvanju zdravlja, radu na osiguranju i unapređenju higijenskih uvjeta, a zatim skrb o optimalnim higijensko zdravstvenim uvjetima za rast i razvoj djece, te rad na praćenju i unapređenju prehrane.

*PLANIRANJE, PROVOĐENJE I KOORDINACIJA RADA NA PROVOĐENJU ZDRAVSTVENE ZAŠTITE*

- sudjelovanje u izradi godišnjeg plana i programa rada vrtića

- izrada godišnjeg plana i programa rada zdravstvenog voditelja, tjedno planiranje, dnevne

zabilješke

-sudjelovanje u planiranju i programiranju njege i zdravstvene zaštite u odgojnim skupinama

tijekom cijele godine

- vođenje zdravstvene dokumentacije: zdravstveni kartoni, evidencija pobola, evidencija

ozljeda, evidencije o higijensko-epidemiološkom nadzoru, epidemioloških indikacija, o

sanitarnom nadzoru

-vršenje antropometrijskih mjerenja 2 puta godišnje

*ZDRAVSTVENA ZAŠTITA DJECE*

Zdravstvenom zaštitom djece ona se štite od širenja bolesti, odnosno prevencijom se nastoji smanjiti broj oboljenja.

U svrhu zaštite djece od širenja bolesti i preventivne zdravstvene zaštite u vrtiću će se kontinuirano provoditi trijaža djece kod dolaska u dječji vrtić čime će se djeca koja pokazuju simptome i znakove bolesti isključiti iz programa do ozdravljenja. Djeca će se zatim primiti u vrtić uz priloženu liječničku potvrdu. Uz trijažu provoditi će se nadzor pobola kako bi se u slučaju širenja neke bolesti moglo što ranije i što adekvatnije reagirati s ciljem sprječavanja njezina širenja.

Kroz inicijalne upitnike i na temelju podataka iz inicijalnog razgovora s roditeljima odrediti će se prema potrebi specifične mjere postupanja u odnosu na tjelesnu aktivnost, prehranu, praćenje općeg stanja djeteta, higijenske postupke, mentalno zdravlje.

Nadzor nad procijepljenošću raditi će se preko podataka iz knjižica cijepljenja. U skladu s važećim kalendarom cijepljenja i dobi djeteta, tražiti će se od roditelja da donesu knjižice na uvid sa svrhom obnavljanja podatka u zdravstvenim kartonima djece.

U sobama odgojnih skupina osigurati će se u skladu s propisanim mikroklimatskim uvjetima temperatura zraka od 20-22oC u periodu grijanja, odnosno prostorije će se hladiti do maksimalne razlike od 5oC spram vanjske temperature tijekom ljetnih mjeseci. Nadzor temperature provoditi će se putem termometara postavljenima u sobama odgojnih skupina.

Djeci će se osigurati vrijeme i materijalni uvjeti za dnevni odmor u skladu s dobnim razlikama.

Za vrijeme boravka u vrtiću djeci će biti osiguran nesmetani pristup vodi za piće bez obzira na doba dana, a u periodu viših temperatura okoliša i pojačanih tjelesnih aktivnosti djecu će se dodatno poticati na uzimanje tekućine.

S ciljem nadzora nad tjelesnim rastom i razvojem dva puta godišnje provest će se antropometrijska mjerenja. Prema dobivenim podacima obavijestiti će se odgojitelji i roditelji djece kod kojih vrijednosti prelaze preporučeni raspon i predstavljaju rizik za zdravlje djeteta.

U slučaju ozljeda pružiti će se prva pomoć prema međunarodnim smjernicama, a ovisno o vrsti i intenzitetu ozljede pomoć će pružiti odgojitelj, zdravstveni voditelj ili drugi djelatnici vrtića. Materijali za pružanje prve pomoći će se redovito dopunjavati, a interna edukacija za pružanje prve pomoći djetetu predškolske dobi organizirati će se u prostorima dječjeg vrtića za sve djelatnike.

Odgojitelji skupina u kojima su prisutna djeca s kroničnim nezaraznim bolestima i stanjima biti će informirani usmenim i pismenim putem o preporučenom načinu postupanja i smjernicama prve pomoći uključujući i primjenu medikamentozne terapije u skladu s medicinskom dokumentacijom.

*ORGANIZACIJA HIGIJENSKIH UVJETA*

- briga o dezinfekciji (nabava sredstava za čišćenje, kontrola upotrebe istih)

- kontrola održavanja igračaka, organizacija pranja i dezinficiranja igračaka u suradnji s

odgajateljima

- nadzor higijenskog stanja i održavanje čistoće prostora u kojem borave djeca

- briga o sanitarnim pregledima zaposlenika

- briga o pravovremenoj provedbi higijenskog minimuma djelatnika

- briga o dezinsekciji i deratizaciji

- koordinacija tehničkog osoblja, kontroliranje nadzornih lista

- kontrola higijene djece i djelatnika

- kontrola nošenja zaštitne odjeće i obuće djelatnika

- praćenje epidemiološke situacije

*NADZOR NAD HIGIJENSKO-TEHNIČKIM UVJETIMA I PROVOĐENJEM STAVKI IZ PLANA ČIŠĆENJA, NADZOR HACCP SUSTAVA*

Nadzirati će se mikroklimatski uvjeti u vrtiću. Nadzor će se vršiti mjerenjem temperature zraka preko termometara u odgojnim skupinama, pratiti će se način i učestalost provjetravanja uz davanje upute u odnosu na propisane elemente iz „Program zdravstvene zaštite djece, higijene i pravilne prehrane djece u dječjim vrtićima“.

Vršiti će se nadzor čišćenja objekta u odnosu na plan čišćenja dječjeg vrtića i nadzor pranja igračaka te pravovremeno nadopunjavanje higijenskih potrepština za opću higijenu djece.

Kontrolirati će se provođenje higijensko-epidemioloških mjera u posebnim situacijama. Kontrola se odnosi na provođenje specifičnih mjera koje su upućene odgojiteljima i tehničkom osoblju prema nastaloj situaciji.

Nadzor HACCP sustava raditi će se periodički kontrolom trenutnih uvjeta u kuhinji i kontrolom dokumentacije. Prema zatečenom stanju gore navedenog nadzora postupiti će se prema potrebi: analizom događaja, primjenom korektivnih mjera, edukacijom osoblja, zapisnikom o događaju

*PROVOĐENJE MJERA PREVENCIJE U USTANOVI TE SURADNJA S VANJSKIM INSTITUCIJAMA*

- poticati brigu o osobnoj higijeni od najranijih dana

- suradnja s epidemiologom, ortopedom i stomatologom

- suradnja sa Zavodom za javno zdravstvo

- zdravstveno savjetovalište

- praćenje i provođenje Protokola ponašanja u rizičnim situacijama

- unapređivanje kvalitete njege u jaslicama

-rad s roditeljima čija djeca naginju pretilosti i kod djece koja su alergična

*ORGANIZACIJA PREHRANE U VRTIĆU*

- sastavljanje jelovnika u suradnji s kuharicom

- provjera kvalitete i kvantitete pripremljene prehrane

- uvođenje namirnica zdrave prehrane

- doručak po slobodnom izboru djeteta

- organizacija samoposluživanja tijekom obroka u svim vrtićkim i jasličkim skupinama

- praćenje normativa u prehrani

- izrada jelovnika za djecu s posebnim režimom prehrane

- stjecanje higijensko kulturnih navika prije obroka ( obavezno pranje ruku)

- rad na primjeni HACCP sustava

*PROVOĐENJE MJERA ZA SPREČAVANJE I ŠIRENJE BOLESTI U SVIM SKUPINAMA*

- izolacija bolesne djece; provođenje mjera za suzbijanje infekcija

- kontrola cijepnih kartona i sistematskih pregleda djece

- suradnja s nadležnim pedijatrom

*SURADNJA S ODGOJITELJIMA*

Dijeljenje informacija o zdravstvenom statusu djece.

Odgojitelji će prema uputama prenositi informacije roditeljima i provoditi higijensko-epidemiološke mjere spram materijalnog okruženja, djece, roditelja, sebe i drugih odgojitelja, posjetitelja. Odgojiteljima će se pružiti podrška i pomoć u rješavanju problematike kod djece vezanih uz zdravlje i zdravstvenu zaštitu.

Prema potrebi odgojitelji će dobiti usmene i pismene upute o evidentiranoj kroničnoj nezaraznoj bolesti ili specifičnim stanjima djece s narušenim zdravljem, ograničenjima u prehrani, tjelesnoj aktivnosti i alergijskih reakcija te vrsti dodatnog nadzora i pružanju prve pomoći kod djece s navedenim stanjima.

*SURADNJA S RODITELJIMA*

- informiranje roditelja putem individualnih razgovora (prvenstveno telefonskim putem)

- informiranje roditelja putem kutića za roditelje

*SURADNJA SA STRUČNIM TIMOM I RAVNATELJEM*

Suradnja sa stručnim timom na zajedničkom planskom djelovanju i osiguravanju uvjeta za nesmetan i siguran boravak djece kod koje postoje evidentirane posebne potrebe, prehrambena ograničenja. Kod uočavanja simptoma ili znakova koji upućuju na kronične nezarazne bolesti, alergijskih reakcija ili tjelesnih ozljeda koje se nalazi na takvim mjestima da predstavljaju sumnju na zlostavljanje. Osiguravanje uvjeta za ispunjavanje zahtjeva čišćenja i dezinfekcije prostora i opreme dječjeg vrtića.

*SURADNJA SA STRUČNIM SLUŽBAMA*

Traženje i primjena uputa epidemiološkog zavoda kod sumnje ili pojave zaraznih bolesti, nesukladnog cijepnog statusa djeteta s važećim kalendarom cijepljenja.

Traženje informacija i savjeta izabranih liječnika upisane djece u dječji vrtić u slučaju nepotpunih podataka, nerazmjerno dugotrajnih bolovanja, propisanih posebnih mjera opreza, prehrane.

*VOĐENJE ZDRAVSTVENE DOKUMENTACIJE*

* Zdravstveni kartoni djece, Evidencija procijepljenosti i bolesti djece, Evidencija ozljeda, Evidencija higijensko-epidemioloških indikacija, Evidencija sanitarnog nadzora, Evidencija higijensko-epidemiološkog nadzora, Evidencija zdravstvenog odgoja, Popis djece s alergijama i kroničnim nezaraznim bolestima i stanjima, Popis lijekova za individualno pružanje prve pomoći, Evidencija antropometrijskih mjerenja, Dokumentacija HACCP sustava pohranjuje se prostor kuhinje nakon pregleda.

**11. PRIVITAK GODIŠNJEG PLANA I PROGRAMA RADA**

REPUBLIKA HRVATSKA

DJEČJI VRTIĆ ZVIREK

MLINARSKA CESTA 34

STUBIČKE TOPLICE

**Sigurnosno-zaštitni i preventivni program i**

**Protokoli postupanja u svakodnevnim rizičnim situacijama**

**u Dječjem vrtiću ZVIREK**

Stubičke Toplice, rujan 2019.

Ravnateljica:

Kristina Ljubić, mag. praesc. educ.

*Sigurnosno-zaštitni i preventivni program rada s ciljem povećanja sigurnosti djece u Dječjem vrtiću ZVIREK (u nastavku: Vrtić) donijelo je Odgojiteljsko vijeće na sjednici održanoj dana 26.09.2019. godine.* KLASA: 601-07/19-01/07; URBROJ: 2113-27-01-19-1

**Namjena Sigurnosno-zaštitnog programa je pojasniti i osvijestiti uloge svih djelatnika zaposlenih u Vrtiću kako bi se osiguralo sigurno okruženje za rast i razvoj djece.**

**Ciljevi sigurnosno-zaštitnih i preventivnih programa su:**

* **zaštita i sigurnost zdravlja djece,**
* **poticanje samozaštitnog odgovornog ponašanja i svjesnog izbjegavanja rizika,**
* **osnaživanje djeteta za sigurno ponašanje te**
* **afirmacija potencijala djeteta i izgrađivanje osobe koja poštuje ljudska prava i humane vrijednosti.**

**Sigurnost djece kao profesionalna obveza zaposlenika regulira se funkcionalnim mjerama sigurnosti usklađenih sa zakonskom regulativom, posebnostima Vrtića i programskim okvirom.**

NOSITELJI I PROVODITELJI PROGRAMA:

* ravnateljica Vrtića
* stručni djelatnici
* tehničko-administrativno osoblje

Ciljevi protokola će se ostvarivati na razini:

ODGOJITELJA

* timskom suradnjom odgojitelja i struĉno razvojne službe vrtića utvrditi rizik i procijeniti postojeću situaciju s obzirom na sigurnost djeteta u vrtiću

DJECE

* kroz odgojno-obrazovne sadržaje i projekte osnaživati dijete u odgovornom i samozaštitnom ponašanju ( razvoj pozitivne slike o sebi, odupiranje nasilnom ponašanju, odgoj o dječjim pravima, odgoj za zdrave stilove života itd.)

RODITELJA

* informiranje roditelja o sigurnosno-zaštitnim programima u vrtiću, utvrđivanje prava, obaveza i odgovornosti svih sudionika. Uključivanje roditelja u odgojno-obrazovne procese, edukativni rad s roditeljima kroz tematske radionice, individualni savjetodavni rad.

**Dugoročni ciljevi:**

Osigurati maksimalnu zaštitu i sigurnost djeteta tijekom boravka u vrtiću i sudjelovanja djeteta u svim aktivnostima koje organizira i provodi Vrtić.

**Kratkoročni ciljevi:**

Utvrditi, procijeniti i nadzirati moguće izvore opasnosti i odgovornost svakog pojedinca u pravodobnom sprečavanju i otklanjanju istih.

Navedeni ciljevi realizirati će se kroz:

* pravovremeno, funkcionalno i efikasno reagiranje svih zaposlenika Vrtića na situacije koje ugrožavaju sigurnost
* prevenciju potencijalno opasnih situacija kroz informiranje i razvijanje svijesti kod djece, roditelja i zaposlenika Vrtića o ponašanjima kojima osiguravamo sigurnost djece.

U svrhu što boljeg provođenja protokola i bolje sigurnosti djece u vrtiću svi važni telefonski brojevi (policija, hitna pomoć, vatrogasci, ravnatelj, članovi stručno razvojne službe) moraju biti dostupni u svim skupinama i uredima. Nakon svake rizične situacije u kojoj se postupalo po protokolima svi sudionici su dužni sastaviti zapisnik o događaju i predati ga ravnatelju, voditelju računovodstva, ili stručnom suradniku.

**FIZIČKA SIGURNOST DJECE**

**MJERE POSTUPANJA KOD PREUZIMANJA I PREDAJE DJETETA** **RODITELJIMA**

* dijete u vrtić može dovesti ili iz vrtića odvesti samo roditelj / skrbnik djeteta ili ovlaštene punoljetne osobe
* odgojitelj preuzima dijete i predaje ga samo roditelju ili onim osobama koje je roditelj ovlastio da mogu preuzeti dijete
* ukoliko dijete dovodi ili odvodi osoba koja nije roditelj / skrbnik djeteta potrebna je potpisana izjava roditelja koja navodi najviše tri (3) osobe koje osim roditelja mogu dovodit ili odvodit dijete iz vrtića
* ispunjena izjava je važeća za vrijeme dok dijete pohađa vrtić, a za svaku promjenu roditelj je dužan ispunit novu izjavu
* **maloljetnim osobama nije dozvoljeno dovođenje ili odvođenje djeteta iz vrtića ( pa ni ako su to braća ili sestre djeteta koje pohađa vrtić)**
* ukoliko u iznimnim situacijama roditelj/skrbnik ili opunomoćene osobe nisu u mogućnosti doći po dijete, roditelj je dužan o tome obavijestiti odgojitelja, voditeljicu računovodstva, ravnatelja ili stručnu suradnicu, te navesti ime i prezime osobe koja će podići dijete
* osoba koja dovodi ili odvodi dijete iz vrtića dužna se javiti odgojitelju (matičnom ili dežurnom) prilikom svakog dolaska ili odlaska iz vrtića. Niti u kojem slučaju dijete se ne smije ostavljati da samo dolazi ili odlazi kroz dvorište Vrtića. U takvom slučaju odgojitelj ili stručna suradnica će u najkraćem roku pozvati roditelje na razgovor.
* u trenutku predaje djeteta odgojitelju , odgojitelj preuzima punu odgovornost za dijete
* odgojiteljice najmanje jedanput godišnje trebaju provjeriti i ažurirati podatke o telefonskim brojevima roditelja i opunomoćenih osoba
* kod provedbe kraćih programa – odnosno prelaska djeteta iz redovitog u kraći program, dijete se ne smije poslati bez nadzora već po njega dolazi voditelj programa
* kada se kod prijema djeteta u jaslice /vrtić uoče fizičke povrede ili simptomi bolesti, odgojitelj treba pitati roditelje o čemu se radi, zabilježiti informaciju u dnevnik rada te obavijestiti zdravstvenu voditeljicu ili ravnatelja
* odgojitelji svakodnevno vode evidenciju o prisutnosti djece u skupini. Imenici, evidencija prisutnosti, izjave i suglasnosti, dokumenti o posebnim situacijama ( Rješenja suda ili Centra socijalne skrbi, upute o posebnim zdravstvenim ili prehrambenim potrebama) nalaze se u dokumentaciji odgojitelja u skupini
* zaposlenici vrtića ( ravnatelj, stručna suradnica pri upisu, odgojitelji na roditeljskim sastancima) dužni su upoznati svakog novog roditelja o navedenim mjerama

PROGRAM PREDŠKOLE

1. kod preuzimanja djece u / iz programa predškole, roditelji čekaju odgojiteljicu
2. odgojiteljica odvodi / dovodi djecu roditeljima
3. dijete ne smije samo odlaziti iz prostora u kojem se program provodi
4. ukoliko roditelj kasni po dijete, odgojitelj je dužan sačekati roditelja te ga telefonski kontaktirati u slučaju dužeg ne dolaska ( po potrebi, savjetodavna pomoć stručne suradnice)
5. ako se kašnjenja ponavljaju, obavijestiti stručni tim vrtića

# MJERE SIGURNOSTI KOD ZAMJENA ODGOJITELJA

* Svaku zamjenu odgojitelja potrebno je evidentirati u obiteljskom kutiću skupine te su odgojitelji odgovorni za informiranje roditelja u takvim situacijama. Također, informacija se prethodno može dati roditeljima i prilikom primopredaje djece.
* Važno je ostvariti dobar, kulturan i profesionalan kontakt s djecom, roditeljima, predstaviti se i upoznati djecu.
* Potrebno je informirati se o bitnim podacima o djeci ( kronične bolesti, alergije ), a te informacije trebaju biti na određenom i dostupnom mjestu da se zamjenski odgojitelj odmah može informirati ( pisana zabilješka matičnih odgojitelja / stručnog suradnika dostupna na stolu odgojitelja ili sobi odgojitelja)
* Odgojitelj na zamjeni poštuje pravila dnevnog ritma u skupini
* Važno je surađivati s odgojiteljima iste i susjednih skupina
* Ne rješavati probleme koji se mogu odgoditi, ne davati savjete roditeljima, osobito kad se radi o kraćim zamjenama te u specifičnim uvjetima rada ( ljetna / zimska organizacija, spojene skupine)...
* Ne izražavati neslaganja s postupcima matičnih odgojitelja
* Preuzeti odgovornost za ono što se događalo u grupi taj dan i ulijevati sigurnost roditeljima, ne govoriti riječ poput : „ Ja ne znam, ja sam samo zamjena ... ''
* Biti profesionalan u svakoj situaciji

PROTOKOL – POSEBNI PROGRAMI

U vrijeme trajanja kraćih/ posebnih programa odgovornost za djecu snosi voditelj programa.

Odgojitelji su dužni prenijeti voditelju specifičnosti u odnosu na neko dijete ukoliko iste postoje.

Voditelj programa djecu preuzima u matičnim skupinama ili na dežurstvu (ukoliko je dijete u tome trenutku bilo u skupini. Ukoliko je roditelj predao dijete voditelju programa, roditelj je dužan o tome obavijestiti matičnog odgojitelja).

Voditelj programa dužan je doći ranije kako bi djeci, osobito mlađoj, ako postoji potreba, pomagao u presvlačenju ( sportska, plesni program) te kako bi program započeo na vrijeme, sukladno dogovorenoj i ponuđenoj satnici.

U trenutku preuzimanja djece, voditelj programa odgovoran je za djecu. Prilikom ulaska u prostor koji se koristi za provođenje programa, potrebno je isti pregledati te ukloniti potencijalno opasne predmete, tj. prevenirati / spriječiti situacije koje se mogu dogoditi za vrijeme provođenje programa.

U svakom trenutku djeca moraju biti pod nadzorom.

Ukoliko dođe do ozljede djeteta na samom programu, voditelj mora zbrinuti ozlijeđeno dijete – javiti bilo kojem dostupnom odgojitelju ili zaposleniku vrtića te u dogovoru s bilo kojim dostupnim odgojiteljem, dogovoriti način saniranja ozljede. Potrebno je obavijestiti stručni tim – ravnateljicu/ stručnu suradnicu.

Ostala djeca ne smiju ostati bez nadzora – potrebno je potražiti, zajedno s djecom, dostupnu osobu (bilo kojeg zaposlenika vrtića) koji će ostati s djecom do povratka voditelja.

O svakoj lakšoj povredi djeteta na samom programu, voditelj je dužan izvijestiti odgojitelja kojemu predaje djecu nakon programa kako bi se informacija prenijela roditeljima.

O težoj povredi, voditelji programa sami obavještavaju roditelje djeteta. Potrebno je sastaviti izvješće o ozljedi te poduzetim koracima.

Nakon završetka programa, voditelj vraća djecu odgojiteljima u skupinu ( nikako pustiti djecu same da odlaze u sobe) te mora obavijestiti odgojitelje ukoliko je neko dijete roditelj preuzeo nakon programa. Mlađoj djeci potrebno je pomoći prilikom presvlačenja.

**MJERE SIGURNOSTI KOD BORAVKA DJECE U SOBI DNEVNOG BORAVKA I DRUGIM PROSTORIJAMA VRTIĆA**

1. Primarna mjera sigurnosti djece u vrtiću je stalni nadzor nad kretanjem djece.
2. Odgojitelj mora biti prisutan u prostoriji u kojoj borave djeca (soba dnevnog boravka, hol vrtića, terasa...).
3. Djeca se ne smiju kretati po ustanovi bez pratnje odgojitelja
4. Ako odgojitelj, iz bilo kojeg razloga napušta te prostorije, mora odgovorno procijeniti važnost i dužinu izbivanja te, ukoliko je potrebno, osigurati prisutnost druge odrasle osobe za vrijeme dok je odsutan.
5. U periodima preklapanja odgajatelja, obaveza je jednog i drugog odgojitelja provoditi odgojno-obrazovni rad s djecom u odgojnoj skupini
6. Odgojitelji tijekom rada s djecom moraju odgovorno koristiti mobilne telefone, također, odgojitelj ne smije napuštati sobu radi obavljanja telefonskih poziva bez osiguravanja nadzora nad djecom u tom periodu.

**Opće smjernice sigurnosti u prostorijama u kojima borave djeca:**

1. Prostorije trebaju biti pregledne, s niskim pregradama (svako dijete treba biti u vidokrugu odgojitelja).
2. Namještaj bi trebao imati zaobljene rubove, a stariji namještaj za koji odgojitelji procijene kako nije siguran ili stabilan treba postaviti na mjesta na kojima ne predstavlja prijetnju sigurnosti (uza zid, u kutove i sl.).
3. Električne utičnice moraju biti zaštićene od dohvata djece, kao i električni vodovi i električni aparati
4. Materijali namijenjeni djeci moraju biti netoksični i atestirani.
5. U prostore u kojima borave djeca ne smiju se unositi stvari i sredstva koja mogu ugroziti zdravlje i sigurnost djece ( kemikalije, oštri predmeti, zapaljive tekućine, električni uređaji, životinje)
6. Pri upotrebi neoblikovanog materijala i igračaka, odgojitelj prije donošenja u skupinu procjenjuje koliko može biti opasan za uporabu u skupini (preporuča se savjetovanje sa stručnim timom ako postoji nesigurnost kod donošenja odluke)
7. Stvari i predmeti koje koriste odrasli u funkciji provedbe nekih aktivnosti nikako ne smiju biti na dohvat djeci ( silikonski pištolji, skalpeli, bilo kakvi oštri predmet, električni uređaji,....)
8. Odgojitelj je dužan pregledavati igračke i odstraniti oštećene.
9. Igračke i materijali moraju biti dostupni djeci kako bi se izbjeglo penjanje .
10. Police s igračkama trebaju biti stabilne.
11. Prozorska stakla i ogledala moraju biti cijela ( ukoliko su oštećena, trebaju biti zaštićena)
12. Sredstva za čišćenje, lijekovi i svi opasni proizvodi moraju biti pohranjeni i zaključani u ormarima ili smješteni na policama koje nisu dostupne djeci.
13. Sve prostorije u kojima borave ili koje koriste djeca moraju biti svakodnevno čiste i održavane (odgojitelj ima pravo skrenuti pozornost tehničkom osoblju na potrebu redovitijeg ili temeljitijeg održavanja, odgojitelji su odgovorni za higijenu prostora)
14. Prostorije se moraju provjetravati više puta na dan.
15. Posteljina za djecu mora se mijenjati jednom tjedno i/ili po potrebi.
16. Spremačice provjeravaju ispravnost sanitarnih čvorova – prohodnost umivaonika i zahodskih školjki, a eventualnu nepravilnost istih, ukoliko zamijeti, odgojitelj je dužan prenijeti spremačici, ravnateljici ili njezinoj zamjeni.
17. Roditelji koji borave u sobi dnevnog boravka trebaju imati odgovarajuću obuću .
18. Detaljno čišćenje prostorija dnevnog boravka djece provodi se nakon završetka programa ili u vrijeme kada djeca nisu u sobi.
19. Prema zakonskim rokovima vrše se ispitivanja elektroinstalacija, strojeva s povećanim opasnostima, gromobrana, vodovodne i hidrantske mreže, radnog okoliša i kotlovnice s ovlaštenim institucijama
20. Pravilnikom o zaštiti od požara utvrđene su izvanredne situacije i načini postupanja
21. U slučaju tek primijećenih nedostatka za koje je potrebna hitna intervencija, obavještava se ravnatelj ili stručna suradnica koje će se pobrinuti da se prijetnja sigurnosti što prije otkloni
22. Odgojitelji kod djece trebaju nastojati razvijati oblike samozaštite u korištenju prostora i međusobnoj interakciji, a sve zamijećene potencijalno opasne situacije javiti stručnom timu, spremačicama.

**METODE, POSTUPCI I OBLICI RADA ZA POSTUPANJE U VRIJEME DNEVNOG ODMORA DJECE U VRTIĆU**

1. Odgojitelji imaju obvezu dobrog poznavanja općih i posebnih potreba djeteta
2. U odgojnoj skupini s različitim potrebama djece za dnevni odmor potrebno je planirati i organizirati aktivnosti za djecu koja se ne odmaraju tako da ne ometaju djecu u dnevnom odmoru
3. Prostor i oprema sobe dnevnog boravka mora biti primjereno pripremljen (dovoljno zraka, topline, da nema propuha, da nije posebno zatamnjen, prikladna posteljina za svako dijete, prikladna pokrivala za djecu i sl.)
4. Djeca se odmaraju po potrebi, nikako pod prisilom te ih je potrebno dizati ukoliko dijete ne može zaspati ili se probudilo (osigurati djeci mirne aktivnosti za stolom).
5. Ovisno o dobi, djecu higijenski pripremiti za dnevni odmor (skidanje suvišne odjeće, i sl.)
6. Posebnu pozornost usmjeriti na usnu šupljinu djeteta, da se ne bi odmaralo s ostacima ne progutane hrane u ustima
7. Za vrijeme dnevnog odmora djeca nikada ne smiju ostati bez nadzora odgajatelja ( zabranjeno okupljanje odgojitelja u holu, tj. ostavljanje djece bez nadzora za vrijeme dnevnog odmora djece)
8. U slučaju da odgojitelj primijeti sumnjivo ponašanje djeteta u krevetu, promjenu u disanju, povraćanje i sl., ne smije zanemariti te simptome, već odmah pružiti djetetu prvu pomoć i pozvati u pomoć zdravstvenu voditeljicu ili stručnu suradnicu
9. Eventualne specifične i izvanredne situacije opisati u propisanoj pedagoškoj dokumentaciji

**PROGRAM RAZVIJANJA NAVIKA I PRAKTIČNIH VJEŠTINA SAMOOČUVANJA DJECE**

**Jedna od temeljnih potreba djece je potreba za sigurnošću!**

Djeca predškolske dobi od odraslih trebaju zaštitu brigu i podršku, poticaj. Odrasli, dakle zaposlenih u dječjem vrtiću odgovorni su za organizacijske i materijalne uvjete u kojima djeca borave u vrtiću, i to na način da im se prije svega osigura zaštita i sigurnost.

Jedna od važnijih uloga predškolske ustanove je da dijete predškolske dobi pripremi na samostalni život, te da potiče njegovu socijalnu kompetenciju.

Ovaj program je ciljan, budući jasno odgovara na zahtjeve razvoja i stjecanja vještina u osobnoj brizi vlastitog zdravlja, pa i života tzv. samoočuvanja.

Dajući djeci primjer, odnosno model ponašanja, te stvaranjem sigurne okoline, odrasli utječu na osjećaj sigurnosti djeteta, te na zadovoljavanje potrebe djeteta da slobodno izražavaju brigu za sebe i traži zaštitu.

Naime, kako bi se uspješno moglo zaštititi od potencijalno opasnih predmeta i situacija, dijete je mora identificirati, prepoznati kao takvu. Informirano dijete manje će se plašiti određenih situacija ili korištenje predmeta.

Samo učenjem pozitivnih ponašanja, odnosno primjerenih načina sučeljavanja s potencijalno opasnim situacijama, sa što manje stresa, jačamo dijete i omogućujemo da se zna samo zaštititi i očuvati svoje zdravlje.

CILJ PROGRAMA

Razvijanje i osnaživanje djetetove socijalne kompetencije za suočavanje s potencijalno opasnim i ugrožavajućim situacijama kroz:

* upoznavanje djece s njihovim pravima i načinima iskazivanja i zadovoljavanja potreba, ali i djetetovim obavezama (dogovorena pravila ponašanja) prema sebi i drugima
* učenje i usvajanja vještina važnih za vlastite sigurnosti i zdravlja

CILJNE SKUPINE

Djeca vrtićkih skupina (u 4., 5. i 6. godini života)

NOSITELJI PROGRAMA

Odgojitelji vrtićkih skupina

PLANIRANE AKTIVNOSTI

Program će se ostvarivati kroz brojne situacije i aktivnosti koje imaju za cilj povećati razinu vještine samoočuvanja.

Na temelju djetetovih postojećih spoznaja o mogućim ugrožavajućim i opasnim situacijama i predmetima djecu ćemo poticati:

* da izrazi svoje stanje i potrebe, da zna reći što treba, što ga boli, da li je gladno, umorno, kako se osjeća
* da zna što u vrtiću i kod kuće ne smije dirati (oružje, eksplozivne naprave, kemikalije, lijekove, izvore struje, plina i sl.)
* da zna i može glasno reći „NE“ ako ga neka osoba namjerava psihički, tjelesno ili seksualno iskorištavati i zlostavljati
* da prepoznaje opasnosti od nekih potencijalno ugrožavajućih oštrih predmeta ili izvora topline (škare, noževi, razbijeno staklo, pećnica, peć, šprice i sl.)
* da se ne igra na mjestima koja nisu namijenjena za igru (balkoni s niskom ogradom, stepenice, ulica, parkiralište)
* da zna osnove pravilnog ponašanja u prometu (prepoznaje osnovne znakove i pravila i poštuje ih)
* da zna od koga potražiti pomoć u slučaju ugroženosti (odgojitelj ili druga odrasla osoba u vrtiću, roditelji, službene osobe) važne brojeve telefona (112 – jedinstven broj za hitne službe)

Razvijanje vještina samoočuvanje djece provodit će se u planiranim i neplaniranim situacijama kroz sljedeće igre i aktivnosti:

|  |  |
| --- | --- |
| TO SAM JA | Kako se čuvam od opasnosti?  Dijete se izgubilo! Kako će doći kući? Tko mu sve može pomoći?  Kako sam se ozlijedio? Bio sam nepažljiv! |
| MOJA OBITELJ | Opasnosti kod kuće, vrtiću – lijekovi, šibice, kemikalije, električne i plinske instalacije.  Ne diram odbačene igle, šprice, ... |
| MOJI PRIJATELJI | Kako sigurno i pažljivo koristim škare, čekić, čavle, iglu i konac  Kako se pažljivo koriste sprave u dvorištu  Igram se prometnih igara, učim pravila, ...  Danas mama i tata kasne po mene, ali o meni uvijek netko brine. |
| MOJA ULICA, NASELJE,  MJESTO | Prijatelj se razbolio, ozlijedio – kako mu pomoći?  Tko mi može pomoći kad sam u nevolji (112)  S nepoznatima se ne družim kad sam sam  Kome i kada treba reći „NE“ |

OBLICI – raznovrsne spontane igre, razgovori s djecom

SURADNJA S RODITELJIMA

Cilj programa je i posredovanje roditeljima kroz:

* informiranje o programu (pismeni oblici, roditeljski sastanci)
* potporu roditeljima na stjecanju znanja i vještina kojima promičemo razvoj vještina samoočuvanja djece (komunikacijske grupe, predavanja, savjetovališta za roditelje)

RAD S DJECOM S CILJEM SAMOZAŠTITE, KROZ:

* jačanje svijesti djece o njihovoj sigurnosti tijekom boravka u vrtiću primjereno dobi djece
* ukazivanje na opasnosti od ozljeđivanja /vlastitog i tuđeg/, u unutarnjim i vanjskim prostorima vrtića
* podučavanje poželjnim i primjerenim sigurnim ponašanjima u vrtiću /kako se krećemo hodnikom, kako koristimo tobogan i ostale sprave na dvorištu i kako se služimo određenim pomagalima, npr. škare, alat u kutiću majstora, i sl., a posebno kako se ponašamo na izletima, u posjetama, sportskim programima i sl./
* podučavanje djece o samočuvanju /razvijanje samoodgovornosti za vlastito tijelo, zdravlje, život, ali i druge djece/- kroz razgovor, igru, dogovorena pravila u grupi
* pridržavanje posebno dogovorenih pravila u grupi /obavezno se javljamo odgojitelju kad napuštamo njegov vidokrug, npr. želimo u drugu grupu/
* obavezno reagiranje na ponašanja djece koja ugrožavaju sigurnost djece ili imovine vrtića

**MJERE SIGURNOSTI NA VANJSKOM PROSTORU**

1. Dvorišta, odnosno igrališta dječjeg vrtića trebaju biti ograđena
2. Zelene površine i prilazi vrtića trebaju biti redovito održavani (košnja trave, smeće, suho lišće, snijeg...).
3. Boravak djeteta na zraku svakodnevna je potreba djeteta i mora se zadovoljavati kad god to vremenske prilike dozvoljavaju za što su odgovorni odgojitelji.
4. Prije izlaska djece, odgojitelji su dužni unaprijed provjeriti sigurnost vanjskog prostora, o potrebi uklanjanja određenih predmeta, obavijestiti spremačice, domara, ravnateljicu
5. Ukoliko su uočeni nedostaci, opasnosti ili oštećenja, potrebno je evidentirati i o tome obavijestiti odgovornu osobu.
6. Prije izlaska na dvorište, svu prisutnu djecu treba uvesti u Evidencijsku listu prisustva, a u vrijeme preklapanja odgojitelja, oba odgojitelja moraju biti prisutna s djecom, dogovorno odrediti koji odgojitelj će pratiti koju skupinu djece.
7. Kada se s djecom boravi na dvorištu, odgojitelji su obavezni planirati poticaje i aktivnosti za igru djece na vanjskom prostoru.
8. Prije izlaska u dvorište, odgojitelj upućuje djecu na upotrebu sanitarnog čvora te provjerava je li odjeća svakog djeteta u skladu s vremenskim prilikama
9. Pri izlasku na igralište, odgojitelj, zajedno s djecom, dogovara pravila i granice korištenja igrališta (primjerenost sprava!)
10. Odgojitelji moraju biti prisutni u blizini svake sprave/igrala koju djeca koriste na igralištu, odnosno u svakom trenutku vidjeti djecu radi sprječavanja guranja, padova i ozljeda.
11. Odgojitelji moraju pratiti kretanje djece i ne zadržavati se u grupicama ukoliko to ne zahtijeva aktivnost koja se provodi, a posebno nadzirati mjesta koja djeci pružaju mogućnost izdvajanja i gdje ih nitko ne može vidjeti
12. Odgojitelji djeci nude sadržaje i aktivnosti koji ih motiviraju na kvalitetnu igru na igralištu, istovremeno kod djece razvijaju svijest o potrebi zaštite i samozaštite (voditi računa o mogućnostima uboda djece, diranje nepoznatih predmeta, životinja i slično).
13. U slučaju manje nezgode, potrebno je umiriti dijete, pomoći mu, procijeniti treba li se vratiti u objekt ili ostati na vanjskom prostoru.
14. U slučaju ozbiljnijih povreda, odgojitelj treba primijeniti stečeno znanje te pozvati drugu odraslu osobu za pomoć (odgojitelja, zdravstvenu voditeljicu, stručnu suradnicu)
15. Svaki odgojitelj sa svojom odgojnom skupinom sprema sredstva koja je koristio na vanjskom prostoru ili prema dogovoru s kolegicama.

U POSJETE I UDALJENIJE ŠETNJE MOGU IĆI DJECA NAVRŠENIH ČETIRI GODINE ŽIVOTA UZ PRETHODNU OBAVIJEST I POTPISANU SUGLASNOST RODITELJA.

NA CJELODNEVNE IZLETE MOGU IĆI DJECA S NAVRŠENIH PET GODINA ŽIVOTA. PLANIRANI IZLETI FINANCIRAJU SE UPLATOM RODITELJA UZ PRETHODNU OBAVIJEST I POTPISANU SUGLASNOST.

**ŠETNJE I POSJETE**

1. Pri svakom napuštanju sigurnog okruženja dječjeg vrtića (šetnje, posjete) s djecom odlaze matični odgojitelji. U slučaju potrebe, s djecom i odgojiteljima može ići i drugi odgojitelj ili član stručnog tima. U pratnji do deset djece može ići jedan odgojitelj, za veći broj dva odgojitelja, a po potrebi i više
2. Ukoliko posjeta uključuje prijevoz djece autobusom, potrebno je voditi računa o sigurnosti djece u prometu (poštivati zakonsku regulativu – broj djece, sigurnosni pojasevi...)
3. Prilikom odlaska u neposrednu okolicu vrtića ( park, šetnja mjestom, odlazak u knjižnicu, posjeti roditeljima na radnom mjestu, kućni posjeti djeci i sl.), odgojitelj mora poduzeti sve mjere opreza koji se tiču sigurnosti djece (ispravnost sprava koje se koriste, oprez u prometu,...) uz obavezno informiranje roditelja o planiranim aktivnostima.

**MJERE SIGURNOSTI TIJEKOM SUDJELOVANJA DJECE U ODGOJNO-OBRAZOVNIM I REKREATIVNO-SPORTSKIM PROGRAMIMA ORGANIZIRANIM IZVAN VRTIĆA**

* Roditelji su dužni dati pismenu suglasnost za sudjelovanje djece u sportsko-rekreativnim te odgojno-obrazovnim programima organiziranim izvan vrtića (sve manifestacije koje uključuju odlazak iz vrtića ).
* Ukoliko se program/manifestacija održava u inozemstvu, dijete mora posjedovati putovnicu.
* Djelatnicima vrtića je strogo zabranjeno prevoziti djecu.
* Prijevoz u svrhu programa/manifestacije može biti grupno organiziran autobusom ili djeca dolaze u vozilu odgojitelja, ravnateljice, stručnog suradnika (za što treba postojati pisani pristanak roditelja) ili roditelja vlastitim prijevozom.
* Ukoliko se organizira grupni prijevoz putnika autobusom, ravnateljica imenuje odgovornog vođu puta.
* Ukoliko je organiziran grupni prijevoz djece na događanja, odlaze u pratnji odgojitelja, stručnih suradnika i/ili roditelja.
* Ukoliko djeca dolaze na manifestaciju u pratnji roditelja vlastitim prijevozom, po dolasku na mjesto događanja predaju se odgojitelju koji s njima boravi tijekom održavanja manifestacije. Po završetku manifestacije odgojitelj predaje dijete roditelju.
* Ovisno o dogovoru i razlogu odlaska iz vrtića, za putnike vrtić osigurava hranu i dovoljne količine tekućine. Ukoliko nije tako dogovoreno, za hranu i tekućinu su odgovorni roditelji.

**MJERE SIGURNOSTI PRILIKOM ODLASKA NA IZLET**

* Prije izleta potrebno je prikupiti suglasnost roditelja o odlasku na izlet.
* Potrebno je poznavati određene specifičnosti djece koja idu na izlet te je svakako potrebno da na izlet ide bar jedan matični odgojitelj iz skupine ukoliko je drugi opravdano spriječen. Ukoliko su opravdano spriječena oba odgojitelja, ravnateljica će donijeti odluku o odgodi izleta.
* Također, potrebno se kod roditelja informirati o ostalim nespomenutim specifičnostima koji se vežu uz dulji boravak na zraku te prijevoz (alergije, prehrana, mučnine prilikom vožnje ...)
* Ovisno o godišnjem dobu izvršiti pripreme za izlet.
* Roditelje usmjeriti na oblačenje i obuvanje djece sukladno destinaciji izleta i vremenskim prilikama:

Prevencija od uboda kukaca

Prevencija od opekotina

Dovoljno vode za piće

* Odgojitelji trebaju nositi sa sobom prvu pomoć i imenik djece
* Odgojitelji trebaju pripremiti djecu kamo se ide i kako se treba ponašati , što se od njih očekuje
* Mjesto izleta treba:

- odgovarati interesima i potrebama djece

- biti dostupno za prijevozno sredstvo

* Prijevozno sredstvo kojim se ide na izlet treba biti u skladu sa Zakonom o sigurnosti prometa na cestama ( NN 67/ 2008. ):
* Prijevozno sredstvo treba biti tehnički ispravno, vozač s kategorijom koja odgovara prijevoznom sredstvu
* Prilikom vožnje sva djeca trebaju biti vezana
* Odgojitelji trebaju imati nadzor nad djecom za vrijeme vožnje

U SLUČAJU POVREDE DJETETA ZA VRIJEME IZLETA, POTREBNO JE PRIDRŽAVATI SE POSTUPAKA IZ PROTOKOLA O POSTUPCIMA U SLUČAJU POVREDA I PRUŽANJA PRVE POMOĆI, TJ. PRILAGODITI SE SITUACIJI TE KONTAKTIRATI STRUČNI TIM / RODITELJE (U SLUČAJU NEKE TEŽE POVREDE) TE DOGOVORITI SMJER DJELOVANJA.

**MJERE SIGURNOSTI TIJEKOM ODLASKA DJECE NA ZIMOVANJE ILI LJETOVANJE**

1. Roditelji su dužni dati pismenu suglasnost za odlazak djece na zimovanje/ljetovanje u organizaciji vrtića.
2. Djeca odlaze na zimovanje/ljetovanje u pratnji odgojitelja, članova stručnog tima te su odgovorni za djecu tijekom boravka na zimovanju
3. U pratnji desetero djece odlazi jedan odgojitelj. Uz odgojitelja, u pratnji djece je i stručni suradnik vrtića ili ravnatelj.
4. Odgojitelj roditeljima daje spisak potrebne odjeće i opreme koju dijete mora imati, te prikuplja potrebne informacije o djeci.
5. Ukoliko se zimovanje organizira u inozemstvu, dijete mora posjedovati putovnicu, suglasnost roditelja o dopuštenju za odlazak na put u pratnji odgovorne osobe iz vrtića ovjerenu kod javnog bilježnika.
6. Prije svakog putovanja, vrtić imenuje odgovornog vođu puta .
7. Prije odlaska na put, vođa puta, dužan je evidentirati djecu i ostale sudionike puta u listu putnika.
8. Tijekom puta mora se osigurati kutija prve pomoći sa svim potrebnim lijekovima.
9. Tijekom puta, vrtić za djecu osigurava hranu i dovoljne količine tekućine.
10. Prije odlaska na putovanje, odgovorne osobe moraju imati upute o posebnim zdravstvenim i prehrambenim potrebama djeteta.
11. Tijekom putovanja, roditeljima je na raspolaganju broj telefona putem kojeg mogu kontaktirati odgojitelje, stručnog suradnika ili dijete.

**MJERE POSTUPANJA KAD RODITELJ NE DOĐE PO DIJETE NAKON RADNOG VREMENA VRTIĆA**

1. Kontinuirano kroz godinu ažurirati podatke u imeniku
2. Zatražiti od roditelja kontakte ovlaštenih osoba za podizanje djeteta/djece
3. Ako roditelj do 17.00 sati ne dođe po dijete, odgojitelj će pokušati telefonski stupiti u kontakt sa roditeljima ili osobama koje je roditelj ovlastio da preuzmu dijete (na kućnu adresu, radno mjesto i mobilni telefon).
4. U takvoj situaciji, odgajatelj mora umirujuće djelovati na dijete.
5. Ukoliko je time situacija riješena, svi daljnji koraci se ne poduzimaju.
6. Ukoliko se ne uspostavi kontakt s nijednom osobom koja je odgovorna za ovlaštena za podizanje djeteta ni nakon 15 minuta, odgojitelj obavještava ravnateljicu te dogovaraju daljnji postupak.
7. Cjelokupnu situaciju odgojitelj evidentira u knjigu pedagoške dokumentacije.
8. Ukoliko roditelji učestalo kasne po dijete, stručni tim će s njima provesti razgovor kako bi se utvrdili razlozi kašnjenja.

**MJERE SIGURNOSTI U VRIJEME ORGANIZIRANJA I IZVOĐENJA KAZALIŠNIH PREDSTAVA U VRTIĆU**

1. Kazališne predstave planiraju se u GPP-u vrtića
2. Organiziraju se predstave koje su razvojno-primjerene za djecu
3. U vrtiću mogu gostovati kazališta, kazališne skupine ili kazališne kuće koje su upisane Očevidnik kazališta kod Ministarstva kulture
4. Gostovanje kazališnih predstava u vrtiću organizira i s predstavnicima kazališta, kazališne skupine ili kazališne kuće vrijeme održavanja predstave dogovara ravnateljica ili stručna suradnica
5. Na predstavi mogu biti samo djeca koja su polaznici programa za koji je predstava organizirana
6. Odgojitelji i stručni djelatnici vrtića koji su na predstavi odgovorni su za djecu za vrijeme trajanja predstave i ne smiju ih ostavljati bez nadzora

**POSTUPANJE U SLUČAJU BIJEGA DJETETA IZ VRTIĆA**

1. Od trenutka primjećivanja nestanka djeteta, slijedi traženje.
2. Zabilježiti vrijeme kada je primijećeno da nema djeteta
3. Javiti članovima stručnog tima
4. U odgojnu skupinu djeteta kojega nema ulazi zamjena za odgojitelja (drugi odgojitelj, stručni suradnik, pomoćno tehničko osoblje).
5. Odgojitelj traži dijete najprije u svim prostorijama vrtića, a zatim na vanjskom prostoru - neposrednoj okolini.
6. U traženje se uključuju svi raspoloživi djelatnici, a jedna osoba dežura na glavnim ulaznim vratima.
7. Orijentirati se prema mjestu stanovanja djeteta.
8. Ukoliko se dijete pronađe od strane djelatnika vrtića, o događaju je potrebno razgovarati s roditeljima.
9. Ukoliko dijete nije pronađeno, u roku od cca 15 minuta, formira se krizni tim (odgajatelj skupine, stručni suradnik, ravnatelj), krizni tim obavještava roditelje i policiju.
10. Komunikaciju s medijima i nadležnim ustanovama obavlja samo i isključivo ravnatelj ili osoba koja je za to dobila suglasnost ravnatelja.
11. Po završetku krizne situacije, provodi se kratka krizna intervencija, timska refleksija na događaj, odgojitelji skupine sastavljaju izvješće i predaju ravnatelju te potpisuju zapisnik (stručna suradnica i ravnatelj provode razgovor sa sudionicima događaja – po potrebi se angažira stručnjak iz druge institucije, izvještaj sadržava točne razloge nestanka, metode i djelovanja u rješavanju situacije)
12. Po potrebi, ravnatelj obavještava predsjednika Upravnog vijeća, Osnivača te Ministarstvo znanosti i obrazovanja u cilju pravovremenosti i istinitosti informiranja

**POSTUPCI I MJERE U SLUČAJU RAZVODA BRAKA RODITELJA**

* U postupku razvoda braka **oba roditelja imaju jednaka prava** **na roditeljsku skrb**. Prava na roditeljsku skrb se mogu ograničiti ili oduzetisamo odlukom nadležnih tijela (Centra za socijalnu skrb ili sudskim rješenjem).
* Oba razvedena roditelja imaju obavezu i pravo tražiti od vrtića informacije o razvoju djeteta kroz individualne razgovore s odgojiteljima ili razgovore sa stručnim timom vrtića. Svaki razgovor s roditeljem se dokumentira u službenu pedagošku dokumentaciju. U slučaju kada roditelj prema sudskom rješenju nema pristup djetetu u radno vrijeme vrtića, a želi povratnu informaciju vrtića o djetetu potrebno je najaviti dolazak u dogovoreno vrijeme i mjesto kako ne bi kršili rješenje nadležnog tijela o skrbništvu.
* Kada roditelj dobije rješenje (Centra za socijalnu skrb ili sudsko rješenje), original daje stručno razvojnoj službi na uvid, a stručno razvojna služba kopiju trajno zadržava i upoznaje odgojitelja sa sadržajem Rješenja. Tek kad dobijemo službeno rješenje postupamo u skladu s njim.
* Ako **roditelj** koji po Rješenju **nije skrbnik** želi odvesti dijete iz vrtića u dane koji nisu u skladu s Rješenjem, odgojitelj mora imati pismeno odobrenje roditelja skrbnika za odvođenje djeteta – **ne smije dati dijete** **samo na temelju usmene izjave roditelja skrbnika.**
* Roditelju koji nije dobio skrbništvo sudskim rješenjem nije moguće **dopustiti viđanje djeteta u vanjskim i unutarnjim prostorima** **vrtića.** Touključuje i razgovore s djetetom na ogradi vrtića, davanje poklonadjetetu dok boravi u vrtiću ili organizirano viđanje s djetetom u prisustvu odgojitelja ili člana stručnog tima u dječjem vrtiću.
* U slučaju da roditelj koji nije skrbnik želi nasilno odvesti dijete iz vrtića, telefonski obavještavamo roditelja skrbnika i policiju jer se krši rješenje nadležnih tijela o skrbništvu.
* U slučajevima kada je roditelju oduzeta skrb nad djetetom (rješenjem Suda ili rješenjem Centra za socijalnu skrb), a krši nadležna rješenja, vrtić je dužan prijaviti roditelja Centru za socijalnu skrb, a u slučaju verbalne ili fizičke agresije, pozvati policiju.
* Dijete isključivo dovodi osoba kojoj je dodijeljeno skrbništvo ili osobe za koje postoji potpisana izjava.

**MJERE POSTUPANJA U SLUČAJU NEPRIMJERENOG PONAŠANJA DJETETA ( bijes, agresija, niska samoregulacija emocija,...)**

1. Postupci odgojitelja kada uoče dijete s agresivnim ponašanjem ili kada je dijete van kontrole emocija (npr. napadaji bijesa) u odgojnoj grupi (prethodno je potrebno dobro poznavanje dječjih emocija / kada se neki oblik djetetovog ponašanja smatra agresivnim ponašanjem, a kada je to nemogućnost samoregulacije emocija s obzirom na dob djeteta!):
   * + - Ako odgojitelj ne može smiriti dijete u sobi, treba ga izvesti van iz sobe uz obavezu zbrinjavanja ostale djece (drugi odgojitelj, stručna suradnica, pomoćno-tehničko osoblje)
       - Potrebno je ukloniti sve predmete s kojima se dijete može ozlijediti
       - U slučaju sukoba među djecom, odgojitelj treba odmah poduzeti sve mjere kako bi se zaustavilo i prekinulo aktualno nasilno ponašanje, a u slučaju potrebe zatražiti pomoć stručnih suradnika.
       - Potrebno je odmah obaviti razgovor s djetetom koje je žrtva agresivnog / neprimjerenog ponašanja te pružiti podršku djeci koja su svjedočila neprimjerenom ponašanju.
       - Potrebno je smiriti i razgovarati s djetetom koje se neprimjereno ponašalo, dogovoriti razgovor s roditeljima ili zakonskim zastupnicima djeteta koje se neprimjereno ponašalo, upoznati ih s događajem te savjetovati.
       - Odgojitelj i stručni suradnik moraju sročiti službenu zabilješku o događaju koja se prosljeđuje Centru za socijalnu skrb
2. Ako su određena ponašanja određenog djeteta kontinuirana i uobičajeni postupci ne pomažu, a oba odgojitelja odgojne skupine procjenjuju kako problem zahtjeva uključivanje stručnog tima, obavještavaju stručne suradnike predočujući „dnevnik“ ponašanja djeteta kojega su prethodno vodili minimum kroz tjedan dana. („Dnevnik“ sadrži opise : 1.što je prethodilo agresivnom / neprimjerenom ponašanju, 2. opis ponašanja, 3. kako se situacija rješavala, tj. kakve su bile intervencije odgojitelja).
3. Stručni tim - stručna suradnica, zajedno s odgojiteljima donose plan opservacije i interventnih postupaka s djetetom.

Poslovi odgojitelja su da, uz podršku stručnog tima, izrade plan rada s djetetom koji uključuje:

* + promjene u organizaciji rada i prostora,
  + plan individualiziranog rada s djetetom,
  + plan odgojno-obrazovnih sadržaja sa ciljem suzbijanja neprimjerenog ponašanja,
  + plan suradnje s roditeljima,
  + plan suradnje sa stručnim timom,
  + plan edukacije i rada na sebi (unutar i izvan dječjeg vrtića )

ZADACI STRUČNOG SURADNIKA SU:

* procjenjuje je li potrebna dodatna klinička dijagnostika; ako da, upućuje roditelje na daljnju obradu djeteta
* surađuje s roditeljima djeteta, pruža savjetodavno - podržavajuću pomoć;
* provodi postupke s djetetom u grupi ili/i individualno;
* prati komunikaciju, odnose u grupi te pomaže odgojiteljima valorizirati i unositi promjene u taj aspekt rada;
* edukacija i podrška odgojiteljima i roditeljima

Jednom mjesečno, ili po potrebi, stručni tim se sastaje s odgojiteljima na timskim dogovorima u kojima razmjenjuju informacije, evaluiraju dosadašnje postupke i dogovaraju nove; po završetku opservacije donosi se zaključak i preporuka za daljnje postupanje.

**POSTUPANJA U SLUČAJU SUKOBA S ODRASLIMA (RODITELJI / ODGOJITELJI)**

Mjere se primjenjuju kod svakog sukoba s roditeljem.

* Ukoliko roditelj verbalno napada odgojitelja, odgojitelj će pokušati smiriti roditelja, ali ne pred djecom ili drugim roditeljima, već ga odvesti na drugo mjesto i osigurati drugu osobu iz ustanove za pomoć kod djece ukoliko je to u tom trenutku moguće.
* Potrebno je ostati profesionalan, ne ulaziti u otvoreni sukob bez obzira koliko ga shvaćamo osobno jer se nalazimo na radnom mjestu. Moguće je uputiti roditelja na stručnu službu ili se isključiti iz razgovora / sukoba rečenicom : Vidim da ste sada uzrujani, kontaktirat ćemo vas za nastavak ovog razgovora nakon mog radnog vremena te se vratiti svojim radnim obavezama.

Obavijestiti ravnateljicu o slučaju te dogovoriti daljnji slijed postupanja.

* U slučaju fizičkog napada roditelja na roditelja / odgojitelja ili pomoćno osoblje, potrebno je pozvati policiju - bilo tko iz ustanove na broj: 112.
* Odmah po prestanku slučaja, prije odlaska s posla, potrebno je načiniti zapisnik i navesti očevice.
* Tim za potporu u takvim slučajevima čine: stručna suradnica, ravnateljica od kojih barem jedno treba odmah djelovati po saznanju za događaj.
* Nikada se ne upuštati u komentiranje situacije pred djecom ili drugim roditeljima.

*Napomena:*

*Izbjegavati situacije koje krše postupke svih ostalih protokola ili opise poslova odgojitelja.*

**POSTUPANJA U SLUČAJU KAD JE RODITELJ U ALKOHOLIZIRANOM ILI NEKOM DRUGOM NEPRIMJERENOM PSIHOFIZIČKOM STANJU**

Ako odgojitelj procijeni da je osoba u takvom psihofizičkom stanju da nije u stanju odvesti dijete iz vrtića, treba poduzeti sljedeće mjere:

1. Osigurati osobu koja će ostati u odgojnoj skupini s djecom.
2. Telefonski kontaktirati drugog roditelja i izvijestiti ga o situaciji, te zamoliti da druga osoba dođe po dijete (o situaciji obavijestiti ravnatelja ili njegovu zamjenu).
3. Ako se ne uspije dobiti drugi roditelj, kontaktirati s ostalim osobama za koje postoje izjave da mogu doći po dijete (odgojitelji su dužni zatražiti brojeve telefona na listama)
4. Ako se ne uspije uspostaviti kontakt s niti jednom osobom, kontaktirati ravnatelja, njegovu zamjenu ili stručnog suradnika
5. U slučaju da se ne može nikoga dobiti, kontaktirati policiju (112) te ih informirati o slučaju.
6. Odgojitelj ostaje s djetetom do okončanja situacije na prethodni poziv.
7. Ukoliko je roditelj agresivan ili ne surađuje, ne ulaziti s njime u konflikt, ostati profesionalan, obavijestiti ravnateljicu / zamjenu ili stručnu suradnicu.
8. U pedagošku dokumentaciju unijeti opis situacije.
9. Stručni tim drugog dana obavezno treba pozvati oba roditelja na razgovor (razgovoru prisustvuje ravnatelj, stručni suradnik i odgojitelj).

**MJERE POSTUPANJA I NADZORA KRETANJA OSOBA U VRTIĆU**

1. Svi djelatnici vrtića dužni su voditi brigu o kretanju osoba unutar i oko vrtića, osobito ako iste nisu korisnici usluga vrtića.
2. Ni jedna nepoznata osoba ne smije se kretati vrtićem bez pratnje nekog od djelatnika vrtića te svaku takvu osobu koja se zatekne u vrtiću treba upitati njezine namjere i službeno dopuštenje.
3. Ukoliko vam se kretanje osobe učini sumnjivo, o tome obavijestiti ravnateljicu ili stručnu suradnicu
4. Ako nepoznata osoba postupa protuzakonito, odmah se obavještava policija.
5. Ovlaštene osobe redovito (na kraju radnog vremena) provjeravaju sva vrata i prozore, uključuju alarm kako bi se spriječio neovlašteni ulaz, odnosno provala, u vrijeme kada u ustanovi nema nikoga.

**ZDRAVSTVENA ZAŠTITA DJETETA**

**POSTUPCI U SLUČAJU POVREDA I PRUŽANJA PRVE POMOĆI**

1. **Najčešći slučajevi pružanja prve pomoći** su:

gubitak svijesti, febrilnekonvulzije, epi napadaj, gušenje stranim tijelom, veće tjelesne povrede, strano tijelo u nosu, uhu, oku, grlu, alergijske reakcije, toplinski udar...

Prvu pomoć treba pružiti i kod: povišene temperature, povraćanja, proljeva, boli, malih nezgoda i povreda, **primjenjujući stečena znanja o pružanju prve** **pomoći.**

**POSTUPCI PRUŽANJA PRVE POMOĆI U HITNIM SLUČAJEVIMA**

**Ostanite mirni i pribrani!**

**Slijedite predviđeni postupak.**

**Djelujte ODMAH!**

**a) GUŠENJE**

* Ako je dijete nešto progutalo i jako kašlje, pustite ga neka kašlje (kako bi se riješio stranog predmeta u grlu).
* Ako ne može kašljati, govoriti ili disati, upotrijebite slijedeće tehnike:

Kod djece starije od godine dana: **Heimlichov zahvat**

* Stanite iza djeteta i obgrlite djetetov struk rukama
* Jednu svoju ruku stisnite u šaku i drugom je rukom uhvatite
* Šaku stavite na djetetov želudac odmah iznad pupka i ispod rebra
* Brzim stiskom prema gore stiuščite trbuh djeteta
* Ponavljajte u kratkim razmacima sve dok predmet ne iskoči i dijete počne normalno disati
* **Ako to ne pomogne, pozovite hitnu pomoć i nastavljajte s postupkom sve dok pomoć ne stigne!**

**b) KVRGE I MODRICE**

* **zapisati** sve činjenice i detalje o bilo kojoj nesreći (nezgodi)
* **hladni oblog** (za smanjivanje boli i zaustavljanje otekline); krpa ili ručnik uronjen u hladnu vodu ili led zamotan u plastičnu vrećicu ili krpu
* u slučaju jakog udarca **odmah potražiti liječničku pomoć i obavijestiti roditelje**
* ako mislite da ne treba odmah potražiti liječničku pomoć odmah, u naredna **3-4** sata **pratite slijedeće simptome:**

**SIMPTOMI POTRESA MOZGA:**

* ako je dijete u nesvjestici ili se ne može sjetiti što se dogodilo
* ako dijete povraća
* ako dijete ne može micati rukom ili nogom
* ako je dijete neobično ili pojačano nervozno
* ako dijete ne vidi određeno vrijeme
* ako se dijete žali na mutne slike
* ako su djetetu zjenice nejednake veličine
* ako dijete krvari iz ušiju
* ako je dijete neobično pospano ili se ne može probuditi

**c) OPEKLINE**

**1. opekline prvog stupnja** - Karakterizira ih crvenilo ili promjena boje kože, jedan ili dva napukla mjehura, bol i oteklina.

**postupak:**

* opeklinu hladiti tekućom vodom 5 ili više minuta
* opeklinu možete ohladiti ili mokrim oblogom ili ledom zamotanim u vrećicu
* MJEHURE NE BUŠITI!

**2. opekline drugog stupnja** - Rezultat su izloženosti plamenu, prženju vrelim tekućinama ili vrlo jakim suncem. Karakterizira ih vrlo crvenkasta koža, šarena i oštećena, s mjehurima i znakovima gubitka tjelesne tekućine.

**postupak:**

* zahtjev za hitnom medicinskom stručnom brigom
* u međuvremenu opeklinu možete prekriti hladnim, mokrim ili ledenim oblogom

**3. opekline trećeg stupnja** - Karakterizira ih oštećenje tkiva ispod kože, opečeno područje koje u početku može nalikovati opeklini dugog stupnja, ali dolazi do promjene u boji od bjelkaste do crne. Te opekline su posljedica kontakta s visokonaponskom strujom, parom ili ključalom vodom, ili pak posljedica nesreće gdje povrijeđenoj osobi gori odjeća.

**postupak**:

* **odmah potražite liječničku pomoć!**
* **dok čekate pomoć:** nježno tušem zalijevajte opečeno mjesto hladnom vodom
* na opeklinu 3.stupnja ništa ne smijete stavljati
* ne mičite niti odjeću koja pokriva opečeno mjesto jer biste s odjećom mogli skinuti i kožu
* povremeno ipak opečeno mjesto možete nježno prekriti sterilnom gazom, čistom plahtom ili steriliziranom mokrom krpom
* ako je osoba pri svijesti i ne povraća ponudite joj svakih 4 do 5 minuta gutljaj ili dva mlačne vode, u koju ćete staviti čajnu žličicu soli i pola žličice čajne žličice praška za pecivo na ¼ litre vode

***NAPOMENA: nemojte na takvu opeklinu stavljati kreme, masti (niti putar, ulje ili margarin), prašak (bilo kakav) i slično!!!***

**d) KRVARENJE IZ NOSA**

Često su posljedica alergija, prehlada ili isušenih membrana u nosu.

U pravilu ne predstavlja ozbiljniji problem, ali je moguće da se dijete jako uplaši.

**postupak:**

* dijete posjesti i tijelo nagnuti prema naprijed, dok glavu lagano ukriviti unatrag
* čvrsto stisnuti djetetove nosnice hladnom, vlažnom maramicom ili ručnikom i držati tako dok krvarenje ne prestane
* dijete nakon toga treba biti u stanju mirovanja

**e) PREDMETI U NOSU ILI GRLU**

* Ništa ne pokušavajte «čačkati» ukoliko ne vidite jasno ugurani predmet jer biste mogli pogoršati situaciju i predmet gurnuti još dublje.
* Kontaktirajte liječnika telefonom kako bi znali što učiniti ili odvezite dijete na hitnu.

**f) TROVANJA**

Najveću opasnost od trovanja čine: sredstava za čišćenje, lijekova koji su toksični, razna sredstava za njegu tijela, biljke, cvjetovi, plodovi- bobice i sl.

Najbolja zaštita od trovanja je prevencija – UKLONITE IZ DOMAŠAJA DJETETA

***VAŽNO:***Sve predmete i slične stvari koje mogu biti opasne za zdravlje djece spremiti na sigurno.

Ukoliko posumnjate da je dijete progutalo nešto otrovno, treba se ponašati u skladu sa slijedećim naputcima i to odmah! i prije no što otrov počinje djelovati:

* provjerite od čega dijete čudno miriše, od čega su mu u ustima opekotine, mrlje na odjeći ili zbog čega je pospano ili ga boli želudac
* odmah potražite liječničku pomoć
* pokušajte točno odrediti što je dijete progutalo, potražite posudu u kojoj se nalazila otrovna tvar ili lišće biljke koje je dijete pojelo
* pročitajte upute na posudi koju ste našli:
* možda tamo piše da date djetetu mlijeko ili vodu da razblažite otrov
* možda ćete morati izazvati povraćanje
* ako dijete ispovraća sadržaj sačuvajte uzorak tvari

1. **Ponašanje u slučaju da se dijete ozlijedi**:

* Pomoći djetetu (primjenjujući stečena znanja o pružanju prve pomoći)
* Ostati miran i sabran
* Umiriti dijete
* Pozvati najbližu odgajateljicu ili dostupnu odraslu osobu da brine o ostatku skupine
* Pružite prvu pomoć djetetu na mjestu nesreće – u položaju u kojem ste dijete zatekli, osobito ako niste sigurni o kakvoj se ozlijedi radi
* Okrenite dijete u bočni položaj ( sprečavanje gušenja), osim ako sumnjate na ozljedu kralježnice ili prijeloma drugih kostiju, zdjelice, kao i na ozlijede glave i vrata
* Djetetu ne davati jesti ili piti
* Prema dostupnosti pozvati zdravstvenog voditelja ili člana stručnog tima
* povredi obavezno obavijestiti roditelja (odgojitelj ili zdravstveni voditelj)
* Ovisno o vrsti ozljede, obavijestiti ravnateljicu / psihologicu
* Odgojitelj kod kojeg se ozljeda dogodila obavezno mora sačekati roditelja i dati mu informacije ''iz prve ruke'' vezane uz ozljedu
* Kod lakših povreda, intervenciju provodi zdravstveni voditelj ili osposobljeni zaposlenici, osobno ili odlaskom u Opću bolnicu Zabok (u pratnji matičnog odgojitelja)
* Pozvati roditelja i Hitnu medicinsku pomoć ako je stanje hitnosti visoko
* Dijete ni u kom slučaju ne ostavljati samo, bez nadzora odrasle osobe
* S djetetom u pratnji po dostupnosti zdravstveni voditelj ili odgojitelj (pod uvjetom da je ostatak skupine zbrinut)

1. **Ukoliko je dijete potrebno prevesti u bolnicu**

(ovisno o vrsti ozljede) prijevozobavlja roditelj uz pratnju odgojitelja. Ukoliko roditelj nije dostupan, nije u mogućnosti doći ili nema prijevoz, dijete se prevozi osobnim automobilom nekoga iz vrtića (matični odgojitelj, ravnatelj, psiholog)

1. U svim objektima Dječjeg vrtića nalaze se **ormarići Prve pomoći** koje zdravstveni voditelj treba redovito popunjava potrebnim materijalom.
2. U svim situacijama pružanja hitne pomoći **treba paziti na osobnu zaštitu** (obavezno koristiti lateks rukavice kada se pruža prva pomoć djetetu koje krvari, osobito ako imate otvorenu ranu na rukama).
3. Odgojitelj je dužan povredu evidentirati u knjigu evidencije povreda, pedagošku dokumentaciju skupine i ispuniti obrazac izvješća o povredi.

**POSTUPCI KOD POJAVE BOLESTI**

1. Pri upisu djeteta u dječji vrtić, roditelj treba dostaviti potvrdu o obavljenom liječničkom pregledu. Potvrda treba sadržavati podatke o obaveznom cijepljenju, kroničnim bolestima i sve što može imati značaj za zdravlje djeteta.
2. Stručni suradnik upoznaje odgojitelje s važnim činjenicama o zdravlju djece, upućuje ih u situacije na koje treba obratiti posebnu pažnju, a tijekom godine prate stanje i razmjenjuju informacije.
3. Dječji vrtić je ustanova u kojoj borave isključivo zdrava djeca, odnosno kada je dijete bolesno, ostaje kod kuće na roditeljskoj skrbi dok ne ozdravi. Bolesno dijete je izvor zaraze pa se povećava rizik većeg pobolijevanja u grupi, ono zahtijeva više pažnje i njege koja mu u Dječjem vrtiću ne može biti pružena.
4. U bolesna stanja najčešće se ubrajaju: povišena temperatura, povraćanje, proljev, akutne zarazne bolesti (vodene kozice, šarlah, mononukleoza), razni osipi po koži, bol u trbuhu, angina, konjuktivitis, dječje gliste, uši u kosi, veće imobilizacije i sl.
5. U slučaju sumnje na jednu od ovih bolesti ili stanja, odmah se pozivaju roditelji, kako bi se dijete zbrinulo na kućnu njegu.
6. Roditelj je dužan obavijestiti vrtić o izostanku i razlozima izostanka djeteta.
7. Nakon izostanka djeteta iz vrtića zbog bolesti, roditelj je dužan donijeti valjanu liječničku potvrdu.
8. Ukoliko dijete mora primati terapiju (lijekove), roditelji trebaju voditi računa da se terapija daje u vrijeme kada je dijete kod kuće jer se lijekovi u Dječjem vrtiću ne daju. U iznimnim situacijama, kada roditelji nisu dostupni ili su spriječeni, a lijek treba dati hitno (npr. kod jako visoke temperature), može ga dati zdravstveni voditelj ili odgojitelj (uz suglasnost roditelja.)
9. Roditelji su dužni obavijestiti odgojitelje ukoliko dijete uzima neki lijek ili pomoćno ljekovito sredstvo.
10. U slučaju kroničnih bolesti (npr. dijabetes, opstruktivni bronhitis, epilepsija…) u stabilnoj fazi, uz dopuštenje liječnika, dijete može boraviti u Dječjem vrtiću. Ako dijete treba primati lijekove, njih daje isključivo roditelj, a samo iznimno educirani odgojitelji uz pismeno dopuštenje roditelja i uputstvo nadležnog liječnika koje mora sadržavati sve važne podatke, dijagnozu, naziv lijeka, način primjene i doziranje lijeka te što učiniti u slučaju pogoršanja.
11. Ponašanje u slučaju pogoršanja stanja kronične bolesti:

* ostati miran i sabran
* pozvati najbližu odgojiteljicu ili drugu odraslu osobu da se brine o ostatku skupine
* pružiti djetetu pomoć u skladu sa znanjem i liječničkom uputom o djetetovoj kroničnoj bolesti
* pozvati zdravstvenog voditelja ili nekog od članova stručnog tima
* obavijestiti roditelje, ni u kom slučaju ne ostavljati dijete samo, bez nadzora odrasle osobe

**POSTUPANJA PRI EPIDEMIOLOŠKOJ INDIKACIJI**

**Primjenjuje se kod svake pojave zarazne bolesti**

* ODGOJITELJ

1. Kod prvih simptoma, dijete izolirati i pozvati roditelja
2. Pratiti zdravstveno stanje druge djece
3. Redovito provoditi mjere dezinfekcije i ostale protuepidemijske mjere (ovisno o vrsti bolesti) uz informiranje i dogovor sa stručnim timom / zdravstvenim voditeljem.

* ZDRAVSTVENI VODITELJ

1. Obavijestiti ravnateljicu
2. Po dojavi odmah dati prijedlog protuepidemijskih postupaka
3. Ravnateljica stupa u kontakt s nadležnim epidemiologom
4. Nadzirati primjenu protuepidemijskih mjera
5. Pratiti pobol u skupini
6. Ravnateljica po potrebi organizira roditeljski sastanak u suradnji sa epidemiologom

**HODOGRAM UPISA DJETETA S DIJABETESOM**

* 1. Pri upisu djeteta u vrtić individualni razgovor s roditeljima provodi stručni suradnik i/ili ravnateljica
  2. Sa zdravstvenom dokumentacijom i zdravstvenim stanjem djeteta upoznaje odgojitelje i zdravstvenog voditelja
  3. Ravnateljica organizira edukaciju (odgojitelja i stručnog suradnika) i nabavu stručne literature
  4. Vrši se priprema odgojne skupine u koju dijete dolazi
  5. U suradnji s roditeljima vrtićki jelovnik se prilagođava potrebama djeteta (jelovnik prosljeđujemo kuhinji i ulažemo u zdravstveni karton djeteta)
  6. Skrb o djetetu: mjerenje i praćenje GUK –a (edukacija zdravstvenog voditelja i odgojitelja)
  7. Dnevna izmjena informacija

**MJERE SIGURNOSTI U PREHRANI**

**Mjere sigurnosti u prehrani djece za koje su odgovorni odgojitelji**

* U vrtić nije dozvoljeno unošenje hrane pripremljene u obitelji niti hrane koja nema deklaraciju proizvođača, kao ni kremastih kolača koji imaju deklaraciju.
* Odgojitelji su odgovorni za unošenje i podjelu hrane koja može izazvati gušenje (žvakače, bomboni, grickalice) ili teže alergijske reakcije.
* Prije obroka, odgojitelj je dužan provjeriti jesu li sva djeca oprala ruke.
* Odgojitelji su odgovorni za osiguravanje dovoljne količine tekućine tijekom dana.
* Odgojitelji su dužni imati stalni nadzor nad djecom za vrijeme uzimanja obroka (sjede u istoj prostoriji s djecom).

**Mjere sigurnosti u prehrani djece za koje je odgovorno ostalo osoblje**

* Spremište hrane mora udovoljavati propisima: lako čišćenje, provjetravanje i pranje, mreža na prozoru kao zaštita od kukaca i glodavaca, svakodnevno održavanje čistoće u skladu s važećim mjerama pranja i dezinfekcije.
* Prijenos hrane mora biti organiziran da ne može doći do križne kontaminacije i za to je zadužena kuharica.
* Posuđe korišteno u procesu pripreme hrane prati odvojeno od posuđa iz kojeg su djeca jela.
* Čišćenje, pranje i dezinfekcija prostorija za pripremu hrane obavlja se svakodnevno nakon što su završeni svi poslovi pripreme i raspodjele hrane, kao i pranje i spremanje posuđa.
* Spremišta, sve radne prostorije za pripremanje hrane moraju biti zaštićeni od glodavaca i zato treba ukloniti sve otpatke hrane, održavati opću higijenu i zaštitu. Redovito vršenje deratizacije.
* Žlice za provjeru pripremljenih obroka ne smiju se više vraćati u hranu.
* Kuhinja se ne može koristiti kao prolaz u vrtić
* U kuhinju ulazi samo kuhinjsko osoblje u propisanoj odjeći
* Tekućine za pranje, čišćenje i dezinfekciju držati na posebnom mjestu, označenom čitkom i vidljivom etiketom o sadržaju.
* Zaposlenici koji spremaju, prevoze i preuzimaju hranu moraju izvršiti sistematski sanitarni pregled prema važećem sanitarnom zakonu.
* Osobe koje rukuju hranom ne smiju do ozdravljenja raditi u kuhinji ako su oboljele od prehlade, angine, upale grla i dušnika, bronhitisa, imaju proljev, povraćaju ili imaju visoku temperaturu, rane ili ozljede na koži.
* Evidenciju i provjeru rokova tečajeva i zdravstvenih knjižica obavlja zdravstveni voditelj
* Zaposlenici koji rukuju s hranom moraju pažljivo održavati osobnu higijenu, a posebno čistoću ruku i noktiju - isključuju se nakit, dugi nokti i lak, moraju imati prekrivenu kosu
* Zaposlenici moraju imati čistu odjeću tijekom rada s hranom koja se održava iskuhavanjem
* Prilikom rukovanja s hranom ne smije se jesti, piti ili žvakati žvakaća guma
* Za mjere sigurnosti u prehrani odgovara glavna kuharica uz ostalo osoblje prema zaduženjima.

**ZAŠTITA DJETETA OD ZLOSTAVLJANJA I ZANEMARIVANJA**

*Postupak djelovanja u slučaju sumnje na zanemarivanje i/ili zlostavljanje djeteta od strane roditelja ili ostalih članova obitelji te postupci u slučaju sumnje na zlostavljanje djeteta od strane djelatnika vrtića*

Prema Obiteljskom zakonu, svatko je dužan obavijestiti CZSS o kršenju djetetovih prava, a posebice o svim oblicima tjelesnog ili psihičkog nasilja, spolne zlouporabe, zanemarivanja ili nehajnog postupanja, zlostavljanja ili izrabljivanja djeteta.

**POSTUPAK DJELOVANJA U SLUČAJU SUMNJE NA ZANEMARIVANJE I/ILI ZLOSTAVLJANJE DJETETA OD STRANE RODITELJA ILI OSTALIH ČLANOVA OBITELJI**

1. Odgajatelj ili stručni suradnik koji uoči kod djeteta znakove zlostavljanja dužan je odmah obavijestiti stručni tim.
2. Stručni tim dogovara s oba odgojitelja suradnju i daljnje postupanje prema djetetu i roditeljima, te utvrđuje potrebu za prijavom CZSS i policiji.
3. Opservaciju djeteta provodi stručni suradnik i odgojitelji uz obvezno unošenje podataka u dosje djeteta (opservacija traje prema potrebi, a najduže 1 mjesec)
4. Pisanu obavijest tj. potrebu za prijavom uputiti ravnateljici
5. Psihologica kontaktira CZSS i o tome obavještava ravnateljicu (usmeno) i policiju.
6. Ako je odgojitelj kod djeteta zamijetio neku povredu odmah prilikom dovođenja djeteta od strane roditelja, odmah traži informaciju o događaju ( unosi je u pedagošku dokumentaciju). Ukoliko je zamijećena povreda u toku dana, zapisati bilješku u pedagošku dokumentaciju, nazvati roditelja odmah ( ukoliko je zamijećena jača ozljeda) ili tražiti informaciju po dolasku po dijete. Ukoliko roditelji dolaze na dežurstvo po dijete, kontaktirati ih telefonski.
7. Evidentna tjelesna povreda tretira se kao hitnost, o tome obavijestiti ravnateljicu, koja djeluje u skladu sa svojim nadležnostima.
8. Ako CZSS zatraži pismeno mišljenje o djetetu ili obitelji, uz odobrenje ravnateljice, odgojitelji i stručni suradnik psiholog pišu mišljenje o djetetu.
9. Ukoliko neka osoba izrazi sumnju da se dijete zlostavlja ili zanemaruje, toj ćemo osobi pomoći pri poduzimanju koraka u cilju zaštite djeteta.

**Napomena:**

Ovaj protokol primjenjuje se i u slučajevima obiteljskih rizičnih čimbenika i to:

* izrazite socijalne deprivacije
* bolesti roditelja koje bitno ometaju obiteljsko funkcioniranje (psihičkih bolesti, narkomanija, alkoholizam...)
* odsutnost roditelja – povremena ili trajna bez adekvatne zamjenske skrbi
* dijete koje proživljava traumatičan razvod roditelja (borba za skrbništvo, prijetnje, nasilje)

**POSTUPCI U SLUČAJU SUMNJE NA ZLOSTAVLJANJE DJETETA OD STRANE DJELATNIKA VRTIĆA**

* **ukoliko bilo koji djelatnik primijeti fizičko ili psihičko zlostavljanje djeteta od strane drugog zaposlenika, treba odmah poduzeti mjere za prekidom nasilnog ponašanja odrasle osobe prema djetetu**
* ukoliko nije u mogućnosti to učiniti sam, treba zatražiti pomoć drugog djelatnika, a u krajnjem slučaju i policije
* kada se prekine nasilno ponašanje prema djetetu, dijete smjestiti na sigurno, te o navedenom događaju obavezno obavijestiti ravnateljicu i psihologinju
* ravnatelju dostaviti pisani izvještaj o nasilnom događaju koji je **obavezno potrebno**  **potpisati i navesti datum**
* ravnatelj će o nasilnom događaju obavijestiti roditelje i ostale nadležne institucije
* ravnatelj će s dotičnim djelatnikom obaviti razgovor te će poduzeti propisane mjere u skladu sa svojim nadležnostima

**Svi relevantni podaci, kao i preslike dopisa spremaju se u dosje djeteta.**

**HODOGRAM PEDAGOŠKE OPSERVACIJE**

* Pedagoška opservacija se provodi kada se kod upisa ili tijekom pohađanja dječjeg vrtića pojavi sumnja ili zapažanje o razvojnoj poteškoći djeteta
* O pokretanju opservacije stručni suradnik obavještava ravnateljicu vrtića i roditelje djeteta koje upućuje na potrebne specijalističke medicinske preglede (prikupljanje potrebne dokumentacije)
* Stručni tim planira i izrađuje plan opservacije (što, tko, kada, način vođenja bilježaka / protokola…)
* Opservaciju provode odgojitelji djeteta i stručni suradnik
* Kod pokretanja opservacije, stručni suradnik pomaže odgojiteljima na način da zajedno sastavljaju kriterije praćenja djeteta, stručnom literaturom i konzultacijama
* Zabilješke praćenja djeteta odgojitelja i stručnog tima dio su dosjea o djetetu
* Pri kraju razdoblja opservacije (3 mjeseca) stručni tim izrađuje mišljenje i daje prijedlog za daljnje postupanje
* Mogući prijedlozi nakon opservacije su :
  + da dijete ostaje gdje je i upisano, uz obrazloženje tj. argumente
  + daje se prijedlog za ispis ako DV nema osigurane uvjete u kojima može zadovoljiti posebne potrebe djeteta;
* Pismeno mišljenje koje pri kraju opservacije sastavlja stručni tim sadrži:
  + 1. tko je sudjelovao u opservaciji ( ime i prezime, zvanje)
    2. vrijeme trajanja opservacije
    3. sažetak opservacije
    4. prijedlog;

Pismeno mišljenje potpisuje ravnateljica Dječjeg vrtića;

Prethodno:

* ako je prijedlog da dijete ostaje gdje je upisano: o tome se obavještava ravnateljica DV
* ako je prijedlog za ispis: o tome se obavještava ravnateljica i dogovara se način i vrijeme na koji će se obaviti razgovor s roditeljima.

Ravnateljica i stručni suradnik, a po potrebi i prošireni stručni tim ukoliko je surađivano s njim ( logoped) u razgovoru informira roditelje o donesenom prijedlogu i uručuje mu jedan primjerak napisanog mišljenja.

**PROTOKOL POSTUPANJA DJELATNIKA U PROCESU INKLUZIJE DJETETA S TEŠKOĆAMA U RAZVOJU**

U procesu inkluzije djeteta s teškoćama u razvoju postoje četiri različite situacije u kojima se primjenjuju četiri različita protokola:

1. **UPIS DJETETA S UTVRĐENIM STUPNJEM I VRSTOM TEŠKOĆE U RAZVOJU**

* Prijavom na redovnom upisu u dječji vrtić roditelji prilažu medicinsku dokumentaciju o teškoći u razvoju kad djeteta, Rješenje prvostupanjskog tijela vještačenja te eventualno Rješenje Centra socijalne skrbi o korištenju prava na dopust za njegu djeteta s težim smetnjama u razvoju.
* Dijete s teškoćama u razvoju (u daljnjem tekstu TUR) upisujemo ukoliko kao ustanova možemo zadovoljiti posebne potrebe tog djeteta što odlučuje Upisna komisija nakon konzultiranja sa stručnim suradnicima.
* Intervju s roditeljima djeteta s teškoćama u razvoju obavljaju ravnateljica i stručni suradnici te upoznaju dijete.
* Moguće je dogovoriti više susreta stručnih susreta s djetetom prije upisa u vrtić kako bi se procijenile djetetove posebne potrebe i donijela odgovarajuća odluka.
* Nakon upoznavanja djeteta s teškoćama, stručni tim vrtića raspravlja i donosi odluku o najprimjerenijem okruženju za dijete (dobna skupina djece, lokacija, odgajatelji, vrijeme boravka i dr.)
* Roditelji djeteta s teškoćama u razvoju i ravnateljica sklapaju Ugovor o upisu djeteta s teškoćama u razvoju na opservacijski period koji traje najmanje mjesec dana.
* Ukoliko pri upisu djeteta s TUR roditelji predaju mišljenje stručnjaka iz vanjskih ustanova u kojem je preporuka da se dijete uključuje u redovnu skupinu uz osobnog pomoćnika/asistenta, postupa se prema naputku o uključivanju osobnog pomoćnika/asistenta djeteta s teškoćama u razvoju na opservacijski period u kojem je klauzula o asistentu (dijete boravi u vrtiću uz asistenta). Asistent može biti isključivo stručni radnik (odgojitelj, stručni suradnik) iz područja ranog i predškolskog odgoja i obrazovanja.
* Opservacijski period ovisi o djetetovim posebnim potrebama te se određuje za svako dijete individualno, te je takvim ugovorom unaprijed regulirana dinamika boravka djeteta u vrtiću (nekoliko dana tjedno, određen broj sati i sl.).
* Stručni suradnici upoznaju odgojitelje odgovarajuće skupine o upisu djeteta s TUR u njihovu odgojnu skupinu, odgojitelji prolaze edukaciju ovisno o dijagnozi djeteta, a ukoliko stručni tim procjeni da je potrebno, educiraju se i ostali odgojitelji te tehničko osoblje.
* Ukoliko postoji potreba (vidljivi motorički i/ili senzorički deficit) stručni tim i budući odgojitelji djeteta održavaju roditeljski sastanak sa svrhom upoznavanja roditelja sa dolaskom djeteta s TUR u odgojnu skupinu.
* Stručni tim i/ili odgojitelji pripremaju djecu odgojne skupine za dolazak djeteta s TUR te pripremaju /prilagođavaju prostor odgojne skupine i didaktički materijal .
* Prilagodba djeteta s TUR i boravak roditelja u skupini dogovara se individualno ovisno o potrebama djeteta.
* Tijekom opservacijskog perioda odgojitelji i stručni suradnici opserviraju dijete s teškoćama u razvoju svatko sa svog aspekta te se pri završetku opservacijskog perioda provode konzultacije i donosi odluka o odgovarajućem programu za dijete.
* Ukoliko po završetku opservacijskog perioda stručni tim donese mišljenje da je za boravak djeteta u redovnoj skupini potrebno uvođenje osobnog pomoćnika/asistenta djeteta s TUR, postupa se prema Naputku o uključivanju osobnog pomoćnika/asistenta djeteta s teškoćama u razvoju u redovan sustav predškolskog odgoja i obrazovanja (stručni radnik).
* Roditeljima se nudi mogućnost potpisivanja Ugovora o upisu djeteta s teškoćama u vrtić (period na koji ustanova produljuje ugovor te vrsta i trajanje programa ovisi o konkretnom slučaju).
* Stručni suradnici i odgojitelji djeteta pristupaju izradi Individualiziranog odgojno-obrazovnog plana za dijete s teškoćama u razvoju u što se uključuju i roditelji djeteta i eventualni vanjski suradnici.
* Nakon toga, odgojitelji i stručni suradnici postupaju sukladno Individualiziranom odgojno-obrazovnom planu.

1. **PRILIKOM INICIJALNOG INTERVJUA DOBIVENE SU INFORMACIJE KOJE UPUĆUJU NA ODSTUPANJA U RAZVOJU KOD DJETETA**

* Stručni suradnik na Intervjuu s roditeljima za upis djeteta u vrtić dobiva informacije o razvoju djeteta koje upućuju na eventualno odstupanje u razvoju ili zaključi isto na temelju upoznavanja dotičnog djeteta i poznavanja karakteristika razvoja djece pri čemu uočava odstupanja u razvoju.
* Stručni suradnik koji je vodio intervju konzultira se s ostalim članovima stručnog tima te se dogovara idući susret s roditeljima i djetetom za koje sumnjamo da odstupa u razvoju.
* Nakon drugog susreta s roditeljima i djetetom za koje sumnjamo da odstupa u razvoju, roditelje djeteta upoznajemo s našom procjenom te dijete upućujemo na dijagnostičku obradu.
* Roditeljima se nudi potpisivanje Ugovora o upisu djeteta s odstupanjima u razvoju u vrtić na opservacijski period
* Stručni suradnici upoznaju odgojitelje odgovarajuće odgojne skupine o upisu djeteta s mogućim teškoćama u razvoju u njihovu odgojnu skupinu te daju naputke za praćenje i rad s djetetom
* Stručni tim i/ili odgojitelji pripremaju /prilagođavaju prostor odgojne skupine i didaktički materijal za dolazak djeteta s mogućim TUR.
* Ovisno o potrebi i vrsti teškoće, prije ulaska djeteta u skupinu stručni tim i odgojitelji skupine mogu provesti individualni razgovor s roditeljima i organizirati individualno druženje s roditeljima i djetetom s mogućim TUR.
* Stručni suradnici i odgojitelji promatraju prilagodbu djeteta s mogućim TUR na vrtić, ostale djece na dijete s mogućim TUR te postupaju u skladu s tim (radionice s djecom i roditeljima, edukacije…).
* Tijekom opservacijskog perioda odgojitelji i stručni suradnici opserviraju dijete
* s teškoćama u razvoju svatko sa svog aspekta te se pri završetku opservacijskog perioda provode konzultacije i donosi odluka o daljnjim postupcima te se po potrebi piše mišljenje o razvojnim sposobnostima djeteta.
* Ukoliko po završetku opservacijskog perioda stručni tim donese mišljenje da je
* za boravak djeteta u redovnoj skupini potrebno uvođenje osobnog pomoćnika/asistenta djeteta s TUR, postupa se prema Naputku o uključivanju osobnog pomoćnika/asistenta djeteta s teškoćama u razvoju u redovan sustav predškolskog odgoja i obrazovanja.
* Ukoliko se nakon opservacijskog perioda ne utvrdi potreba upućivanja djeteta na dijagnostički postupak radi utvrđivanja TUR, roditeljima se nudi mogućnost potpisivanja Ugovora o upisu u vrtić.
* Ukoliko se utvrdi potreba upućivanja djeteta na dijagnostički postupak radi utvrđivanja TUR, roditeljima se nudi mogućnost potpisivanja Ugovora o upisu djeteta s teškoćama u vrtić (period na koji ustanova produljuje ugovor te vrsta i trajanja
* programa ovisi o konkretnom slučaju).
* Odgojitelji odgojne skupine prolaze edukaciju ovisno o dijagnozi djeteta.
* Ukoliko stručni tim procjeni da je to potrebno, educiraju se i ostali odgojitelji
* te tehničko osoblje.
* Ukoliko postoji potreba stručni tim i odgojitelji djeteta održavaju roditeljski sastanak sa svrhom upoznavanja roditelja s boravkom djeteta s TUR u odgojnoj skupini.
* Ukoliko se utvrdi teškoća, stručni tim i odgojitelji djeteta pristupaju izradi Individualiziranog odgojno-obrazovnog plana za dijete s teškoćama u razvoju u što se uključuju i roditelji djeteta i eventualni vanjski stručni suradnici te postupaju u skladu s istim.

1. **KOD DJETETA UPISANOG U VRTIĆ UOČAVAJU SE ODSTUPANJA U RAZVOJU (sumnja ili zapažanje o razvojnoj poteškoći)**

* Dijete je upisano u primarni program, te tijekom njegova boravka u ustanovi odgojitelji, stručni suradnici i/ili roditelji uočavaju odstupanja u razvoju djeteta.
* Ukoliko su roditelji djeteta sami primijetili odstupanje u razvoju kod djeteta te traže od stručnog tima upute kako dalje postupiti, stručni suradnici opserviraju dijete, pišu mišljenje, te dijete upućuju u odgovarajuću vanjsku ustanovu na dijagnostičku obradu.
* Ukoliko su roditelji djeteta već upućeni na dijagnostičku obradu od strane pedijatra djeteta ili nekog drugog stručnjaka, a oni o postupku obavještavaju vrtić, stručni suradnici to dokumentiraju, obavještavaju odgojitelje djeteta te prate daljnji tijek postupka.
* Ukoliko odgojitelji ili stručni suradnici uočavaju odstupanja u razvoju djeteta, a roditelji djeteta do tada nisu primijetili isto ili obavijestili odgojitelje djeteta ili stručne suradnike, stručni tim vrtića provodi opservaciju djeteta.
* Stručni tim i odgojitelji valoriziraju opservaciju.
* Odgojitelji obavljaju individualni razgovor sa oba roditelja o svojim zapažanjima djetetova ponašanja u skupini te upućuju roditelje stručnom timu.
* Stručni tim vrtića (ovisno o procjeni koja područja razvoja kod djeteta odstupaju) provodi individualni razgovor sa oba roditelja, obavještavaju roditelje o do sada primijećenim odstupanjima u razvoju djeteta te se dijete upućuje na dijagnostički postupak u odgovarajuću ustanovu.
* Ukoliko roditelji djeteta nisu skloni suradnji i odbijaju postupak, obavještavamo ih kako smo u tom slučaju u mogućnosti otkazati pružanje usluga uz suglasnost Upravnog vijeća.
* Ukoliko roditelji pristaju na dijagnostičku obradu i daljnju suradnju, nudi im se potpisivanje Ugovora o upisu djeteta s odstupanjima u razvoju u vrtić na opservacijski period.
* Stručni tim upoznaje roditelje s postupkom koji je u tijeku.
* Po završetku dijagnostičkog postupka i utvrđivanja teškoće u razvoju djeteta, stručni tim donosi odluku o daljnjem uključivanju djeteta u program vrtića ( trajanje programa, odgojna skupina i sl.) što se detaljno navodi u Ugovoru o upisu djeteta s teškoćama u razvoju u vrtić.
* Ukoliko po završetku opservacijskog perioda stručni tim donese mišljenje da je za boravak djeteta u redovnoj skupini potrebno uvođenje osobnog pomoćnika/asistenta djeteta s TUR, postupa se prema Naputku o uključivanju osobnog pomoćnika/asistenta djeteta s teškoćama u razvoju u redovan sustav predškolskog odgoja i obrazovanja.
* Odgojitelji odgojne skupine prolaze edukaciju ovisno o dijagnozi djeteta. Ukoliko stručni tim procjeni da je to potrebno, educiraju se i ostali odgojitelji te tehničko osoblje.
* Stručni tim i odgojitelji djeteta pristupaju izradi Individualiziranog odgojno-obrazovnog plana za dijete s teškoćama u razvoju u što se uključuju i roditelji djeteta i eventualni vanjski stručni suradnici te postupaju u skladu s istim.

1. **DIJETE S TEŠKOĆOM U RAZVOJU PROMIJENILO JE SKUPINU**

* Stručni suradnici upoznaju odgojitelje odgojne skupine o premještaju djeteta s TUR u njihovu odgojnu skupinu te ih obavještavaju o dosadašnjim postupcima.
* Sastaju se odgojitelji skupine koju je dijete do tad polazilo i odgojitelji skupine u koju će dijete krenuti radi izmjene informacija o djetetu i dosad provođenih odgojnih postupaka
* Ukoliko postoji potreba (vidljivi motorički i/ili senzorički deficit) stručni tim i budući odgojitelji djeteta održavaju roditeljski sastanak sa svrhom upoznavanja roditelja sa dolaskom djeteta s TUR u odgojnu skupinu.
* Stručni tim i/ili odgojitelji pripremaju djecu odgojne skupine za dolazak djeteta s TUR te pripremaju /prilagođavaju prostor odgojne skupine i didaktički materijal .
* Ovisno o potrebi i vrsti teškoće, prije ulaska djeteta u skupinu stručni tim i odgojitelji skupine mogu provesti individualni razgovor s roditeljima i organizirati individualno druženje s roditeljima i djetetom s TUR
* Stručni suradnici i odgojitelji promatraju prilagodbu djeteta s TUR na novu skupinu, ostale djece na dijete s TUR te postupaju u skladu s tim (radionice s djecom i roditeljima, edukacije…)
* Stručni tim i odgojitelji djeteta prilagođavaju Individualizirani odgojno-obrazovnog plan za dijete s teškoćama u razvoju u što se uključuju i roditelji djeteta i eventualni vanjski stručni suradnici te postupaju u skladu s istim.

**PROGRAM ZA ODGOJITELJE – PREVENCIJA I SPOSOBNOST NOŠENJA SA SVAKODNEVNIM STRESOM**

UVOD

Jedna od prioritetnih zadaća odgojitelja svakako je osiguranje sigurnosti povjerene im djece. Stoga odgojitelji imaju obvezu pravovremeno i efikasno reagirati na sve potencijalne opasnosti i događanja koja bi mogla ugroziti sigurnost i zdravlje djece. Prema dosadašnjim provedenim istraživanjima, upravo tu obvezu, odnosno zadaću stalne brige za sigurnost djece u vrtiću i izvan njega, odgojitelji doživljavaju kao najsretnijim aspektom njihovog posla (strah, potom i stanje stresa radi mogućih povreda djece ili „bijega“ djece iz vrtića).

Uz gore navedeno, čimbenici koji doprinose općem doživljaju stresnosti posla odgojitelja su sljedeći:

* zahtjevi posla i struke (subjektivna odgovornost za djecu individualno, sve veći zahtjevi struke kao potreba za stalnim usavršavanjem radi praćenja i korištenja primjerene i suvremene koncepcije predškolskog odgoja)
* sve veći zahtjevi djece (djece s posebnim potrebama - nadarena ili s teškoćama u razvoju)
* sve veći zahtjevi roditelja (ponekad nerealna očekivanja ili potpuno odsustvo interesa za rad s djecom u vrtiću ili razvoj djeteta, neprimjereno uplitanje u organizaciju vrtića i sam rad odgojitelja)
* razdoblje adaptacije (nove djece na vrtić, odgojitelja na novu grupu)
* ponašanje djece (posebno kod agresivnog i destruktivnog ponašanja, hipermotoričke aktivnosti, zahtjevnosti, sve do nezainteresiranog i povučenog ponašanja djece, odbijanja hrane i sl.)
* međuljudski odnosi (loša suradnja s ostalim odgojiteljima ili ravnateljem)

Kada je djelatnik (neovisno o profilu) pod stresom, opada njegova radna sposobnost i razina kvalitetnog i efikasnog obavljanja svakodnevnog posla.

*Stres možemo definirati kao stanje koje nastaje kad smo suočeni sa situacijama ili događajima koje smatramo prijetećima i ugrožavajućima ili uvjetima koji od nas zahtijevaju dodatno ulaganje napora kako bi udovoljili postavljanim nam zahtjevima.*

*Kao poseban oblik stresa izdvajamo tzv. sagorijevanje ili burnout koje možemo definirati kao specifični oblik dugotrajnog stresa koji se javlja kod osoba koji rade s ljudima. Važno je reći da se međusobno razlikujemo svojom osjetljivošću na frustrirajuće situacije i reakcijama na stanje frustracije i stresa.*

*Reakcija na stresne situacije ovise o intenzitetu stresa, ali i o načinima suočavanja sa stresom. Svi mi različito reagiramo na stresnu situaciju već prema tome što ona nama predstavlja i kojim mehanizmom za njezino savladavanje raspolažemo.*

Iako stres može biti i radni pokretač u određenim „količinama“ ovdje govorimo o njegovoj lošoj strani.

CILJ PROGRAMA

Smanjenje doživljaja stresa odgojitelja i ublažavanje njegovih posljedica.

NOSITELJI PROGRAMA

Ravnatelj, vanjski stručni suradnik.

CILJANA GRUPA

Odgojitelji Dječjeg vrtića

PLANIRANE AKTIVNOSTI

Za doživljaj stresa odlučujuća je individualna procjena vlastite ugroženosti u određenoj situaciji kao i vlastite sposobnosti nošenja s tom situacijom. U okviru ovog Programa ponuđene su aktivnosti i strategije koje vode promjenama upravo na individualnoj razini.

* primjena različitih upitnika samozaštite
* vođenje dnevnika u koji se bilježe stresne situacije

Dnevnik stresa odgojitelju pomaže utvrditi koja je za njega optimalna razina stresa, što izaziva neugodu, koje efikasne i pomažuće strategije suočavanja sa stresom koristi, a koje još treba uvježbati, usvojiti i primijeniti.

SAVJETI ZA ODGOJITELJE

Kako čimbenici koji doprinose intenzitetu stresa proizlaze prvenstveno od nas samih, odnosno naše osobnosti i ponašanja (razina samopoštovanja, nesigurnost, negativnog gledanja na okolinu, percepcija manje socijalne podrške, nefunkcionalan način sučeljavanja sa stresom) u razgovorima će se odgojiteljima pružati stručna tzv. prva psihološka pomoć i podrška kroz:

* individualno savjetovanje
  + problemi u komunikaciji (s kolegicama, bliskim osobama, obitelji)
  + osobni problemi (potištenost, osamljenost, nezadovoljstvo, nesigurnost, obiteljska situacija)
  + zdravstveni problemi
* primjenu „Dnevnika stresa“ kroz pitanja:
  + Koji su moji najčešći i glavni stresovi?
  + Koji su moji oslonci u teškim situacijama?
  + Što mogu učiniti da smanjim stres?
* Učenje strategije upravljanja stresom i primjena antistresnog ponašanja (individualno ili u manjim grupama)
  + priprema za predvidljivi stresni događaj
  + smanjivanje važnosti događaja
  + smanjivanje nesigurnosti
  + jačanje samopouzdanja
  + poticanje racionalnog i pozitivnog mišljenja
  + promjena stajališta
  + unapređivanje međuljudskih odnosa
  + uspostavljanje zdravijeg načina života

Voditelj za odgojitelje – stručni suradnik van ustanove i ravnateljica.

Stručna psihološka pomoć i podrška u kriznim situacijama (povreda djeteta, bijeg iz vrtića, agresivan roditelj, sukob s kolegicom).

RELAKSACIJA I VREMENSKI TIJEK PROVEDBE PROGRAMA

Soba odgojitelja kao prostor za relaksaciju – urediti ugodan prostor, održavati ga, mogućnost opuštanja – mogućnost bavljenja relaksacijom, tjelovježbom u vrtiću i slično. Aktivnosti bi se provodile kontinuirano tijekom cijele godine, odnosno prema potrebama odgojitelja.

**PRILOG TOČNO UTVRĐENIH METODA DJELOVANJA POTREBNIH ZA OČUVANJE INVENTARA VRTIĆA**

DOMAR

* sav radni materijal i pomagala pohranjuje i sprema u prostoriji domara i za to posebno određen prostor (kotlovnica, skladište)
* alat za koji procjeni da bi bilo potencijalno rizično ostavit ga na otvorenom, zaključava u svoj ormar
* niti jedan alat ne smije ostati nezaštićen i dostupan djeci
* sva oprema i prostor vrtića (i dvorišta) se redovito provjeravaju kako bi se izbjegle potencijalno opasne situacije za djecu
* kosilicu pohranjuje u poseban prostor (radi isparavanja benzina)
* za vrijeme korištenja boja ili nekih drugih korištenih kemikalija, provjetrava prostor u kojima koristi ta sredstva
* vodi brigu oko redovitih popravaka, servisa i ostalih radnji vezanih za pomagala za rad, kao i za prostor u kojem su ista pohranjena
* redovito prati bilježnicu domara kako bi kontinuirano bio upoznat s potrebom oko intervencija u i izvan objekta

SPREMAČICE

* redovito vode brigu oko potrebnih intervencija čišćenja opreme i samog prostora unutar i izvan vrtića
* alat, sredstva i materijali za čišćenje se redovito pohranjuju u posebnim spremištima
* niti jedno kemijsko sredstvo (za čišćenje) ne smije biti dostupno djeci (u sanitarijama) već pohranjeno u spremištu
* veći strojevi redovito se moraju čistiti i održavati
* tijekom održavanja soba i ostalih prostora upozoravaju na potrebu za hitnom intervencijom na pojedinoj opremi ili prostoru (bilježnica domara, usmeno)

KUHARICA

* kontinuirano vodi brigu oko pravilnog korištenja, pohranjivanja, održavanja, popravaka i servisiranja svih aparata i ostale kuhinjske opreme
* vodi brigu o iskoristivosti inventara (npr. oštećeni lonci i sl.)

ODGOJITELJI I MEDICINSKA SESTRA

* brinu da prostor u kojem borave bude funkcionalan, uredan, a materijali iskoristivi, sigurni, razvojno poticajni i zanimljivi (sobe boravka, centri aktivnosti u zajedničkom prostoru, igralište)
* redovito održavaju igračke (dezinficiraju), obavljaju jednostavnije popravke (npr. slikovnice), a potrebe za većom intervencijom na vrijeme prijavljuju (bilježnica domara, usmeno)

ADMINISTRATIVNI DJELATNIK I RAVNATELJ

* redovito vode brigu oko aparata i tehničke opreme u radnoj sobi (čišćenje, održavanje, servisiranje, popravci)

Svi zaposlenici imaju obavezu voditi brigu o pravilnom i sigurnom korištenju prostora i namještaja, pazeći da ga namjerno ne uništavaju te ga održavaju urednim i iskoristivim.

**PREVENTIVNI PROGRAM SUZBIJANJA ZLOUPOTREBE SREDSTAVA OVISNOSTI**

1. **VRTIĆ KAO ZAJEDNICA KOJA UČI**

Važna zadaća vrtića je usmjerena na poticanje socijalnog i emocionalnog razvoja u cilju razvijanja osjećaja sigurnosti i zadovoljstva djece , osjećaja pripadnosti skupini, formiranje pozitivne slike o sebi, razvijanja mogućnosti suosjećanja, uživljavanja u stajalište i potrebe drugih.

Uloga je svih sudionika odgojno – obrazovnog procesa da omogući svakom djetetu razvijanje socijalnih vještina i učenje prosocijalnog ponašanja u konkretnim životnim situacijama. Prosocijalno ponašanje predstavlja socijalnu vještinu i način rješavanja socijalnih problema koje se odvija u interakciji sa svim sudionicima odgoja i okruženja.

Uloga odgojitelja i roditelja kao modela ogleda se u stvaranju primjerenog vrtićkog i obiteljskog konteksta koji potiče osjetljivost i brigu za druge , spremnost za pomaganje i suradnju s drugima .

**2. SURADNJA S RODITELJIMA**

Danas je u porastu opterećenost obiteljskog života nekim čimbenicima rizika:

* Nezaposlenost
* Materijalna ugroženost ili opterećenost stjecanjem materijalnih dobara
* Specifične potrebe ili problemi u pojedinim obiteljima ( bolesti, PTSP, ovisnosti)

Rad s roditeljima treba obuhvatiti sve segmente rada u vrtiću :

* Individualan rad i upoznavanje obitelji
* Potporu i edukaciju u vrtiću( roditeljski sastanci , prava i obaveze roditeljstva, radionice za roditelje, prezentaciju rada s djecom i uključivanje roditelja u rad ustanove, edukacija o potrebama djece i poteškoćama , te o prevenciji pojave nekih neprihvatljivih oblika ponašanja)
* Potporu i edukaciju po interesnim skupinama
* Uzajamno informiranje i uključivanje u odgojno-obrazovni rad
* Edukacija i uključivanje roditelja u humanitarno – karitativne akcije u lokalnoj zajednici( savjetovališta za djecu, aktivnosti s djecom , promidžbeni i edukativni materijali za roditelje , literatura, zastupanja preko roditelja u lokalnoj zajednici, grupne potpore, rad u udrugama )

1. **POSEBNI PROGRAMI I SADRŽAJI**

Stvaranje uvjete za socijalno učenje u ustanovi podrazumijeva:

* uzajamnu podršku i brigu
* stvaranje situacija za poticanje sposobnosti uživljavanja u emocije stanja i mišljenja drugih
* otvorenu i iskrenu komunikaciju, bez uspoređivanja ili omalovažavanja
* pozitivnu disciplinu
* poticanje grupne suradnje i zajedništva u svakodnevnom životu
* stjecanje znanja o štetnom i ugrožavajućem ponašanju i što činiti u rizičnim situacijama

Model pozitivnog discipliniranja:

* usmjeravanje djece na potrebe drugih
* jasno komunicira o pomaganju, dijeljenju i suradnji
* daje sugestije djetetu kako pomoći, surađivati i podijeliti s drugima
* govori o djetetu što da radi, a ne što da ne radi- orijentiran na pozitivno i dopušteno

Osim potrebnih situacija u odgojnoj skupini koja u sebi sadrži duh zajedništva , pomaganja i dijeljenja (blagdani, rođendani, posebni događaji) nužno je u svakodnevnim situacijama poticati prosocijalno ponašanje :

* Tjelesni razvoj i pokretne igre koje u sebi sadrže duh zajedništva , pomaganja – zajednički doći do cilja
* Raznovrsne igre , eksperimentalne igre , likovne, glazbene , zajednički ples - važan doprinos svakog djeteta
* Svakodnevne životne situacije, poticaji za objašnjavanje i raspravljanje o određenim postupcima i posljedicama - zorno i situacijsko korištenje događaja
* Igre uloga i od djeteta se traži određeno ponašanje i podržavanje kvalitetnih odnosa ( briga za životinje, bilje, okoliš)
* Rizično dijete - jačanje pozitivne slike o sebi, poticanje emocionalne inteligencije , različitost kao vrijednost – metode – priče s poukom , bajke , razgovor, stvaralaštvo
* Poticanje projekata i tematskih sklopova iz područje ekologije , održivog razvoja, učenje i podržavanje različitosti među spolovima , vjerama , manjinama , rasama, športske aktivnosti, kraći programi u vrtiću i sl.

1. **POSEBNE EDUKACIJE DJECE I RODITELJA**

U sklopu preventivnog programa suzbijanja zloupotrebe sredstava ovisnosti partnerstvo vrtića i obitelji ogleda se u kontinuiranoj provedbi zajedničkih aktivnosti:

* poticanje razvoja pozitivne slike o sebi( praćenje potreba , motivacija za ustrajnost u aktivnosti, pružanje mogućnosti izbora)
* učenje djeteta socijalnim vještinama i konstruktivnom rješavanju problema
* razvijati osjećaj za toleranciju i prihvaćanje različitosti
* razvijati potrebu za stvaranje i održavanje prijateljstva
* poticati osjećaj za humor i optimističan stav
* kvalitetno iskoristiti slobodno vrijeme zajedno s djecom ( boraviti u prirodi, posjećivati kulturne događaje, baviti se sportom, izbjegavati i kontrolirati sadržaje na TV, računalu, izbjegavati neprimjerene prostore – kafići)
* kontinuirana edukacija djece i roditelja o zdravom životu
* edukacija o sredstvima ovisnosti , što poduzeti i pratiti događanja u neposrednom okruženju djeteta

1. **MJERE SEKUNDARNE PREVENCIJE**

* rad s djecom koja dolaze iz obitelji u kojima se koriste sredstva ovisnosti( roditelj) - suradnja sa stručnjacima, socijalnom službom,
* pomoć i potpora roditelju
* odgojitelj- ovisnik- provesti zakonske mjere liječenja i zaštite
* dijete ovisnik – suradnja s liječnicima , centrom za socijalni rad na zajedničkom programu i usklađenim postupcima

1. **SURADNJA VRTIĆA S DRUGIM INSTITUCIJAMA**

* suradnja na tri nivoa:
  1. prevencija same ovisnosti i drugih rizičnih situacija – ustanove i udruge na području lokalne zajednice
  2. edukacija -MZO, AZOO, osnivači, Vladini uredi za prevenciju, stručnjaci
  3. rješavanje problema – zdravstvene ustanove , obiteljski centar KZŽ, centar za socijalnu skrb, policijske postaje , kontakt policajac, centri za prevenciju ovisnosti i krizna stanja, lokalna zajednica

1. **EDUKACIJA ODGOJITELJA I VREDNOVANJE PREVENTIVNOG**

**PROGRAMA**

* permanentno usavršavanje u vrtiću i izvan njega vezano uz pitanja ovisnosti
* timsko praćenje rizične djece i rad na programu za dijete i obitelj
* procjena i mijenjanje prakse i programa ovisno o događanjima vezanim uz ovisnosti
* rad na sebi: stručni i osobni
* nošenje sa stresom, ovisnostima i poteškoćama vezanim za osobnost odgojitelja i njegovu obitelj

**PROTOKOL ZA RODITELJE**

**O POSTUPANJU KOD OPASNOSTI OD ŠIRENJA COVID-a 19**

**Prema naputcima Ministarstva zdravstva, Hrvatskog zavoda za javno zdravstvo, Nacionalnog stožera civilne zaštite,**

**podložno promjenama prema epidemiološkoj situaciji**

**TEMELJNE ODREDNICE**

**Djeca s kroničnim bolestima ili u doticaju s kroničnim bolesnicima**

Preporučuje se ostanak kod kuće djece s kroničnim bolestima (respiratornim, kardiovaskularnim, dijabetesom, malignim bolestima, imunodeficijencijama, djece s većim tjelesnim/motoričkim oštećenjima) kao i djece čiji roditelji/skrbnici ili ukućani imaju jednu od navedenih bolesti.

**U vrtić NE SMIJU:**

- djeca koja imaju izrečenu mjeru 14-dnevne samoizolacije jer su bili u kontaktu s oboljelim od koronavirusa *ili* je netko iz njihove bliže obitelji u samoizolaciji, a sami nemaju simptoma

- djeca koja su bila u kontaktu s oboljelim od koronavirusa *ili* je netko iz njihove bliže obitelji u samoizolaciji, te djeca koja imaju saznanja da su zaraženi s COVID-19

- djeca koja imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa)

**PROTOKOL DOVOĐENJA I ODVOĐENJA DJETETA**

PRI DOVOĐENJU DJETETA U VRTIĆ

* **Prije dolaska djeteta u vrtić, roditelj je svako jutro djetetu dužan izmjeriti temperaturu** te informirati odgojiteljicu kojoj predaje dijete o izmjerenoj temperaturi, **ukoliko dijete ima povišenu temperaturu (37,2 i više) dijete ne može boraviti u vrtiću**
* **Roditelj je dužan dijete u vrtić dovesti najkasnije do 9.00 sati**
* **Osoba koja dovodi dijete obavezna je nositi masku za lice koja treba biti propisno stavljena (mora pokrivati nos i usta)**
* U slučaju bilo kakvih iznimki roditelj je dužan prethodno obavijestiti odgojitelje skupine
* Roditelj dovodi dijete na glavni ulaz , prolazi kroz dezbarijeru, odrasla osoba obavezno dezinficira ruke, te dovodi dijete u garderobu njegove skupinu
* **U garderobu je dopušten ulazak samo jedne osobe,** ukoliko je više roditelja došlo u isto vrijeme, roditelji čekaju ispred garderobnih vrata, treba držati razmak od 2m
* **Jedno dijete dolazi u pratnji isključivo jedne odrasle osobe**
* Nakon prezuvanja i skidanja jakne djetetu, roditelj predaje dijete odgojitelju u skupinu
* Odgojiteljica će u skupini s djetetom oprati ruke
* Djeci će se tijekom dana mjeriti temperatura svakodnevno i evidentirati u evidencijske liste. Ukoliko se nekom djetetu izmjeri povišena temperatura, dijete treba što prije izaći iz vrtića. **Jedna odrasla osoba dužna je biti dostupna na telefon kako bi što prije došla po dijete u vrtić.** Do dolaska roditelja dijete s povišenom temperaturom će prema mogućnostima do tada biti izolirano u garderobni prostor ili prostor ispred sobe s pratnjom djelatnika vrtića
* **Sve potrebne informacije tražite telefonskim putem (049283355, 0912833550) ili putem maila (**[**djecji.vrtic-zvirek@kr.t-com.hr**](mailto:djecji.vrtic-zvirek@kr.t-com.hr) **,** [**ravnatelj@dv-zvirek.hr**](mailto:ravnatelj@dv-zvirek.hr) **) kako bi se smanjilo zadržavanje odraslih osoba u vrtiću.**

RODITELJ DJETETU DONOSI

* Rezervnu odjeću koja ostaje u garderobi u platnenoj vrtićkoj vrećici za vrtićke skupine, a u garderobnim ormarićima za jasličke skupine
* Pidžamu u plastičnoj vrećici koje su označene imenom i prezimenom djeteta
* Rezervna odjeća i pidžama donose se u vrtić u ponedjeljak, a odnose svaki petak
* Papuče ostaju u vrtiću, ne nose se kod kuće
* Djeca ne nose igračke od doma

PRI ODVOĐENJU DJETETA IZ VRTIĆA

* Roditelj po dijete ne dolazi prije 14:30. U slučaju iznimke dužan je najaviti se odgojitelju u skupinu
* Roditelj odvodi dijete na glavni ulaz
* **U garderobu je dopušten ulazak samo jedne osobe,** ukoliko je više roditelja došlo u isto vrijeme, roditelji čekaju ispred garderobnih vrata, treba držati razmak od 2m
* **Prilikom odvođenja djeteta iz vrtića nije dozvoljeno zadržavanje u prostoru vrtića**
* **Na dežurstvu od 16.00 do 17.00 sati mogu ostati isključivo djeca zaposlenih roditelja koja zbog radnog vremena ne mogu dijete odvesti iz vrtića do 16.00 sati** (kako bi se u vrtiću moglo osigurati provođenje protuepidemiološkoh mjera)

**Rizični pratitelji.** Kada god je moguće, u pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze s COVID-19 najmanja. Kada god je moguće, u pratnji djeteta treba biti odrasla osoba koja ne spada u rizičnu skupinu na obolijevanje od COVID-19, to jest nije starije životne dobi (65 i više godina) niti je kronični bolesnik.

**Bolesni roditelji.** Roditelji/skrbnici ne smiju dovoditi niti odvode djecu iz ustanova niti ulaziti u vanjske prostore (dvorište, vrt, igralište) i unutarnje prostore ustanove ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a pogotovo ako su u samoizolaciji jer tada ne smiju izlaziti iz kuće.

**Bolesna djeca.** Djeca koja imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 (primjerice u kućanstvu ili u ustanovi) ili su pod sumnjom da bi mogli biti zaražena s COVID-19 ostaju kod kuće te ih roditelji/skrbnici ne smiju dovoditi u ustanove. Odgojitelji pomno promatraju djec i prate pojavu simptoma (posebice respiratornih) bolesti o kojima odmah obavještavaju ravnateljicu i člana stručnog tima, zatim roditelja koji bez iznimke odmah dolazi po dijete. Takvo dijete ne može natrag u kolektiv bez liječničke ispričnice.

Djecu se potiče provoditi pojačano osnovne higijenske navike: temeljito pranje ruku te brisanjem jednokratnim ručnikom, kihanje i kašljanje u rukav ili jednokratni rupčić koji se zatim baca u koš za smeće i opet operu ruke, izbjegavanje grljenja, ljubljenja i rukovanja, izbjegavanje dodirivanja usta, nosa i očiju.

Za sve druge situacije nepredviđene ovim protokolom slijediti službene naputke od nadležnih institucija (ne provoditi samovoljno bilo koje druge mjere).

Djeca ne nose maske.

Ravnateljica Dječjeg vrtića ZVIREK

Kristina Ljubić, mag.praes.educ.

**Dječji vrtić ZVIREK Datum: \_\_\_\_\_\_\_\_\_\_\_\_\_\_\_** Mlinarska cesta 34, Stubičke Toplice

**DNEVNA EVIDENCIJSKA LISTA TJELESNE TEMPERATURE KOD DJECE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SKUPINA**

|  |  |  |  |  |
| --- | --- | --- | --- | --- |
| Rb | Ime i prezime djeteta: | Vrijeme mjerenja: | **Tjelesna temperatura:** | Potpis odgojiteljice |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |

**Dječji vrtić ZVIREK Datum:** \_\_\_\_\_\_\_\_\_\_\_\_\_\_\_\_\_\_\_\_

Mlinarska cesta 34, Stubičke Toplice

**DNEVNA EVIDENCIJSKA LISTA TJELESNE TEMPERATRURE DJELATNIKA VRTIĆA**

|  |  |  |  |  |
| --- | --- | --- | --- | --- |
| **Rb.** | **Ime i prezime djelatnika** | **Radno mjesto** | **Tjelesna temperatura** | **Vrijeme mjerenja** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |
| 17. |  |  |  |  |

Temperaturu mjerio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dječji vrtić ZVIREK**

**Mlinarska cesta 34, Stubičke Toplice**

**DNEVNA EVIDENCIJSKA LISTA**

**DOLAZAKA DJELATNIKA U DJEČJI VRTIĆ**

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Rb.** | **Ime i prezime djelatnika** | **Radno mjesto** | **Radno vrijeme (od-do)** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |

**Dječji vrtić ZVIREK** Tjedan: \_\_\_\_\_\_\_\_\_\_\_\_\_\_\_\_\_\_\_\_\_

**Mlinarska cesta 34, Stubičke Toplice**

**TJEDNA NADZORNA LISTA DEZINFEKCIJE**

|  |  |  |  |  |
| --- | --- | --- | --- | --- |
| **Datum:** | **DEZBARIJERE – SVAKA 3 SATA**  **KLORNA OTOPINA PREMA UPUTI PROIZVOĐAČA** | | **KONTAKTNE POVRŠINE – SVAKA 2 SATA**  **SREDSTVO PREMA PLANU ČIŠĆENJA** | |
|  | **Vrijeme** | **Potpis** | **Vrijeme** | **Potpis** |
| **6h** |  | **6h** |  |
| **9h** |  | **8h** |  |
| **12h** |  | **10h** |  |
| **15h** |  | **12h** |  |
| **18h** |  | **14h** |  |
|  |  | **16h** |  |
|  |  | **18h** |  |
|  | **Vrijeme** | **Potpis** | **Vrijeme** | **Potpis** |
| **6h** |  | **6h** |  |
| **9h** |  | **8h** |  |
| **12h** |  | **10h** |  |
| **15h** |  | **12h** |  |
| **18h** |  | **14h** |  |
|  |  | **16h** |  |
|  |  | **18h** |  |
|  | **Vrijeme** | **Potpis** | **Vrijeme** | **Potpis** |
| **6h** |  | **6h** |  |
| **9h** |  | **8h** |  |
| **12h** |  | **10h** |  |
| **15h** |  | **12h** |  |
| **18h** |  | **14h** |  |
|  |  | **16h** |  |
|  |  | **18h** |  |
|  | **Vrijeme** | **Potpis** | **Vrijeme** | **Potpis** |
| **6h** |  | **6h** |  |
| **9h** |  | **8h** |  |
| **12h** |  | **10h** |  |
| **15h** |  | **12h** |  |
| **18h** |  | **14h** |  |
|  |  | **16h** |  |
|  |  | **18h** |  |
|  | **Vrijeme** | **Potpis** | **Vrijeme** | **Potpis** |
| **6h** |  | **6h** |  |
| **9h** |  | **8h** |  |
| **12h** |  | **10h** |  |
| **15h** |  | **12h** |  |
| **18h** |  | **14h** |  |
|  |  | **16h** |  |
|  |  | **18h** |  |

**Dječji vrtić ZVIREK**

**Mlinarska cesta 34, Stubičke Toplice**

**EVIDENCIJA ULAZAKA NEOVLAŠTENIH OSOBA U DJEČJI VRTIĆ**

**koji u vrtić ne ulaze u svrhu dovođenja/odvođenja djeteta polaznika vrtića**

|  |  |  |  |
| --- | --- | --- | --- |
| **Datum** | **Ime i prezime** | **Svrha dolaska** | **Duljina boravka u vrtiću (u minutama)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Republika Hrvatska

Dječji vrtić ZVIREK

Mlinarska cesta 34

Stubičke Toplice

PRIJEDLOG

PLANA RADA TIJEKOM DRUGE POLOVICE LIPNJA, SRPNJA I KOLOVOZA 2022.

PLAN RADA

TIJEKOM LJETNIH MJESECI 2022. GODINE

USTROJSTVO RADA

Rad tijekom ljetnih mjeseci (druge polovice lipnja, srpanj, kolovoz) karakteriziraju specifični uvjeti zbog kojih se organizacija rada u ljetnom razdoblju razlikuje od ostalih mjeseci u godini. Uvjeti koji određuju specifičnu organizaciju rada su sljedeći:

Klimatski uvjeti – visoke temperature

Epidemija COVID-19

Smanjeni dolazak djece zbog korištenja godišnjih odmora roditelja djece polaznika vrtića

Ispisa djece koja na jesen kreću u 1. razred osnovne škole

Korištenje godišnjih odmora zaposlenika (zbog karaktera djelatnosti organizacija godišnjih odmora zaposlenika odvija se tijekom drugog dijela mjeseca lipnja, u srpnju i kolovozu 2022. godine.

Detaljno čišćenje svih prostora vrtića.

Uvažavajući razvojne potrebe djece kao i zahtjeve programa rada osigurat će se dovoljan broj odgojitelja, kao i svih drugih zaposlenika, kako bi se zadovoljila kvaliteta rada po svim segmentima procesa rada u Vrtiću.

Radno vrijeme Vrtića

Radno vrijeme Vrtića od 6.00 sati ujutro do 17.00 sati poslije podne.

Rad odgojitelja u odgojnim skupinama bit će fleksibilan i ovisit će o broju prisutne djece i dužini boravka u Vrtiću. S obzirom da se djeca iz starije vrtićke skupine ispisuju zbog polaska u školu odgojiteljica iz starije vrtićke skupine tijekom ljetnih mjeseci radit će u mlađoj i prema potrebi starijoj jasličkoj skupini s obzirom da se u tim skupinama ne očekuje značajnije smanjenje broja djece tijekom ljetnih mjeseci

Planiran je na sljedeći način:

|  |  |  |
| --- | --- | --- |
| SMJENA | JASLICE | VRTIĆ |
| Jutarnja | 6.00-12.00, 7.30-13.30 | 6.00-12.00, 7.30-13.30, 8.00 -14.00, |
| Poslijepodnevna | 10.00-16.00, 10.30-16.30 | 10.00-16.00, 11.00-17.00 |
| Međusmjena (ukoliko se pokaže potreba) | 8.30-14.30 | 8.00-14.00, 9.00-15.00, 8.30-14.30 |

Za djecu jasličke dobi (mlađa i starija jaslička skupina) koja dolaze od 6.00 sati do 7.30 sati organizirat će se dežurstvo u sobi dnevnog boravka mlađe jasličke skupine (zelena soba). U istom prostoru bit će i dežurstvo za potrebe boravka djece duže od 15.30 sati.

Za djecu vrtićke dobi (mlađe i srednje vrtićke skupine) koja dolaze od 6.00 sati do 7.30 sati organizirat će se dežurstvo u sobi dnevnog boravka mlađe vrtićke skupine (roza soba). U istom prostoru bit će i dežurstvo za potrebe boravka djece duže od 16.00 sati do 16.30.

Za djecu vrtićke dobi (srednje II. i starije vrtićke skupine) koja dolaze od 6.00 sati do 8.00 sati organizirat će se dežurstvo u sobi dnevnog boravka srednje II. vrtićke skupine (narančasta soba). Ovisno o dinamici ispisa djece koja na jesen kreću u 1. razred osnovne škole, skupine će se spojiti i boraviti zajedno tokom cijelog dana. U istom prostoru bit će i dežurstvo za potrebe boravka djece koja ostaju duže od 15.30

Napomena: Ukoliko dođe do značajnih promjena u odnosu na broj djece ili druge okolnosti bitne za odvijanje djelatnosti, moguće su određene organizacijske prilagodbe i promjene o kojima ćemo roditelje pravovremeno obavijestiti.

Radno vrijeme ostalih zaposlenika je isto kao i tijekom godine. Radno vrijeme ravnateljice vrtića prilagođavat će se potrebama odgojno-obrazovnog procesa.

Uvid u realizaciju zadaća koje moraju izvršiti zaposlenici prije odlaska na godišnji odmor izvršit će ravnateljica, tajnica ili stručna suradnica. Isti tijekom ljeta trebaju izvršiti sve pripremne radnje za početak sljedeće pedagoške godine uz kontinuirano praćenje organizacije i procesa rada u odgojnim grupama, kao i sve potrebite radnje za prijem novoprimljene djece.

Sve obavijesti i promjene (raspored odgojitelja, imena i prostori i sl.) moraju se pisanim putem staviti na oglasni prostor u garderobama.

Ravnateljicu za vrijeme korištenja godišnjeg odmora zamjenjuje odgojiteljica Andreja Očko Krušelj.

Napomena:

Pripremanje uvjeta za početak nove pedagoške godine zaposlenici dijelom obavljaju prije odlaska na godišnji odmor, kao i tijekom ljeta.

UVJETI RADA

Za uspješnu realizaciju svih zadaća koje proizlaze iz drugačije organizacije rada u ljetnom periodu potrebno je osigurati i specifične materijalne uvjete:

Na razini Vrtića

Otkloniti sve predmete u vanjskom prostoru koji predstavljaju potencijalnu opasnost za djecu,

Staviti u funkciju sva postojeća sredstva i pomagala za boravak djece u vanjskom prostoru (kućice, suncobrani, prskalice i slično),

Izvršiti generalno čišćenje svih prostorija vrtića.

Na razini odgojih skupina

Osigurati dovoljno potrošnog materijala za ekspresivne igre i aktivnosti,

Pripremiti dovoljno sredstava za motoričke aktivnosti (tricikli, koševi, čunjevi, užad i slično),

Dopuniti sredstva za igre vodom,

Osigurati suncobrane i kreme za zaštitnim faktorom (u dogovoru s roditeljima)

Provođenje preventivnih zdravstveno – higijenskih mjera

Držati se u najvećoj mjeri važećih preporuka HZJZ vezano uz epidemiju Covid-19

Redovito kositi travu i čistiti okoliš od otpada,

Prostorije u kojima borave djeca čistiti i prati tri puta dnevno i dvaput dnevno dezinficirati (nakon odlaska djece),

Sanitarije čistiti i prati tri puta na dan i dezinficirati dvaput,

Jastuke za previjanje djece prebrisati brzohlapećim dezinficijensom poslije svakog previjanja djeteta,

Igračke u jaslicama dezinficirati svakodnevno, u vrtiću prati i dezinficirati jednom tjedno, po potrebi češće

Posteljinu redovito presvlačiti svaki tjedan, po potrebi češće, označiti je znakom djeteta/imenom ovisno o potrebama i fluktuaciji djece,

Terase čistiti i prati svakodnevno,

Osigurati dovoljno sredstava za održavanje higijene tijela djece (trljačice i slično).

PROCES NJEGE I ODGOJNO – OBRAZOVNOG RADA

U provođenju procesa njege i odgojno-obrazovnog rada izuzetno je važno polaziti od primjerenog prihvaćanja djeteta, uvažavanja razlika u osobnostima djece te odabiru postupaka, aktivnosti i igara koje omogućavaju optimalno zadovoljavanje svih, a osobito sljedećih potreba djeteta:

Pravovremeno i primjereno zadovoljavanje osnovnih tjelesnih potreba djeteta:

* za hranom i tekućinom,
* za zrakom,
* za kretanjem i aktivnošću,
* potreba za odmorom i snom,
* fizioloških potreba,
* sprečavanje neprijatnih tjelesnih stanja (gladi, žeđi, umora, suvišne tjelesne temperature, pretjerane mišićne napetosti, bolesti i povrede).

Potrebe za prihvaćanjem, ljubavlju, sigurnošću i samopouzdanjem, što znači:

* izbjegavanje opasnih stanja i opasnih objekata, uvažavanje, razumijevanje i pomoć u zadovoljavanju potreba djeteta,
* prihvaćati dječje odgovore bez procjenjivanja i vrednovanja,
* uvažavati različitosti mišljenja,
* poticati razmišljanja o sebi u pozitivnom smislu i podržavati „ti to možeš“ stav,
* omogućavati i poticati slobodu i otvorenost u izražavanju potreba, misli, emocija i drugih,
* zaštiti djecu koja imaju lošiji status u grupi,
* ostvarivati tjelesni kontakt, ali ne pretjerivati.

Potrebe za samostalnošću, kompetencijom i nezavisnošću, osobito:

* omogućavanje samostalnosti u brizi o sebi i oko sebe,
* osiguravanje aktivnosti u kojima dijete vidi rezultate svojega djelovanja i koje mu omogućavaju uviđanje vlastitih kompetencija.

Potrebe za raznolikom stimulacijom i stvaralaštvom, odnosno:

* omogućavati opažanja okoline svim osjetilnim kanalima kako bi dijete moglo konkretne opažaje kombinirati sa svojim iskustvima i predodžbama
* stvaranje uvjeta za samostalnu aktivnost, eksperimentiranje i baratanje predmetima,
* omogućavanje i podržavanje aktivnosti koje dijete poduzima na vlastitu inicijativu,
* omogućavanje i podržavanje samostalnosti u planiranju i provođenju djetetove zamišljene aktivnosti.

Potrebe za različitim oblicima komuniciranja uz podržavanje dječje radoznalosti u postavljanju pitanja, osobito:

* poticanje aktivne uporabe govora,
* poticanje svih vrsta verbalnih i neverbalnih oblika komuniciranja i stvaranje situacije za raznolike oblike komuniciranja.

Obzirom na navedene potrebe djeteta izraditi Orijentacijske razvojne planove rada i za svaku skupinu posebno, izuzetak su srednja II. i starija vrtićke skupine (koje će boraviti zajedno veći dio dana), koji su temelj za izradu dnevnih planova rada odgojnih grupa. Dnevne aktivnosti bi trebale biti kombinacija poticajnih, slobodnih i usmjerenih aktivnosti. Rad će se odvijati po centrima aktivnosti. Te aktivnosti se trebaju međusobno ispreplitati, nadopunjavati i prelaziti jedna iz druge, pa ih je potrebito tako i planirati.

Planirani i realizirani proces rada potrebno je evidentirati u propisanoj pedagoškoj dokumentaciji odgojnih skupina. Za srednju i stariju vrtićku skupinu vodit će se zajednička knjiga pedagoške dokumentacije. Uz to je obvezno pratiti imenik djece te voditi uredno evidencijske liste o prisutnosti djeteta u Vrtiću.

ORGANIZACIJSKO – MATERIJALNI UVJETI

Za uspješnu realizaciju zadaća procesa njege, odgoja i naobrazbe, a sukladno navedenim individualnim potrebama djece, potrebito je maksimalno koristiti vanjske prostore (terase, igrališta). Vrijeme u kojem je moguć direktan boravak na suncu je do 10.00 sati ujutro i nakon 16.00 sati poslije podne, a izvan tog vremena u hladu i zasjenjenim prostorijama.

Dnevni ritam mora biti fleksibilan i prilagodljiv djeci.

Serviranje obroka za vrtićke grupe u pravilu će se vršiti na terasama, vodeći računa o klimatskim uvjetima, a za jasličke grupe u pravilu u sobama dnevnog boravka budući su terase od rano jutarnjih sati izložene suncu.

Mlađa vrtićka i srednja vrtićka skupina ručak će i dalje imati u holu vrtića.

Kako djeca veliki dio dana borave vani potrebno je paziti na dužinu boravka na suncu, način izlaganja suncu (koristiti zaštitna sredstva i pokrivala) i na količinu tekućine koju djeca trebaju piti. Od napitaka djeci češće treba davati vodu, čaj, limunadu, mlijeko i drugo. U okviru priprema za popodnevni odmor važno stvarati uvjete za ugodan odmor. Kod djece koja nemaju potrebu za snom ne inzistirati na spavanju. Provoditi postupno ustajanje i užinu.

- Upute za odgojne djelatnike – preventivne mjere i prva pomoć

Budući djeca veliki dio dana borave u vanjskim prostorima, ti prostori moraju biti znatno sadržajnije opremljeni, dobro organizirani, uredni i čisti (provođenje zdravstveno-higijenskih mjera).

Aktivnosti na otvorenome moraju biti redovito i kvalitetno planirane i osmišljene te u vanjski prostor treba svakodnevno iznositi prema interesu djece unaprijed pripremljena različita sredstva i materijale za rad:

-sredstva za igru vodom: kade, kantice, različite plastične posude, sita, lijevke, slamčice, spužvice, gumena crijeva, plastične boce i drugo

-likovne materijale: tempere, vodene boje, kistove, plastelin, glinu, podloške za modeliranje, razne papire, olovke, flomastere, krede, ljepilo i drugo

-materijale za glazbene i govorne aktivnosti: udaraljke, zvečke, zvučne igračke, lutke, paravan za malo kazalište, sredstva za dramatizacije

-sredstva za konstruktivne igre: sve vrste građevnog materijala, male konstruktore

-sredstva za simboličke i stvaralačke igre: kutiće liječnika, kuhinje, lutke s opremom, odjevne predmete

-sredstva za motoričke aktivnosti: obruče, koševe, lopte, razne umetaljke i slično

-didaktički materijali: lotta, pokrivaljke, puzzle, društvene igre

-pedagoško neoblikovane materijale: papirnatu i kartonsku ambalažu, plastičnu ambalažu, drveni ostaci, krpice, vunu, i slično

-prirodne materijale: kamenčiće, pijesak, grančice, koru drveta, školjke i drugo

-ostala sredstva i pomagala: suncobrane, kadice i drugo.

PROTOKOL I PRAVILA KUĆE ZA VRIJEME LJETA

Ulazak i dostava u vrtić

Dostavu za potrebe vrtića preuzimaju nadležni radnici vrtića na vanjskim vratima ulaza tehničke službe, a ulaz u vrtić je dozvoljen iznimno serviserima i ostalim službama za čijim uslugama postoji neodgodiva potreba (što uključuje dosljednu provedbu protuepidemijskih mjera poput monitoring vode za ljudsku potrošnju, zdravstvena ispravnost hrane i sl.) uz obveznu mjeru dezinfekcije ruku i po potrebi nošenja zaštitne maske i nazuvaka.

Domar, spremačice i čišćenje.

Domar prvi ulazi. Zadnja osoba koja izlazi iz vrtića je spremačica iz poslijepodnevne smjene koja dezinficira sve korištene površine. Preporuka je odnijeti svu radnu odjeću na pranje u praonicu vrtića. Posteljina i tekstil se pere na temperaturi 60-90◦ C dva puta na tjedan.

Dezinficijensi.

Na ulazu u vrtić i na još nekoliko lako dostupnih mjesta, postavljeni su dozatori s dezinficijensom za dezinfekciju ruku odraslih s uputom za korištenje (djeca predškolske dobi ne dezinficiraju ruke već se pojačano provodi pranje ruku sapunom i vodom).

Higijena ruku

Sredstvo za dezinfekciju potrebno je u količini od 1 do 2 ml nanijeti na suhe i čiste dlanove (obično jedan potisak, ili prema prema uputama proizvođača).

Dlanove i područje između prstiju potrebno je protrljati dok se ne osuše, a sredstvo nije potrebno isprati.

Potrebno je voditi brigu o dostatnoj upotrebi dezinficijensa za ruke te se obavezno javiti nadređenom u slučaju da je u dozatoru preostala manja količina sredstva za dezinfekciju kako bi se osigurao novi.

Prozračivanje prostora

Prostorije je obvezno prozračivati najmanje dva puta dnevno u trajanju od minimalno pola sata prije dolaska i nakon odlaska djece, ili ako to vremenske prilike dopuštaju ostaviti otvoren prozor.

Čišćenje prostora

Dodirne točke kao što su ručke na vratima, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinske upravljače, prekidače za struju, zvona na vratima te druge dodirne površine koje koristi veći broj osoba neophodno je dezinficirati na početku i na kraju svake smjene, a najmanje 2 puta dnevno. Izbjegavajte koristiti klimatizacijske i ventilacijske uređaje. Čišćenje se provodi u vrijeme kada su djeca na dvorištu ili nakon odlaska djece.

Dezinfekcija mobitela

Svi zaposleni obavezno moraju odmah po ulasku dezinficirati vlastite mobitele.

Posebna radna obuća.

Na samom ulazu u prostor treba osigurati zaseban prostor za obuvanje radne obuće svim zaposlenicima. Svima ostalima koji ulaze u prostor ustanove treba osigurati korištenje zamjenske obuće ili dezinfekciju potplata.

Maske za lice

Zaštitne maske odgajatelji mogu koristiti opcionalno (ali nisu obavezne) kod skrbi za dojenčadi odnosno malu djecu kod koje je potrebna pojačana njega koja zahtjeva bliski kontakt te kod koje su učestale različite zarazne bolesti s povišenom temperaturom, kako bi se smanjila učestalost takvih zaraza i posljedično panika zbog možebitne sumnje na COVID-19.

Rukavice

Nošenje rukavica nije preporučljivo, prednost se daje učestalom pranju i dezinficiranju ruku (upute za pravilno korištenje maski nalaze se na stranicama HZJZ-a i SZO-a).

Mjerenje temperature i praćenje pojave simptoma kod zaposlenika

Dnevno mjerenje temperature. Svi djelatnici imaju obavezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine kako je kasnije navedeno.

Preporuča se dodatno dnevno mjerenje tjelesne temperature bezkontaktnim toplomjerom svim djelatnicima , te se utvrđuje imaju li respiratornih simptoma ili znakove drugih zaraznih bolesti. Kod osobe s povišenom temperaturom izmjerenom bezkontaktnim toplomjerom (37,2oC i veća, ovisno na specifikaciji bezkontaktnog toplomjera) preporuča se mjerenje temperature i standardnim toplomjerom pod pazuhom te se o povećanoj temperaturi zaključuje temeljem rezultata mjerenja pod pazuhom.

Evidencijska knjiga - Evidenciju o vrijednostima izmjerene tjelesne temperature i eventualnom postojanju respiratornih simptoma i znakove drugih zaraznih bolesti upisuje se u zasebnu evidencijsku knjigu.

Postupanje febrilnih osoba sa simptomima

S temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca odnosno ustanove, što je i inače nužno u radu ovakvih ustanova.

Zamjena i testiranje febrilnih djelatnika

Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno obavještavaju ravnatelja o ovoj činjenici) ili javljaju telefonom ravnatelju da neće doći na posao, te se javljaju telefonom svom izabranom liječniku koji ih upućuje na testiranje. Ravnatelj treba imati unaprijed organiziranu zamjenu za takav slučaj. Potrebno je testirati na SARS-CoV-2 sve djelatnike s povišenom tjelesnom temperaturom ili respiratornim simptomima.

Sumnja na COVID-19

Postupanje u slučaju sumnje na zarazu. U slučaju sumnje na kontakt djelatnika sa zaraženim ili oboljelim od COVID-19 ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornih simptoma (kašalj i tekuće disanja-kratak dah), djelatnik odmah:

* telefonom obavještava ravnatelja,
* telefonom se javlja izabranom liječniku obiteljske medicine radi dogovora o testiranju
* na SARS-CoV-2 te radi utvrđivanja potrebe za bolovanjem, te se udaljava s radnog mjesta ili ne dolazi na posao - odgajatelja na radnom mjestu treba zamijeniti drugi odgajatelj koji, ako je ikako moguće, u istom razdoblju ne skrbi za drugu grupu djece.

U slučaju saznanja za mogućeg prenositelja/mogući izvor infekcije svaki zaposlenik dužan je odmah obavijestiti ravnatelja.

Djeca

Bez maske. Djeca ne nose zaštitne maske.

Bolesna djeca. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

Ako djeca razviju simptome COVID infekcije tijekom boravka u ustanovi, odgojitelji odmah obavještavaju roditelje, koji u najkraćem roku moraju doći po dijete.

Druge zarazne bolesti. Djeca sa znakovima drugih zaraznih bolesti također ne dolaze u ustanovu.

Djecu treba poticati da održavaju distancu (fizičku udaljenost) od druge djece i odraslih, primjereno razvojnoj dobi.

Dodirivanje lica. Djecu treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.

Higijena ruku. Djecu treba poticati da redovito i pravilno peru ruke prije ulaska u svoju skupinu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku treba koristiti tekuću vodu i sapun.

Pri pranju ruku pridržavajte se naputaka za pravilno pranje ruku:

https://www.hzjz.hr/wpcontent/uploads/2020/03/Pranje\_ruku\_.pdf

Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad s poklopcem.

Djecu treba poticati da kada kašlju i kišu prekriju usta i nos laktom ili papirnatom maramicom koju poslije treba odbaciti u koš za otpad s poklopcem te oprati ruke.

Kihanje i kašljanje. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

Pribor za jelo. Ne treba dijeliti čaše, šalice, drugo posuđe i pribor za jelo s drugim osobama. Didaktička oprema i igračke. U planiranju didaktičke opreme treba dati prednosti opremi glatkih, tvrdih površina koje se lako operu deterdžentom i vodom. Ako je ikako moguće potrebno je izložiti didaktičku opremu i igračke da se osuše na suncu. Prati i sušiti igračke potrebno je, ako je moguće, na kraju svakog radnog dana posebno za skupine djece koja su sukladno razvojnoj dobi sklona stavljati predmete u usta.

Dječja odjeća, obuća . Poželjno je da svako dijete samo postupa sa svojom odjećom i obućom.

Boravak na otvorenom. Za lijepog vremena preporučuje se boravak na otvorenom prostoru, kada god je moguće.

Tjelesne aktivnosti. Kod tjelesne aktivnosti neophodno je izbjegavati aktivnosti koje intenzivno ubrzavaju i produbljuju disanje kao i brzo trčanje i druge oblike brzog kretanja djece. Ako se takve aktivnosti ne mogu izbjeći, neophodno je povećati razmak između djece tako da razmak bude što je moguće veći a svakako veći od 2 m. Ne preporučuje se izvođenje tjelesnih aktivnosti u zatvorenom prostoru.

ODGOJITELJI

* jutarnja prva smjena otvara prozore i zasjenjuje i provjetrava sobe
* igračke se iznose zajedno s djecom
* svakodnevno prema planu iznositi dodatne materijale
* u razdoblju od 11.00 do 12.00 h igračke se slože u blizini ulaza, a dekice i tepisi se provjetravaju
* svi materijali se očiste i dječji radovi se izlože
* prenijeti sve informacije popodnevnoj smjeni
* paziti da djeca uredno slože odjeću i obuću i da se uprljana odjeća spremi na mjesto kako se popodne ne bi tražila
* poslijepodne zadnji odgojitelj s djecom unosi igračke – uredno i čisto ih ostaviti u kutijama i na dogovorenom mjestu
* paziti da okruženje ne bude neuredno i kaotično
* svi odgojitelji na dvorištu su odgovorni za svu djecu, djecu ne ostavljati bez nadzora
* u izvanrednim situacijama tražiti pomoć pomoćnog osoblja, roditelja i sl.
* pojačana higijena prostora i dezinfekcija igračaka, učestalije pranje ruku
* nadzor nad pranjem ruku djece nakon »prljavih aktivnosti « (pijesak, boja, ljepila, voda i sl.)

SPREMAČICE

* pojačana kontrola sanitarnog čvora
* svakodnevna briga o tekućini na otvorenom- donositi djeci dovoljno tekućine, voditi brigu o čistim čašama
* dezinfekcija pijeska – polijevanje s vodom u kojoj je dezinfekcijsko sredstvo
* pranje sprava na dvorištu , kanti za smeće, kadica za igre vodom
* uređenje cvjetnjaka, zalijevanje
* pomoć odgojiteljima po potrebi
* unošenje stolova i materijala s dvorišta
* brinuti da roditelji prije odlaska na godišnji odmor uzmu odjeću i obuću

DOMAR

* redovito šišanje trave, njega bilja
* popravci prema potrebi - zapisani u knjigu popravaka
* pomoć odgojiteljima kod nošenja materijala na igralište
* svakodnevno provjeriti stanje dvorišta, provjeriti ispravnost sprava, polijevati pijesak

Ravnateljica

Kristina Ljubić, mag.praesc.educ. \_\_\_\_\_\_\_\_\_\_\_\_\_\_\_\_\_

KLASA:601-07/21-01/09

URBROJ:2113-27-21-2

Stubičke Toplice, 30. 09. 2021.

Ravnateljica Predsjednica

Dječjeg vrtića ZVIREK Upravnog vijeća Dječjeg vrtića ZVIREK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristina Ljubić, mag.praesc.educ. Dubravka Špiček,mag.oec.